Raajjeyge CANTU Wholesale Agent: New Edition - Vaguthu\nރާއްޖޭގެ ކެންޓޫ ހޯލް ސޭލް އެޖެންޓް : ނިއު އެޑިޝަން\nމިހާރަކަށް އައިސް ރާއްޖޭގައި މަގްބޫލުކަން ހޯދަމުން އަންނަ ދުނިޔޭގެ އެވޯޑް ވިނިންގ ބްރޭންޑެއް ކަމަށްވާ ކެންޓޫ ބިއުޓީ ޕްރޮޑަކްޓްތައް ނިއު އެޑިޝަނުން ހޯލްސޭލް ކުރަން ފަށައިފިއެވެ.\nކެންޓޫގެ ރާއްޖޭގެ ހޯލް ސޭލް އެޖެންޓަކަށް ނިއު އެޑިޝަން މިހާރު ވެފައިވާއިރު، ނިއު އެޑިޝަނުން ބުނާގޮތުގައި މިހާރު ރާއްޖެއިން އެންމެ ހެޔޮ އަގުގައި ހޯލްސޭލްކޮށްވެސް އަދި ރީޓެއިލްކޮށްވެސް ކަންޓޫގެ ޕްރޮޑަކްޓްތައް ލިބެންހުނަނާނީ އެ ފިހާރައިގައިއެވެ.\nނިއު އެޑިޝަންގެ ޗީފް އޮފް މާކެޓިންގ އިސްމާއިލް އަޒްމީ ވިދާޅުވެފައިވަނީ ނިއު އެޑީޝަނުން ކެންޓޫ ޕްރޮޑަކްޓްތައް އެންމެ ހެޔޮއައުގައި އަބަދުވެސް ލީބޭނެކަމުގެ ޔަގީންކަން އަރުވަން، އަދި ހޯލްސޭލް ކަސްޓަމަރުންނަށް ފަސޭހައިން ޕްރޮޑަކްޓްތައް ލިބޭނޭ ގޮތަށް ހިދުމަތްދިނުމުގައި ރާވާފައިވާނެ. ނިއު އެޑިޝަން ހޯލް ސެންޓަރަށް ގުޅާލައިގެން އަދި އެކައުންޓް ޓްރާންސްފާއިން ޕޭމަންޓް ހަދާލައިގެން ޕްރޮޑަކްޓްތައް ބޯޓަށް ނުވަތަ ފިހާރައަށްވެސް ޑީލިވަރީ ކޮށްދެއެވެ. ނިއު އެޑިޝަން ހޯލްސޭލް ސެންޓަރަށް 9672727، އަދި 9972727 އަށް ގުޅައިގެން ފަސޭހަކަމާއިއެކު ހޯލްސޭލް ކަސްޓަމަރުންނަށް ޙިދުމަތް ލިބޭނެއެވެ.\nކެންޓޫ އަކީ މިހާރުވެސް ރާއްޖޭގައި ވަރަށް މައްޝޫރު، ގިނަ ބަޔަކަށް އެންގޭ އެމެރިކާގެ ބްރޭންޑެކެވެ. ކެންޓޫ މައްޝޫރުވެފައިވަނީ ބޯބުޅި މީހުންތެރޭގައި ފަސޭހައިން އިސްތަށިގަންޑު ރީތިކޮށް ސްޓައިލްކޮށް ގިނައިރު ބެހެއްޓޭ ޕްރޮޑަކްޓެއް ގޮތުގައިއެވެ. އަދި ކެންޓޫ އަކީ ހެއާކެއާ ޕްރޮޑަކްޓެއްވެސްމެއެވެ. ކެންޓޫ ޕްރޮޑަކްޓްސް ހަދާފައި ހުންނަނީ އިސްތަށިގަނޑަށް ފައިދާހުރި ޝިއާ ބަޓާ އަދި އާގަން އޮއިލް ބޭނުންކޮށްގެންނެވެ. އަދި ކެންޓޫއަކީ ހުސް ގުދުރަތީ މާއްދާތައް ބޭނުންކޮށްގެން ހަދާފައިވާ ޕްރޮޑަކްޓެކެވެ.\nނިއު އެޑިޝަން އިން ބޭނުންވަނީ ކޮލިޓީ ޕްރޮޑަކްޓްސް ތަކެއް ވީހާވެސް ގަންލަން ފަސޭހަވާނޭ އަގުތަކެއްގައި ރައްޔިތުންނަށް ފޯރުކޮށްދިނުމަށެވެ. އަދި ރާއްޖެއަށް އެންމެ ހައި ކޮލެޓީ ބައިނަލަގްވާމީ ގޮތުން މައްޝޫރު ޕްރޮޑަކްޓްތައް ގެނެސްދިނުމަކީ ނިއު އެޑިޝަނުން ހޯލްސޭލް ސެންޓަރުގެ އެންމެ ބޮޑު އެއް މަގްސަދެވެ. މިގޮތުން މިހާރުވެސް ދުނިޔޭގެ މަޝްހޫރު ބްރޭންޑްތައް ކަމަށްވާ، ނޯޓް ކޮސްމެޓިކްސް، ލޭޔާ ޝޮޓް، ކެންޓޫ،ބާތް އެންޑް ބޮޑީ އަދި ލިލީޑޯ ޕެރިސް ބްރޭންޑްގެ ތަކެތި ރާއްޖެއަށް ގެނެސް ނިއު އެޑިޝަނުން ދަނީ ހޯލްސޭލްކޮށް އަދި ރީޓެއިލްކޮށް ހެޔޮ އަގުގައި ވިއްކަމުންނެވެ.\nނިއު އެޑިޝަން ހޯލްސޭލް ސެންޓަރުން މައުލޫމާތުދީފައުވާގޮތުގައި، ނިއު އެޑިޝަނުން އޮންލައިން ޓްރާންސްފާކޮށްގެންވެސް ހޯލްސޭލް ކަސްޓަމަރުންގެ ޕޭމަންޓްތައް ބަލައިގަނެއެވެ. އަދި ފަސޭހަކަމާއެކު ޑެލިވަރީ ހިދުމަތްެސް އެ ފިހާރައިން ދެމުން ގެންދެއެވެ.\nނިއު އެޑިޝަން ހޯލް ސޭލް ސެންޓަރަކީ ރާއްޖޭގެ މަޝްހޫރު ޕްރޮޑަކްޓްސް ކަމާށްވާ ނޯޓް ކޮސްމެޓިކްސް އަދި ޕެރިސްްގެ މަަަަަޝްހޫރު މެޖިކް ބޮޑީ ސްޕްރޭގެ އެޖެންޓެވެ.\nދުނިޔޭގެ މައްޝޫރު ރެޑް ހަންޓް ފިރިހެނުންގެ ބްރޭންޑް ރާއްޖެއަށް\nޑިސެމްބަރު 1, 2019 15:37\nޢަގުހެޔޮވަރު ބަލާލަން ދާނަން. ހޯޕް ވާނެކަމަށް\nޑިސެމްބަރު 1, 2019 16:31\nމައި ފޭވްރިޓް! ދާނަން\nޑިސެމްބަރު 1, 2019 16:33\nޕްރޮމޯސަނެެއް ނެއްތަ؟ ތިތަނުން ބޭއްވި 50 ޕަސެންޓު އޮޕް ވަރަ ސަޅި. ާާާާާާާާާާާާާާާާާާާާާާާާާާާާާާާާާާާާާާާާާާާާާާާާާ\nޑިސެމްބަރު 1, 2019 19:28\nތި ގަބޫލެއް ނުކުރެވޭ 50 ޕަސަންޓު ހުރިހާ އެއްޗަކުން ނުކުރާނެ\nޑިސެމްބަރު 1, 2019 16:34\nއަގު ބޭނުން ބަލަން އަގުވެސް ޖަހާލިނަމަ\nޑިސެމްބަރު 1, 2019 21:23\nޢެންމެން އެބަ ކިޔާ ތީގެ ހޯލްސޭލް އެޖެންޓޭ. ދެސިއޯ އަކާ އޭޑިއާ އަކާ. ޢެމީހުން އަތުގަ މާ ރޭންޖް ބޮޑު. ޑުބާއީ އެންމެނަށް ގެނެވޭ. ޢަޖައިބު


Felivarunge 260, Naifarun 215 meehun Covidah positive | ThePress\nފެލިވަރުން 260، ނައިފަރުން 215 މީހުން ކޮވިޑަށް ޕޮޒިޓިވް\nޅ. ފެލިވަރު ބަނދަރުގެ ފޮޓޯއެއް\nޅ. ފެލިވަރުން 260 މީހުން އަދި ނައިފަރުން 215 މީހުން ހިމެނޭހެން އަތޮޅުތެރޭގައި 972 މީހަކަށް މިވަގުތު ކޮވިޑް ޖެހިފައި ވާ ކަން ހާމަވެއްޖެއެވެ.\nއެޗްޕީގޭ ތަފާސްހިސާބުތަކުން ދައްކާ ގޮތުގައި މިވަގުތު ޖުމްލަ 72 ރަށެއްގައި ކޮވިޑް އެކްޓިވް ކޭސްތައް އެބަ އުޅެއެވެ. އެ ރަށްތަކުން ޖުމްލަ 710 ދިވެހިން އަދި 262 ބިދޭސީންނަށް ވަނީ ކޮވިޑް ޖެހިފައެވެ. ހަމައެއާއެކު 12 ރަށެއް ވަނީ މޮނިޓަރުންގެ ހާލަތުގައެވެ.\nމޮނިޓަރިންގައި ހުރި ރަށްތައް:\nދ. ކުޑަހުވަދޫ -7އެކްޓިވެ ކޭސް (4 ދިވެހިން،3ބިދޭސީން)\nދ. މީދޫ -2އެކްޓިވް ކޭސް (2 ދިވެހިން)\nކ. ހުރާ - 121 އެކްޓިވެ ކޭސް (108 ދިވެހިން، 13 ބިދޭސީން)\nކ. ދިއްފުށި - 118 އެކްޓިވް ކޭސް (111 ދިވެހިން، 8 ބިދޭސީން)\nޅ. ނައިފަރު - 215 އެކްޓިވް ކޭސް (196 ދިވެހިން، 19 ބިދޭސީން)\nޅ. ފެލިވަރު - 260 އެކްޓިވް ކޭސް ( 112 ދިވެހިން، 148 ބިދޭސީން)\nޅ. އޮޅުވެލިފުށި -3އެކްޓިވެ ކޭސް (3ދިވެހިން)\nޅ. ކުރެންދޫ -3އެކްޓިވް ކޭސް (3 ދިވެހިން)\nއދ. މާމިގިލި - 13 އެކްޓިވް ކޭސް (12 ދިވެހިން، 1 ބިދޭސީއެއް)\nއދ. މަހިބަދޫ - 1 އެކްޓިވް ކޭސް (ދިވެއްސެއް)\nތ. ވިލުފުށި -5އެކްޓިވް ކޭސް (5 ދިވެހިން)\nއަތޮޅުތެރޭގެ ރަށްރަށުގައި ޖުމްލަ 972 އެކްޓިވް ކޭސް އުޅޭއިރު މީގެ ތެރެއިން ކޮވިޑް ފެސިލިޓީތަކުގައި ފަރުވާ ދެމުން ދަނީ6މީހަކަށެވެ. އެއީ ށ އަތޮޅު ކޮވިޑް ފެސިލިޓީގައި ފަރުވާ ދެމުންދާ2މީހެއްގެ އިތުރުން ބ އަތޮޅު ކޮވިޑް ފެސިލިޓީގައި ފަރުވާ ދެމުން ދާ4މީހެކެވެ.\nފާއިތުވި ދެތިން ހަފްތާގައި ރަށްރަށުން ފެންނަ ކޮވިޑް ކޭސްތައް ބޮޑުތަނުން އިތުރު ވެފައި ވާ ކަން އެޗްޕީއޭގެ ތަފާސް ހިސާބުތަކުން ދައްކައެވެ. އަތޮޅުތެރޭގެ ބައެއް ރަށްތަކުން ރެންޑަމް ސާމްޕަލްތައް ވެސް ދަނީ ޕޮޒިޓިވް ވަމުންނެވެ. އެގޮތުން، ބައެއް ރަށްރަށުން މީހަކު ޕޮޒިޓިވް ކަން އެނގޭއިރު، ރަށުގައި ބަލި ފެތުރި، ރަށުގެ ގިނަ ބަޔަކަށް ބަލި ޖެހިފައި ވެސް އެބަ ހުއްޓެވެ. ބައެއް ފަހަރު އެ ކޭސްތަކަކީ ކަރަންޓީނު ވާ މީހުންނާ ގުޅުން ހުރި ކޭސްތަކަށް ވެސް ވެއެވެ.


އިޓަލީގައި މަރުވި ޑޮކްޓަރުންގެ އަދަދު 100 އަށް ، އެއީ ހަމަ ބަތަލުން – Dhen.mv\nއިޓަލީގައި މަރުވި ޑޮކްޓަރުންގެ އަދަދު 100 އަށް ، އެއީ ހަމަ ބަތަލުން\nApril 10, 2020 - 4:40 am\nފާއިތުވި 24 ގަޑިއިރު ތެރޭގައި މަރުވި4ޑޮކްޓަރުންނާއެކު އިޓަލީގައި ކޮރޯނާ ވައިރަސް ޖެހިގެން މަރުވި ޑޮކްޓަރުންގެ އަދަދު 100 އަށް އަރައިފިއެވެ. އިޓަލީގެ ޑޮކްޓަރުންނާއި ބެހޭ ފެޑަރޭޝަން އިން ބުނެފައިވާ ގޮތުގައި ކޮރޯނާ ވައިރަސް ޖެހިގެން މިހާތަނަށް މަރުވި ޑޮކްޓަރުންގެ ރެކޯޑް ކުރެވިފައިވާ އަދަދަކީ 101 ކަމަށާއި އެހެން ނަމަވެސް މި ޢަދަދު އިތުރުވުމަކީ ވެސް އެކަށީގެންވާ ކަމެކެވެ.\nމަރުވި ޑޮކްޓަރުންގެ ތެރޭގައި ގިނައިން ހިމެނެނީ ވައިރަހާއި ގުޅިގެން ދަރުމައަށް މަސައްކަތް ކުރަން ނިކުތް ރިޓަޔާ ކޮށްފައިތިބި ޑޮކްޓަރުންނެވެ. ކޮރޯނާ ވައިރަހާއެކު ދިމާވި ކާރިސާގައި އިޓަލީގައި 8000 ވުރެ ގިނަ ރިޓަޔާޑް ޑޮކްޓަރުންނާއި ސިއްހީ ހިދުމަތްތެރިން ވަނީ ދަރުމައަށް މަސައްކަތްކުރަން ފަށާފައެވެ.\nއަދިވެސް އިޓަލީގެ ބައެއް ހޮސްޕިޓަލުގައި ސިއްހީ ހިދުމަތްތެރިން މަދުވުމުގެ ސަބަބުން ގިނަ ދަތިތަކަކާއި ދަނީ ކުރިމަތިވަމުންނެވެ. އޭގެ ތެރޭގައި ގިނައީ ވައިރަހުގެ އަސަރު އެންމެ ބޮޑަށް ކޮށްފައިވާ ހިސާބުތަކުގެ ހޮސްޕިޓަލުތައް ކަން ވެސް ފާހަގަކޮށްލަން ޖެހެއެވެ.\nމިހާތަނަށް އިޓަލީގައި 13,121 ވުރެ ގިނަ ސިއްހީ ހިދުމަތްތެރިންނަށް ވަނީ ވައިރަސް ޖެހިފައެވެ.\nސިއްހީ ހިދުމަތްތެރިންނަށް ވައިރަސް ޖެހޭ މިިންވަރު އިތުރުވެ، އިޓަލީގެ ޑޮކްޓަރުންނާއި ބެހޭ ފެޑަރޭޝަން އިން ވަނީ ސިއްހީ ހިދުމަތުގައި މަސައްކަތް ކުރާ މުވައްޒަފުން ސަލާމަތީ ފިޔަވަޅުތައް އަޅައިގެން ނޫނީ މަސައްކަތް ނުކުރަން އެދިފައެވެ.\nދުނިޔޭގެ އެކި ހިސާބުތަކުގައި ކޮރޯނާ ވައިރަސް ހަލުވިކަމާއެކު ފެތުރެމުންދާއިރު އިޓަލީ އަކީ ވައިރަހުގެ އަސަރު އެންމެ ބޮޑަށް ކުރި ގައުމުތަކުގެ ތެރެއިން އެއް ގައުމެވެ. އިޓަލީއިން މިހާތަނަށް 139422 މީހަކަށް ވައިރަސް ޖެހި 17,669 މީހަކު ވަނީ މަރުވެފައެވެ.


Dhuvaalakah 74 Rufiyaa nulibey meehun atholhuthaku therey gina: Raees\nދުވާލަކު 74 ރުފިޔާ ނުލިބޭ މީހުން އަތޮޅުތަކުގައި ގިނަ: ރައީސް\nރައީސް އިބްރާހިމް މުހައްމަދު ސޯލިހް، ތިލަދުންމަތީ އިރުވައި ކޮންފެރެންސްގައި ވާހަކަފުޅު ދައްކަވަނީ\nމާލެ އާއި އަތޮޅުތަކު ތެރޭގައި ލިބޭ އާމްދަނީގެ ފަރަގު ވަރަށް ބޮޑު ކަމަށާއި އެ ފަރަގު ނައްތާލަންޖެހޭ ކަމަށް ރައީސް އިބްރާހިމް މުހަައްމަދު ސޯލިހު ވިދާޅުވެއްޖެ އެވެ.\nކުޅުދުއްފުށީ ސިޓީގައި އެމްޑީޕީން މިހާރު ކުރިޔަށް ގެންދާ "ތިލަދުންމަތި އިރުވައި ކޮންފަރަންސް" ގައި ބައިވެރިވެ ވަޑައިގެން ވާހަކަފުޅު ދައްކަވަމުން ރައީސް ސޯލިހު ވިދާޅުވީ ރާއްޖެ ތަރައްގީ ކުރަން ބަލައިއިރު މާލެ އާއި އަތޮޅުތަކުގައި ވަރަށް ބޮޑު ތަފާތެއް އެބަ ހުރި ކަމަށާއި ވަޒީފާ އާއި ލިބޭ އާމްދަނީއަށް ބެލިޔަސް ބޮޑު ތަފާތެއް ދައްކާ ކަމަށެވެ. މިނިމަމް ވޭޖާ ބެހޭ ރިޕޯޓުގައި އެންމެ ކުޑަ އުޖޫރަ ކަނޑައަޅަން ހޯދާފައި ހުރި ހޯދުންތަކަށް ބަލާއިރު އެ ފަރަގު ފެންނަ ކަމަށް ރައީސް ވިދާޅުވި އެވެ.\nއެގޮތުން ފަގީރުންގެ ގޮތުގައި ގަބޫލު ކުރަނީ ދުވާލަކަށް 74 ރުފިޔާއަށް ވުރެ މަދުން ލިބޭ މީހުން ކަމަށާއި ރާއްޖޭގެ ޒަރޫރީ ބޭނުންތައް ފުއްދަން މަދުވެގެން އެ އަދަދު ލިބެންޖެހޭ ކަމަށް ރައީސް ވިދާޅުވި އެވެ. މާލޭގައި އެ އަދަދު ނުލިބޭ މީހުންގެ ޕަސަންޓޭޖަކީ 1.5 ޕަސަންޓު ކަމަށާއި އަތޮޅުތަކުގައި 12.8 ޕަސަންޓު މީހުންނަށް އެވަރުގެ އާމްދަނީއެއް ނުލިބޭ ކަމަށް ރައީސް ވިދާޅުވި އެވެ.\n"މި ފަރަގު ނައްތާލަން ޖެހޭ. މި ފަރަގު ނައްތާ ނުލެވިއެއް މި ރާއްޖެއަކަށް މި ތަރައްގީއެއް ނުގެނެވޭނެ," ރައީސް ސޯލިހު ވިދާޅުވި އެވެ.\nމިނިމަމް ވޭޖް ކަނޑައެޅުމުގައި ވިސްނަން ޖެހޭ ގިނަ ކަންކަން ހުރި ކަމަށާއި ބޮޑެތި ވިޔަފާރިތަކުގައި ވަަޒީފާ އަދާ ކުރާ ފަރާތްތަކާއި ކުދި ވިޔަފާރިތަކުގައި މަސައްކަތް ކުރާ މީހުން ތިބިއިރު އެކި ދާއިރާތަކުގައި ތަފާތުތައް އެބަހުރި ކަމަށެވެ. އަދި މިއަދުގެ ކޮންފަރަންސްގައި އެކަމާ ބެހޭ ގޮތުން މަޝްވަރާ ކުރުމަކީ މަސައްކަތައް ފަސޭހަ ވެގެންދާނެ ކަމެއް ކަމަށް ރައީސް ސޯލިހު ވިދާޅުވި އެވެ.\nއަންނަ މަހު ރައްޔިތުންގެ މަޖިލީހުގެ ޖަލްސާތައް ފެށުމުން މިނިމަމް ވޭޖް ރޭޓު ކަނޑައެޅުމުގެ ގާނޫނުގެ މަސައްކަތް ފަށަން ވަނީ ނިންމައިފަ އެވެ.\nއެމްޑީޕީ ރައީސް އިބްރާހިމް މުހައްމަދު ސޯލިހު މިނިމަމް ވޭޖް + ހަތެއް\n"ގިނަ ކަންކަން ކުރެވިއްޖެ، އެ ކަންކަން ކިޔައިދީ"\nރައީސްވެސް ފައިރޫޝާ ބައްދަލު ކުރެއްވި!\nރައީސަށްޓަކައި ރޮޒައިނާ ޓްވީޓް ކުރައްވަނީ


SunOnline: Hukumaaeku handhaan kuree furaalhun tinu negi dhuvas\nއައިޝަތު ނުޒުހާ 30 Nov 2021, 14:22\nކުރީގެ ރައީސް އަބްދުﷲ ޔާމީން: ސުޕްރީމް ކޯޓުން ވަނީ މިއަދު ޔާމީން މިނިވަންކޮށްފައި-- ސަން ފޮޓޯ/ އަހުމަދު އައިމަން އަލީ\nމަނީ ލޯންޑަރިންގެ ކުށް ސާބިތުވެ، ފަސް އަހަރަ ދުވަހުގެ ޖަލު ހުކުމެއް އިއްވައިފައިވާ ކުރީގެ ރައީސް އަބްދުﷲ ޔާމީން މިނިވަން ކުރުމަށް ސުޕްރީމް ކޯޓުން ހުކުމްކުރުން ވެގެން ދިޔައީ އިދިކޮޅު ސަޕޯޓަރުންނަށް އުފާވެރި ހުކުމަކަށެވެ.\nހުކުމް އިއްވުމާއެކު ޕީޕީއެމް އޮފީހާއި ޔާމީން ދިރިއުޅުއްވާ ގެ ކައިރިއަށް އިދިކޮޅު ކޯލިޝަންގެ ލީޑާޝިޕާއި ސަޕޯޓަރުން އެއްވެ، އުފާ ފާޅުކުރަމުން އަންނައިރު، މިއީ ހައްގަށް ނަސްރު ލިބުނު ދުވަސް ކަމުގައި އެ މީހުން އަންނަނީ ބުނަމުންނެވެ.\nރައީސް ޔާމީން މިނިވަންވުމާއެކު، އެމްޑީޕީ މެންބަރުން ވެސް އަންނަނީ އެކަމަށް މަރުހަބާ ކިޔަމުންނެވެ. އެމީހުން އަންނަނީ މިއަދު ހާމަވެގެން ދިޔައީ ރައީސް އިބްރާހިމް މުހައްމަދު ސޯލިހު ޖުޑީޝަރީ މިނިވަންކުރުމަށް ކުރެއްވި މަސައްކަތުގެ ފޮނި ނަތީޖާ ކަމަށް ބުނަމުންނެވެ.\nސަރުކާރަށް ތާއީދުކުރާ ގިނަ ބައެކޭ އެއްފަދައިން، ހެރިޓޭޖް މިނިސްޓަރު ޔުމްނާ މައުމޫން މިއަދު އާ ކުރެއްވީ ރައީސް ޔާމީންގެ ވެރިކަމުގައި "ފުރާޅުން ޓިނު ނަގައިގެން ފަނޑިޔާރުން ހައްޔަރު ކުރި" ކަމަށް ބުނާ ދުވަހުގެ ހަނދާނެވެ.\nޔުމްނާ ވިދާޅުވީ މިއަދު ފުރާޅުން ޓިނު ނަގައިގެން މި ސަރުކާރުން ފަނޑިޔާރުން ހައްޔަރުނުކުރާނެ ކަމަށާއި ސުޕްރީމް ކޯޓުގެ މިނިވަންކަން މިއަދު ހާމަވަގެން ގޮސްފި ކަމަށެވެ.\n"މި ސަރުކާރުން ފަނޑިޔާރުން ހައްޔަރެއް ނުކުރާނެ. ފުރާޅުން ޓިނެއް ނުނަގާނެ، " ޔުމްނާ ވިދާޅުވިއެވެ.\nމަޝްހޫރު ގާނޫނީ ވަކީލު އަދި ފޮނަދޫ ދާއިރާގެ އެމްޑީޕީ މެންބަރު މޫސާ ސިރާޖު ވަނީ ފަނޑިޔާރުގޭގެ ހުކުމް ސާފު ކަމަށާއި ސިޔާސީ މީހަކަށް ވީތީ އިންސާފުން ބޭރުން ހުކުމެއް ނީއްވާނެ ކަން ހާމަވި ކަމަށް ވިދާޅުވެފައެވެ.\nސިރާޖު ވިދާޅުވީ ހުކުމުން ސާފުވީ ތަހުގީގީ އިދާރާތައް ހަރުދަނާކުރަންޖެހޭ ކަމާއި ދައުވާ އުފުލުމުގައި ހަރުދަނާވާންޖެހޭކަން ކަމަށެވެ.\nއެންވައިރަމެންޓް މިނިސްޓްރީގެ ސްޓޭޓް މިނިސްޓަރު އަދި ޖޭޕީގެ ސްޕޯކްސްޕާސަން އަލީ ސޯލިހު ވެސް ވަނީ ޖުޑީޝަރީ މިނިވަން ކުރުމަށް ސަރުކާރާއި ރައީސް އިބްރާހިމް މުހައްމަދު ސޯލިހު ކުރެއްވި މަސައްކަތަށް ޝުކުރު އަދާކުރައްވައިފައެވެ.\n"މިއީ ރައީސް އިބްރާހިމް މުހައްމަދު ސޯލިޙްގެ އިންސާފުވެރިކަން. ކޯޓުތަކަށް އަތް ނުބާނާނެކަން ހާމަކޮށްދެއްވައި. އެ މަނިކުފާނު ރައްޔިތުންގެ ހިތްތަކުން ޖާގަހޯއްދަވައިފި،" އަލީ ސޯލިހު ވިދާޅުވިއެވެ.\nކުރީގެ ރައީސް ޔާމީންގެ ވެރިކަމުގައި، ބަންދުގައި ތިއްބެވި ސިޔާސީ ލީޑަރުން ވަގުތުން ދޫކޮށްލުމަށާއި ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި 12 މެމްބަރުންގެ ގޮނޑި ވެސް ނުގެއްލޭ ކަމަށް 2018 ވަނަ އަހަރުގެ ފެބްރުއަރީ އެއް ވަނަ ދުވަހު ސުޕްރީމް ކޯޓުން ނެރުނު އަމުރާ ގުޅިގެން، ފެބްރުއަރީ ފަސް ވަނަ ދުވަހު ގައުމުގައި ކުއްލި ނުރައްކަލުގެ ހާލަތު އިއުލާންކުރިއެވެ. އަދި ސުޕްރީމް ކޯޓުގައި ތިއްބެވި ކުރީގެ އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ހައްޔަރުކުރިއެވެ.\nޝަރުއީ ދާއިރާގައި މަސައްކަތް ކުރި ގިނަ ބަޔަކު އެއިރު އައީ ފެބްރުއަރީ އެކެއްގައި ސުޕްރީމް ކޯޓުން ނެރުނު އަމުރަކީ ގާނޫނީގޮތުން ދެކޮޅުޖެހޭ އަމުރެއް ނޫން ކަމަށް ބުނެ، ޖުޑީޝަރީއަށް އޮތް އިތުބާރު ގެއްލިފައިވާ ކަމަށް ބުނަމުންނެވެ.\nޔާމީން، 732 ދުވަހަށްފަހު މިނިވަންވުމުގެ އުފާ އިދިކޮޅުން ފާހަގަކުރަމުން އަންނައިރު، ސަރުކާރުން ސަޕޯޓަރުން އަންނަނީ މިއަދަކީ އިދިކޮޅަށް ލިބޭނެ ފިލާވަޅެއްގެ ގޮތުގައި ސިފަކުރަމުންނެވެ.\n"އަދާލަތު ޕާޓީއަކީ ކުޑައަގެއްގައި ދީން ވިއްކާލާ ބައެއް"\nއިންޑިއާ އިތުރު ސިފައިން އަރުވަން އުޅޭކަމަށް ތުހުމަތުކޮށްފި


އިންޓަރނެޓް ހޯދައި މަޖާކޮށްލަން އުޅުނީމާ އާގުބޯޓު އެރީ ފަރަށް\nމިއީ މޮރިޝަސްގެ ތާރީޚުގައިވެސް އެންމެ ބޮޑު ކާރިސާ\nކެޕްޓަނަށް ފަސްދޮޅަސް އަހަރުގެ ހުކުމެއް އަތުވެދާނެ\nބޯޓު އުރުނު ވަގުތު ފަޅުވެރިން ތިބީ މަސްތުވެފައި\n18 ފެބްރުއަރީ 2021 | ބުރާސްފަތި 11:14\nމިދިޔަ އަހަރުގެ ޖުލައިމަހުގެ ތެރޭގައި މޮރިޝަސްގެ އައްސޭރިފަށަށް ޖަޕާނުގެ އާގުބޯޓެއް އުރި އެތައް ހާސް ޓަނުގެ ތެޔޮ ކަނޑަށް ބޭރުވުމުގެ ހާދިސާ ހިނގީ އިންޓަރނެޓް ލިބިގަނެ ރައްޓެހިންނާ ޗެޓްކޮށް މަޖާކޮށްލަން އައްސޭރިއާ ގާތަށް ޖެހިލަން ބޯޓުގެ ކެޕްޓަން އެންގި އެންގުމެއްގެ ސަބަބުން ކަމަށް މިހާދިސާގެ ތަހުގީގު ރިޕޯޓެއް ބުނެފިއެވެ.\nއެމްވީ ވަކާޝިއޯގެ ނަން ދެވިފައިވާ ބިޔަ އާގުބޯޓުގެ ކެޕްޓަނަކީ އިންޑިޔާގެ ރައްޔިތެއް ކަމަށްވާ ސުނިލް ކުމާރު ނަންދޭޝްވަރެވެ. ތަހުގީގު ޓީމަށް ދިން ބަޔާނުގައި އޭނާ ބުނެފައިވަނީ މާކަނޑުގައި އިންޓަރނެޓް ނުލިބޭތީ އޭނާ ގަސްތުކުރީ މޮރިޝަސްގެ އައްސޭރިއާ ގާތަށް ޖެހިލުމަށް ކަމުގައެވެ. އެކަންކުރީ އިންޓަރނެޓް ލިބި ބޯޓުގެ ފަޅުވެރިންނަށް އެމީހުންގެ އާއިލާއާއި ރައްޓެހިންނާ ވާހަކަ ދެކެވި ހިތްވަރު އާލާވެ ސިކުނޑިތައް ވެސް ތާޒާވާނެ ކަމުގެ އުއްމީދުގައި ކަމަށް ބުނެފައިވެއެވެ.\nއާއްމުކޮށް އެ ރޫޓުން ދަތުރުކުރާއިރު ދަނީ މޮރިޝަސްއާ ފަނަރަ މޭލު ދުރުން ކަމަށާއި އެކަމަކު އިންޓަރނެޓް ލިބިގަތުމުގެ އެދުމުގައި އެފަހަރު މޮރިޝަސްއާ ފަސްމޭލު ކައިރިއަށް ޖެހިލަން ނިންމީ ކަމަށް ވެސް ކެޕްޓަން ބުންޏެވެ. ތަހުގީގު ކޮމިޓީއަށް ބޯޓުގެ އެހެން ފަޅުވެރިން ދިން ބަޔާންތަކުން އެނގޭ ގޮތުގައި ކެޕްޓަން ސުނިލް ވަނީ ފަޅުވެރިއެއްގެ އުފަންދުވަސް ފާހަގަކުރުމަށް އެދުވަހު ބޯޓުގައި ޕާޓީ ބާއްވަން ވެސް ހުއްދަދީފައެވެ. މިގޮތަށް ޕާޓީ ބޭއްވުމުން މޮރިޝަސްގެ އައްސޭރިއަށް ބޯޓު އުރުނު ވަގުތު ގިނަ ފަޅުވެރިން ތިބީ މަސްތުގެ ހާލުގައި ކަމަށް ވެސް ބުނެފައިވެއެވެ.\nބޯޓު އުރިފައިވަނީ ޖުލައި ފަންސަވީސް ވަނަ ދުވަހުއެވެ. ބިޔަ ރާޅުތަކުގެ ތެރޭގައި އެ ބޯޓުވަނީ ދުވަސްކޮޅެއް ފަހުން ދެބުރިވެފައެވެ. މިހާދިސާގައި ކަނޑަށް ބޭރުވި ތެލުގެ ސަބަބުން އެސަރަހައްދު މުޅިން ނުސާފުވެ ގިނަ އަދަދެއްގެ މަސްމަހާމެހި މަރުވެ ގޮނޑުދޮށްތައް ވެސް ވަނީ މުޑުދާރުވެފައެވެ. މިއީ މޮރިޝަސްގެ ތާރީޚުގައި ވެސް ހިނގާފައިވާ ތިމާވެށީގެ އެންމެ ބޮޑު ކާރިސާއެވެ.\nމިހާދިސާގެ ތަހުގީގާ ގުޅޭ މައުލޫމާތު ނޫސްތަކާ ހަމައަށް ތިލަވަމުން އަންނައިރު ބޯޓުގެ ކެޕްޓަނާއި ފަސްޓް އޮފިސަރާއި ފަޅުވެރިންގެ ތެރެއިން ބައެއް މީހުން ވަނީ މޮރިޝަސްގައި ހައްޔަރު ކުރެވިފައެވެ. އެމީހުންގެ ޝަރީޢަތް އަދި ނުފެށެއެވެ. ސަރުކާރުން ކުރާނޭ ކަމަށް ހީކުރެވޭ ދައުވާތަކަށް ރިޢާޔަތް ކުރާއިރު ބޯޓުގެ ކެޕްޓަނަށް ފަސްދޮޅަސް އަހަރުގެ ޖަލު ހުކުމެއް އަތުވެދާނޭ ކަމަށް ތަޖުރިބާކާރުން ބުނެއެވެ. އިންޑިޔާއިން ވަނީ މިޝަރީޢަތް އިންސާފުން ކުރިއަށް ގެންދިއުމަށާއި އާއްމުންގެ ޚިޔާލަށް ރިޢާޔަތްނުކޮށް މިކަން ސިޔާސީނުކުރުމަށް މޮރިޝަސްގެ ކިބައިން އެދިފައެވެ. ބޯޓުގެ ފަސްޓް އޮފިސަރަކީ ލަންކާގެ ތިލަކަ ރަތުނާއެވެ. ފަޅުވެރިންގެ ތެރޭގައި ދެންތިބީ އިންޑިޔާ އާއި ލަންކާ އަދި ފިލިޕީންސްގެ މީހުންނެވެ.\n19 ފެބްރުއަރީ 2021 | ހުކުރު 09:45\nލަންކާ އިންޑިއާ މީ ހުން ފޮނިވާން ހަދައިގެން ބޯބޮނޑި\n18 ފެބްރުއަރީ 2021 | ބުރާސްފަތި 16:05\nތިޔަ ބޯޓް ގެ ކެޕްޓަން 100 އަހަރު ޖަލުގައިބާއްވަން ވެސް ހަމަ ރަގަޅު


Male'aai raajjethere zuvaabu huttaalaai, idhaaree hingumah gaanoony baaru dheyn Nasheed thaeedh | ThePress\nEnglish Edition Saturday, September 19, 2020 29 °C broken clouds\nމާލެއާއި ރާއްޖެތެރެ، ޒުވާބު ހުއްޓާ އިދާރީ ހިންގުމަށް ގާނޫނީ ބާރު ދޭން ނަޝީދު ތާއީދު\n11 February 2020, 19:17\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އަދި ހިތަދޫ ދެކުނު ދާއިރާގެ ކުރީގެ މެންބަރު އަލީ ނިޒާރު\nމާލެއާއި ރާއްޖެތެރެ ޒުވާބު ހުއްޓާލައި، އިދާރީ ހިންގުމަށް ގާނޫނީ ބާރު ދިނުމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ތާއިދު ކުރައްވައިފިއެވެ.\nނަޝީދުގެ ތާއީދު ހާމަކުރެއްވީ، ހިތަދޫ ދެކުނު ދާއިރާގެ ކުރީގެ މެންބަރު އަލީ ނިޒާރު ކުރެއްވި ޓްވީޓަކާ ގުޅިގެންނެވެ.\nއަލީ ނިޒާރު ކުރެއްވި ޓްވީޓުގައި ވިދާޅުވީ، މާލެއާއި އަތޮޅުތަކާއި ގުޅުވައި ޒުވާބު ކުރުމުން ފިތުނަ އުފެދޭ ކަމަށެވެ. އަދި އެކަން ހުއްޓާލައި މާލެއާއި އަތޮޅުތަކުގެ ފަރަގު ކުޑަކުރަން ގުޅިގެން މަސައަކަތް ފަށަންވެއްޖެ ކަމަށް އޭނާ ވިދާޅުވިއެވެ. އަތޮޅުތަކުން ނެރޭ އާއްމުދަނީގެ ހިއްސާ ސީދާ ކައުންސިލް ތަކަށް ލިބެންޖެހޭ ކަމަށް ވިދާޅުވެ އަލީ ނިޒާރު ވަނީ، އިދާރީ ހިންގުމަށް ގާނޫނީ ބާރު އިތުރު ކޮއްދިނުމަށް ގޮވާލައްވާފައެވެ.\nއަލީ ނިޒާރުގެ ޓްވީޓް ރިޓްވީޓު ކުރައްވާ ނަޝީދު ވަނީ އެއީ ވަރަށް ބޮޑު ތެދެއް ކަމަށާއި، އެކަމަށް ތާއީދު ކުރައްވާ ކަމަށް ވިދާޅުވެފައެވެ.\nމާލެއާއި ރާއްޖެތެރެ ޒުވާބާ ގުޅިގެން ނަޝީދު ވަނީ މިއަދު މަޖިލީހުގައި ވެސް ވާހަކަ ދައްކަވާފައެވެ. އެގޮތުން ނަޝީދު ވިދާޅުވީ، ރާއްޖޭގެ އެއް ރަށާއި އަނެއް ރަށާ އަޅާ ކިޔައި ރަށްރަށް ކުޑައިމީސްވާ ގޮތަށް ސިޔާސީ ލީޑަރުން ވާހަކަ ދައްކަވައި ބަހުސް ކުރެއްވުމަކީ ގައުމަށް ގެއްލުން ބޮޑުވާނެ ކަމެއް ކަމަށެވެ. ރައީސް ނަޝީދު ވިދާޅުވީ، ރަށްރަށުގެ ބަހުސަށް ބާރު ނޭޅޭ ގޮތަށް އަމަލު ކުރެއްވުމާއި ވާހަކަ ދެއްކެވުމަކީ ސިޔާސީ ލީޑަރުންނާއި މަޖިލީހުގެ މެންބަރުންގެ މަސްއޫލިއްޔަތެއް ކަމަށެވެ. އަދި އެ ކަމަށް ބާރު ލިބޭ ގޮތަށް އެއްވެސް ވާހަކަ އެއް ނުދެއްކެވުމަށް ރައީސް ނަޝީދު މެންބަރުންގެ ކިބައިން އެދިވަޑައިގެންނެވިއެވެ.\nވަކި ރަށެއްގެ މީހަކަށް ވީތީ ވަކި ތަނަކުން ބޯހިޔާވަހިކަން ހަމަޖައްސަން ޖެހޭނެ ކަމަށް ގާނޫނު އަސާސީގެ އެއްވެސް މާއްދާއެއްގައި އަދި އެއްވެސް ގާނޫނެއްގައި ލާޒިމުކޮށްފައި ނުވާ ކަމަށް ރައީސް ނަޝީދު ވިދާޅުވިއެވެ. އޭނާ ވިދާޅުވީ ގާނޫނުން ލާޒިމު ކުރަނީ ބޯހިޔާވަހިކަމަށް ޝަރުތު ހަމަވާ މީހުނަށް ހަމަޖައްސައި ދޭން ޖެހޭ ކަމަށެވެ. ނަޝީދު ވިދާޅުވީ މާލޭގެ ބޯހިޔާވަހިކަމުގެ ދަތިކަން އިތުރުވެފައި ވާއިރު، ރާއްޖޭގެ އެހެން ރަށްރަށުން ނުވަތަ ބިމުގެ ޖާގަ ހުރި ރަށްރަށުން އެ ފުރުސަތު ދެވޭ ގޮތަށް އޮވެއްޖެނަމަ އެ ކަމަށް އެދޭ މާލޭގެ ރައްޔިތުން އަދި މާލޭގައި ދިރިއުޅޭ ރައްޔިތުން މަދު ނުވާނެ ކަމަށެވެ.\nހަބަރު ރައްޔިތުންގެ މަޖިލިސް މާލެ ސިޓީ މުހައްމަދު ނަޝީދު ސިޔާސީ


އދ. އަށް ވުރެ ސީރިއާ ދިފާއު ކުރުން މުހިންމު: އަސަދު\nދިމިޝްގު (ފެބްރުއަރީ 8) - ސީރިއާ ސަރުކާރު ފަހުން ނަމަވެސް ހާޒިރުކޮށްފާނެ ބައިނަލްއަގުވާމީ ޓްރައިބިއުނަލަކަށް ވުރެ ހަނގުރާމައިގެ ތެރޭން ސީރިއާ ދިފާއު ކުރުން މާ މުހިންމު ކަމަށް އެ ގައުމުގެ ރައީސް ބައްޝާރުލް އަސަދު ވިދާޅުވެއްޖެ އެވެ.\nޔުނައިޓެޑް ނޭޝަންސް (ފެބްރުއަރީ 1) - މުސްލިމް ހަތް ގައުމެއްގެ މީހުން އެމެރިކާ އަށް ވަނުން މަނާކޮށްފައިވާތީ ރައީސް ޑޮނަލްޑް ޓްރަމްޕަށް އދ. ގެ ސެކްރެޓަރީ ޖެނެރަލް އެންޓޯނިއޯ ގުޓަރޭސް ފާޑު ވިދާޅުވެއްޖެ އެވެ.\nJanuary 26, 2017 62\nނާޒިމާ އެއްކޮޅަށް އދ. އިން މައްސަލަ ނިންމައިފި\nކުރީގެ ޑިފެންސް މިނިސްޓަރު މުހައްމަދު ނާޒިމް ޖަލަށް ލި މައްސަލައިގައި އދ. އަށް ހުށަހެޅި މައްސަލަ އޭނާއާ އެއްކޮޅަށް ނިންމައި، އޭނާ ވަގުތުން މިނިވަން ކުރަން ޖެހޭ ކަމަށް އދ.ގެ ވޯކިން ގްރޫޕުން މިރޭ ކަނޑައަޅައިފި އެވެ.\nނަހަމަ ގޮތުގައި ހަތިޔާރުގެ ވިޔަފާރި ކުރުން ހުއްޓުވުމަށްޓަކައި އީރާނާ ދެކޮޅަށް ހަތިޔާރުގެ ދަތި ކުރުމުގެ ފިޔަވަޅުތަކެއް އދ. އިން އަޅަން ޖެހޭ ކަމަށް، އދ.ގައި ހުންނަވާ އެމެރިކާ ސަފީރު ސަމަންތާ ޕަވަރު އިއްޔެ ވިދާޅުވެއްޖެ އެވެ.\nފްލޮރިޑާ (ޑިސެމްބަރު 29) - އދ. އަށް އާ ތުހުމަތުތަކެއްކޮށް، އެ ޖަމާއަތުގެ ގާބިލްކަން ހުރި މިންވަރާ ގާތަށް ވެސް މަސައްކަތް ނުކުރާ ކަމަށް ވިދާޅުވެ އެމެރިކާގެ ރައީސް ކަމަށް އިންތިހާބުކޮށްފައިވާ ޑޮނަލްޑް ޓްރަމްޕް ބަހުގެ ހަމަލާތަކެއް ދެއްވައިފި އެވެ.\nސީރިއާގެ ހަނގުރާމައިގެ ޖަރީމާތައް ބަލަން ޕެނަލެއް ހަދަނީ\nޔުނައިޓެޑް ނޭޝަންސް (ޑިސެމްބަރު 22) - ސީރިއާގައި ހިންގާފައިވާ ހަނގުރާމައިގެ ޖަރީމާތަކުގެ ހެކި ހޯދުމަށް ޕެނަލެއް އުފެއްދުމަށް އދ.ގެ ޖެނެރަލް އެސެމްބްލީން ފާސްކޮށްފި އެވެ.\nހަލަބަށް އޮބްޒާވަރުން ފޮނުވަން ސަލާމަތީ މަޖިލީހުގައި ވޯޓަށް އަހަނީ\nޔުނައިޓެޑް ނޭޝަންސް (ޑިސެމްބަރު 18) - ސީރިއާގެ ހަލަބު ސިޓީ އަށް އޮބްޒާވާރުން ފޮނުވުމާ ބެހޭ ގޮތުން އދ.ގެ ސަލާމަތީ މަޖިލީހުގައި ވޯޓަށް އަހާ ގޮތަށް ނިންމައިފި އެވެ.\nހަލަބް: ވަރުގަދަ ސިޓީ "ނަރަކަޔަކަށް"\nއދ. ގެ ސެކްރެޓަރީ ޖެނެރަލް ބާން ކީ މޫން، އިއްޔެ ނިއު ޔޯކްގައި ވިދާޅުވީ "މިހާރު ހަލަބަކީ ނަރަކަޔާ އެއްފަދަ ލަފުޒެއް" ކަމަށެވެ. އެމެރިކާގެ ރައީސް ބަރަކް އޮބާމާ ވިދާޅުވާ ގޮތުގައި ސީރިޔާގެ ރައީސް ބައްޝާރުލް އަސަދާއި ރަޝިޔާ އަދި އީރާނުން ހަލަބްގައި އެ ހިންގާލީ ގަތުލުއާންމެކެވެ.\nޖަލު ހުކުމް ތަންފީޒު ކުރަމުންދާ، ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފާ އދ. ގެ އޮފިޝަލުން މިއަދު ޖަލުގައި ބައްދަލުކުރައްވައިފި އެވެ.\nޖަލު ހުކުމް ތަންފީޒު ކުރަމުން އަންނަ، ގަލޮޅު ދެކުނު ދާއިރާގެ މެމްބަރު އަހުމަދު މަހްލޫފާ ބައްދަލު ކުރުމަށް އދ. ގެ އޮފިޝަލުންތަކެއް އެދިފައިވާ ކަމަށް އޭނާގެ އާއިލާ އިން މިރޭ ބުނެފި އެވެ.


vnews - WorldCup ge thashi Messi ufulaalaathan dheken beynun: Di María\nވޯލްޑްކަޕްގެ ތަށި މެސީ އުފުލާލާތަން ދެކެން ބޭނުން: ޑިމަރިއާ\n2014 ވަނަ އަހަރު ބްރެޒިލްގައި ބޭއްވުނު ވޯލްޑްކަޕްގެ ތެރެއިން - ފޮޓޯ: އޭއެފްޕީ\nފީފާ ވޯލްޑްކަޕްގެ ތަށި ބާސެލޯނާއަށް ކުޅެމުން އަންނަ އާޖެންޓީނާގެ ކެޕްޓަން ލިއޮނެލް މެސީ އުފުލާލާތަން ދެކެން ބޭނުންވާ ކަމަށް ޕެރިސް ސެއިންޓް ޖާމަން (ޕީއެސްޖީ) އަށް ކުޅެމުން ގެންދާ އާޖެންޓީނާގެ މީޑްފިލްޑަރު އެންހަލް ޑިމަރިއާ ބުނެފި އެވެ.\nގަތަރުގެ ސުޕްރީމް ކޮމެޓީ ފޯ ޑެލިވެރީ އެންޑް ލެގަޒީއާއާ ވާހަކަދައްކަމުން ޑިމަރިއާ ބުނީ މެސީ އަށް ފުޓުބޯޅައިގައި ހާސިލުނުވާ ހަމައެކަނި އެއްޗަކީ ވޯލްޑްކަޕް ކަމަށާއި، މިފަހަރު ރަޝިއާގައި ބާއްވާ ވޯލްޑްކަޕް އޭނާ އަށް ހޯދައިދިނުމަށް މަސައްކަތްކޮށްދޭނެ ކަމަށެވެ.\nޑިމަރިއާ ބުނީ މެސީ އަކީ ފަހުގެ ތާރީހެއްގައި ފެނިގެންދިޔަ އެންމެ މޮޅު ކުޅުންތެރިޔާ ކަމަށާއި، މެސީގެ ކެރިއަރުގައި ގިނަ ކާމިޔާބީތަކެއް ހޯދާ އޭނާ އަކީ އެންމެ މޮޅު ކުޅުންތެރިޔާކަން ސާބިތުކޮށްދީފައިވާ ކަމަށެވެ.\nރަޝިއާގައި ބާއްވާ ވޯލްޑްކަޕަކީ މުހިއްމު މުބާރާތެއްކަން ފާހަގަކުރަމުން ޑިމަރިއާ ބުނީ ކޮލިފައިން މެޗުތަކަށް ވުރެ މުބާރާތުގައި ކުޅޭ މެޗުތައް ތަފާތުވާނެ ކަމަށެވެ. އެގޮތުން އޭނާ ބުނީ ވޯލްޑްކަޕްގައި ކުޅޭ މެޗަކުން ބަލިވެއްޖެނަމަ، އަނބުރާ ދާން ޖެހޭނީ ގައުމަށް ކަމަށާއި، އެގޮތް ބޭނުން ނުވާ ކަމަށެވެ.\nޑިމަރިއާ ބުނީ އާޖެންޓީނާ އަކީ ވޯލްޑްކަޕްގެ ފެވަރިޓުން ތެރޭގައި ހިމެނޭ ޓީމެއް ކަމަށާއި، ސްޕެއިން އަދި ފްރާންސަށް ވުރެ ވެސް ކުރީގައި އާޖެންޓީނާ ގުނާލެވޭ ކަމަށެވެ. އެގޮތުން އޭނާ ބުނީ އާޖެންޓީނާ ފޭވަރިޓުންގެ ގޮތުގައި އެންމެ ބޮޑަށް ބަލަނީ މެސީ ޓީމުގައި ހުރުމުން ކަމަށާއި، އޭނާ ޓީމުގައި ހުރުމަކީ ލިބޭ ހިތްވަރެއް ކަމަށެވެ.\nބްރެޒިލްގައި 2014 ވަނަ އަހަރު ބޭއްވުނު ވޯލްޑްކަޕްގެ ފައިނަލަށް މެސީގެ ކެޕްޓަން ކަމުގެ ދަށުން އާޖެންޓީނާ ދަތުރުކޮށްފައިވާއިރު، ފައިނަލުން އެޓީމު ބަލިވީ އިތުރުވަގުތު ކުޅެގެން ޖަރުމަން އަތުންނެވެ.\nގައުމީ ޓީމާއެކު މެސީ އަށް ކާމިޔާބެއް ނުހޯދޭއިރު، ކްލަބް ލެވެލްގައި މެސީ ވަނީ ގިނަ ތަށިތަކެއް އަދި އެވޯޑްތަކެއް ހާސިލުކޮށްފަ އެވެ. އެގޮތުން މިފަހަރުގެ ވޯލްޑްކަޕަކީ މެސީ އަށް ވަރަށް މުހިއްމު ވޯލްޑްކަޕަކަށް ވެގެންދާނެ އެވެ. އަދި މިއީ މެސީ ވޯލްޑްކަޕަކުން ފެންނާނެ އެންމެ ފަހު ވޯލްޑްކަޕް ކަމަށް މިހާރު ވަނީ ގާތްގަނޑަކަށް ޔަގީންވެފަ އެވެ.


vnews - Mauritius badminton mubaaraiy:6eventehge quarter in gaumee team jaaga hoadhifi\nމޮރިޝަސް ބެޑްމިންޓަން މުބާރާތް: ހަ އިވެންޓެއްގެ ކުއާޓާއިން ގައުމީ ޓީމު ޖާގަ ހޯދައިފި\nމުބާރާތުގައި ވާދަކުރާ ގައުމީ ޓީމުގެ ކުޅުންތެރިން ފޮޓޯއަކަށް ހުއްޓިގެން-- ވީ ފޮޓޯ: އިސްމާއީލް ޝާހު\nމޮރިޝަސް ބެޑްމިންޓަން ސީރީސްގެ6އިވެންޓެއްގެ ކުއާޓާ ފައިނަލުން ރާއްޖޭގެ ގައުމީ ބެޑްމިންޓަން ޓީމު ޖާގަ ހޯދައިފި އެވެ.\nއެގޮތުން އަންހެން ސިންގަލްސް ކުއާޓާ ފައިނަލުން ފާތިމަތު ނަބާހާ ޖާގަ ހޯދާފައިވާއިރު، އަންހެން ޑަބަލްސް އިން ދެބެން ކަމަށްވާ ފާތިމަތު ނަބާހާ އާއި އައިމިނަތު ނަބީހާގެ ޕެއާ އާއި މައިސާ ފަތުހުﷲ އާއި ނަފްހާ ނަސްރުﷲ ގެ ޕެއާ އިން ވަނީ ޖާގަ ހޯދާފައެވެ. މިކްސް ޑަބަލްސް އިން ރާއްޖޭގެ އަޖުފާން ރަޝީދާއި ނީލާ ނަޖީބުގެ ޕެއާ އާއި ނިބާލް އަހުމަދާއި މައިސާގެ ޕެއާގެ އިތުރުން ޒަޔާން ޒަކީ އާއި ނަބާހާގެ ޕެއާ ވެސް ވަނީ ޖާގަ ހޯދާފައެވެ.\nމީގެ އިތުރުން ފިރިހެން ސިންގްލަސްގައި އަޖުފާން ވަނީ ކުޅުނު ފުރަތަމަ މެޗުން މޮރިޝަސްގެ ތިއެރީ ބެލެފެއު 21-19، 21-9 އިން ބަލިކޮށްފަ އެވެ. އެހެން ނަމަވެސް ދެ ވަނަ މެޗުން އޭނާ ވަނީ ލަގްޒެމްބާގްގެ ރޮބަޓް މަން އަތުން ބަލިވެފައެވެ. އަދި އުރާއްޖޭގެ ނިބާލް ވަނީ ފިރިހެން ސިންގަލްސްގައި ކުޅުނު ފުރަތަމަ މެޗުން 27-25، 21-13 އިން މޮރިޝަސްގެ ހުޒައިރު އަސްރާފް ބަލިކޮށްފައެވެ. އެހެން ނަމަވެސް ދެވަނަ މެޗުން މި މުބާރާތުގައި ދެވަނަ އަށް ސީޑްކޮށްފައިވާ އިޓަލީގެ ރޮޒާރިއޯ މަލްޑޯނީ އަތުން އޭނާ ވަނީ ބަލިވެފައެވެ.\nމި މުބާރާތުގައި ވާދަކުރާ ފިރިހެން ކުޅުންތެރިންނަކީ ޒުވާން ދެ ކުޅުންތެރިން ކަމަށްވާ ނިބާލް އަހުމަދާއި މުހައްމަދު އަރްސަލާންގެ އިތުރުން ޓީމުގެ ސީނިއާ ދެ ކުޅުންތެރިން ކަމަށްވާ ޒަޔާން ޒަކީ އާއި މުހައްމަދު އަޖުފާން އެވެ. އަންހެން ކުޅުންތެރިންނަކީ ނީލާ ނަޖީބާއި ނަފްހާ ނަސްރުﷲ އާއި މައިސާ ފަތުހުﷲ އާއި އައިމިނަތު ޝަހުރުނާޒް އަދި ދެބެން ކަމަށްވާ ފާތިމަތު ނަބާހާ އާއި އައިމިނަތު ނަބީހާ އެވެ.\nމި މުބާރާތުގައި ދިވެހި ކުޅުންތެރިން ރަނގަޅު ނަތީޖާތަކެއް ހޯދައިފިނަމަ ބެޑްމިންޓަން ވޯލްޑް ރޭންކިންގައި ދިވެހި ކުޅުންތެރިންނަށް ކުރިއަށް ޖެހިލުމުގެ ބޮޑު ފުރުސަތެއް އެބައޮތެވެ.މި މުބާރާތުގައި ވާދަކުރަން ބީއޭއެމުން ނިންމާފައިވަނީ ވެސް 2019 ވަނަ އަހަރުގެ އިންޑިއާން އޯޝަން އައިލެންޑް ގޭމްސް އިން ރަން މެޑެއްޔެއް ގެނައުމުގެ މަސައްކަތުގެ ތެރެއިންނެވެ.\nމިމުބާރާތުގައި ވާދަކުރާ ގައުމީ ބެޑްމިންޓަން ޓީމުގެ ސްޕޮންސަރަކީ މޮރިޝަސް ކޮމާޝަލް ބޭންކް އެވެ.


Story: Furaanadhandhen - EP47 - One Online\nފުރާނަދަންދެން - 47\n"ތިއެއްނޫނޭ. މާދަމާ އެގެއަށްދާން މިއުޅެނީ އެންމެން ގޮވައިގެން. އަސްލު މަންމަ އާއި ނާހިދްމަންމަ އާ މީޓްކުރުވަން ވެގެން. އައިމް ސޯ އެކްސައިޓެޑް. ނަތާއަށް އިނގޭތަ ނާހިދްގެ ލޯބި ނުލިބުނަސް އަހަރެންގެ ދެލޮލަށް ނާހިދް ފެނުނަސް ހާދަ ހިތްހަމަޖެހުމެއް ލިބެއޭ" އަޒްކާ ވާހަކަދެއްކިއެވެ. އެނދުގައި އިން ނަތާޝާ އިނީ އަޒްކާއަށް ބަލަހައްޓާއިގެންނެވެ. ދެމީހުން ދެމީހުން ދެކެ އިންތިހާއަށް ލޯބިވާއިރު ދެމީހުން ވަނީ މަޖުބޫރަކުން ދެތަންވެފައެވެ. ކޮންކަހަލަ އިންސާފެއް ހެއްޔެވެ؟ އޭނާ އެކުވެރިޔާއަށްޓަކައި ހިތާހިތުން ދުޢާ ކޮށްލިއެވެ.\nހުކުރު ދުވަހަށް އިރު ފެނުން ތޮޅިލުމާއެކު ނާހިދް ތެދުވެ ގޭ އެކި ތަންތަން ސާފުކުރަން ފެށިއެވެ. އޭނާ ބޭނުންވަނީ އެހާ ދުވަސްފަހުން އެގެއަށް އަޒްކާ އަޅާ ފުރަތަމަ ފިޔަވަޅަށްޓަކައި މުޅި ގެވެސް ދޮވެލާށެވެ. ބަދިގޭގައި މަސައްކަތްކުރާހިތް ނުވިޔަސް ނައިޝީ ތެދުވެގެން ބަދިގެއަށް ދިޔައެވެ. އޭރު އިނާޝާއާއި މީކާ ބަދިގެ ތެރޭގައި އުޅެއެވެ. މޯހަންދާސް ގެނެސް ބެހެއްޓި ކުކުޅުތައް ކައިރިއަށް ނައިޝީ ޖެހިލިއެވެ. ނާހިދްގެ އުޅުމަށް އައިސްފައި ހުރި ބަދަލު އޭނާއަށް ފާހަގަވާން ހިނދުކޮޅެއްވެސް ނުނެގިއެވެ. އޭނާ ހިތުން އަޒްކާއަށް އެއްޗެހި ކިޔަމުން ދިޔައިރު ހިތުގެ ކަނެއްގައި ރިހުމެއްވިއެވެ.\n"މިހާރު ފައިނަލްވެއްޖެތަ ކައްކާ އެއްޗެހި" ނައިޝީ އަހައިލިއެވެ. އޭނާ އެސުވާލުކުރީ އިނާޝާ އާ ވިޔަސް ބަލައިލީ މީކާއަށެވެ. މީކާ ޖަވާބެއް ނުދިނުމުން އޭނާ އިނާޝާއަށް ބަލައިލިއެވެ.\n"ފްރައިޑް ރައިސް ކައްކަން ތަރުކާރީ ކޮށަނީ މި. މިހާރު ޕިރިނީ ހަދަން ތައްޔާރުކޮށްފައި އެހެރީ. ދެން ކަރާފަންޏާ ހިކިކޮށް ކުކުޅު ހަދާނީ. މީކާ ރޮށި ފިހާނެ. އިޝީ ބަށި ހަދަންވީނުން" އިނާޝާ ބުނެލިއެވެ. ނައިޝީ ބޯޖަހައިލިއެވެ.\nމޯހަންދާސްއާ އެކީގައި ގަރާޖުގައި އުޅުނު ނާހިދް ގޭތެރެއަށް ވަދެގެން ގޮސް ހުއްޓުނީ އަޒްކާ ކުރިން ހުރި ކޮޓަރީގައެވެ. އޭނާ ތަޅުދަނޑިން ހުޅުވާލުމަށްފަހު އެތެރެއަށް ވަދެ ލައިޓްތައް ޖައްސާލިއެވެ. އަދިވެސް ކޮޓަރި ތެރޭގައި އަޒްކާގެ ހަށިގަނޑުން ދުވާ މީރުމީރު ވަސް ހަރުލާފައިވާ ކަހަލައެވެ. އޭނާ އެތެރެއަށް ނޭފަތް ދަމާލުމަށްފަހު އެނދުގައި އިށީނދެލިއެވެ. އޭނާ އެކޮޓަރިއަށް ވަން ސަބަބެއް އޭނާއަށްވެސް ނޭނގެއެވެ. އިނގޭ އެއްޗަކީ މިއަދު އެކޮޓަރިއަށް ވަންނަން އަޒްކާ ބޭނުންވާނެކަމެވެ. އޭނާ އެކޮޓަރިން ނިކުމެ ކޮޓަރިއަށް ވަންތަނާ ފަހަތުން ނައިޝީ އައިސް ވަނެވެ.\n"ނިމުނީތަ؟" ނައިޝީ ފެނުމުން ނާހިދް އަހައިލިއެވެ.\n"މަންމަ ކުކުޅުހަދަނީ. ބަށި އެންމެފަހުން ހަދަނީ. އެހެންވެ ފާހާނާއަށް ވަދެލަން މިއައީ" ނައިޝީ ބުނެލިއެވެ.\n"މަންމަ ވަރަށް ލޯބިވޭދޯ އަޒްކާދެކެ" ނައިޝީ އަހައިލިއެވެ.\n"މަންމަވެސް ބައްޕަވެސް ވަރަށް ލޯބިވާނެ. އެއީ ކޮންމެހެން އަހަރެންނާ ވެގެންވާ ލޯތްބެއްނޫން. އަޒްކާ މިގެއަށް އެންމެ ފުރަތަމަ އައި ދުވަހުވެސް މަންމަމެން ހީވީ މޮޔަވެގެން އުޅުނުހެން. އަމިއްލަ ދަރިއެއް ފަދައިން އަޒްކާގެ ހުރިހާކަމެއް ކުރީ. އޭރު އަޒްކާގެ ފެމެލީ ވީތަނެއް ނޭނގޭތީ ރަސްމީކޮށް އަޒްކާގެ ބެލެނިވެރިކަންވެސް މަންމަ ހޯދި" ނާހިދް އޮޅުންފިލުވައިދިނެވެ.\n"އެހެންތަ؟ އަދި މިހާރު މާލޯބިވާނެތާ" ނައިޝީއަށް އެ ޖުމްލަ ބުނެލެވުނީ ފާޑަކަށެވެ. ނާހިދް ނައިޝީއަށް ބަލައިލިއެވެ.\n"އެއި ކީއްވެ މިހާރު ލޯބިވާންވީ؟ އިޝީ އާ އަހަރެންގެ ކައިވެނި ކުރެވުނު އިރުވެސް މަންމަމެންނަށް އިނގޭނެ އަހަރެން ލޯބިވާކަން އަޒްކާދެކެ. މަންމަ ބޭނުމެއްނުވޭ އަހަރެން އިޝީ ދޫކޮށްލާފައި އަޒްކާ ކައިރިއަށްދާން" ނާހިދް ވާހަކަދެއްކިއެވެ. ނައިޝީ ތުން އަނބުރާލާފައި ފާހާނާއަށް ވަނެވެ. ނާހިދަށް އެމަންޒަރު ނުފެނެއެވެ.\nއެހެން ދުވަސްތަކާ ޚިލާފަށް ނާހިދް ހުކުރަށް އެރީވެސް ގެއާ އެންމެ ކައިރީގައި ހުރި މިސްކިތަށެވެ. އަޒްކާ އަންނަ ގަޑީގައި ކޮންމެހެންވެސް ގޭގައި ހުންނަން އޭނާ ބޭނުންވެއެވެ. އެހެންޏާ ނާހިދަކީ މޯހަންދާސް އާ އެކީގައި އަބަދުވެސް އިސްލާމީ މަރުކަޒަށް ހުކުރަށްދާ މީހަކަށް ވާއިރު މިއަދު ނާހިދަށް އައިސްފައިވާ ބަދަލު މޯހަންދާސްއަށް ފާހަގަވިއެވެ. އޭނާ ނާހިދް ހުއްޓުވަން މަސައްކަތެއް ނުކުރިއެވެ. ދިރިއުޅުމުގައި އުފަލެއް ލިބިފައިނުވާ މީހުން އުފާ ހޯދާނީ އެކަހަލަ ގޮތަކަށްކަން އޭނާއަށް ވިސްނެއެވެ.\nމޯހަންދާސްއަށް ވުރެ ކުރިން ގެއަށް ވަދެގެން އައި ނާހިދް ގޭތެރެއަށް ވަދެ ނޭފަތް ދަމައިލިއެވެ. އޭނާގެ ދުލު ކުރީގައި ރަހައެއް ނުލިޔަސް ދުވި ވަހުންވެސް ބަނޑު ފުރިއްޖެއެވެ. ކުޅުދިޔާވެ ހިންދިރުވާލެވުނެވެ. ކޮޓަރިއަށް ދިޔުމުގެ ބަދަލުގައި އޭނާ މިސްރާބު ޖެހީ ބަދިގެއަށެވެ. އޭރު އިނާޝާ އާ މީކާ އަވަދިނެތި މޭޒު މައްޗަށް ކާއެއްޗެހި އެރުވުމުގައި އުޅެއެވެ.\n"ކޮބާ ބައްޕަ މިއަދު؟" ނާހިދްގެ ފަހަތުން މޯހަންދާސް ނުފެނުމުން އިނާޝާ އަހައިލިއެވެ.\n"މިއަދު އަޅުގަނޑު ދިޔައީ އެހެން މިސްކިތަކަށް. އަނެއްހެން ކަމެއްވެގެނެއްނޫން. މިއަދު ގޭ ކައިރި މިސްކިތަަށް އަރާހިތްވީ" އިނާޝާ އިތުރު ސުވާލެއް ކުރުމުގެ ކުރިން ނާހިދް ވާހަކަދެއްކިއެވެ. އިނާޝާއަށް ވިސްނުނެވެ. އޭނާ ދެރަވެސްވިއެވެ. ނައިޝީ އާ މެދު ވިސްނާލާފައި ކަންބޮޑުވެސްވިއެވެ. ނަމަވެސް ބޮޑުވެ ފުރާފުރިހަމަވެފައިވާ ފިރިހެން ދަރިއެއްގެ އިހުސާސްތަކުގައި އޭނާ ހިފަހައްޓާނީ ކިހިނެއް ހެއްޔެވެ؟\n"މަންމަ ބޭނުން އެ އާއިލާ އަންނައިރު ހުރިހާ މީހުން މިތާ ތިބެން" އިނާޝާ ބުނެލިއެވެ.\n"ނައިޝީއަށް އަޒްކާގެ ހަގީގަތް އިނގޭތަ؟ މިހެން މިބުނީ ވަރަށް ބޮލުގަ ރިއްސައޭ ކިޔާފައި ދިޔައީ. ފަހަރެއްގައި އެންމެންނާ ބައިވެރިވާން ބޭނުންނުވީ ކަންނޭނގެ" އިނާޝާ ބުނެލިއެވެ. ނާހިދް ބޯޖަހައިލިއެވެ.\n"އެކަމަކު އަޅުގަނޑު އިޝީ ކައިރީގައި ބުނިން އިޝީ ހުންނާނީ އަބަދުވެސް އަޅުގަނޑުގެ އަންބެއްގެ ގޮތުގައޭ. މިއަންނަނީ ގޮވައިގެން" ނާހިދް ސިޑިއާއި ދިމާލަށް ހިނގައިގަތެވެ.\nކޮޓަރިއަށް ވަންއިރު ނައިޝީ ފެންވަރައިގެން ނިކުމެ ލޯގަނޑު ކުރިމަތީގައި ބޯހިއްކަން ހުއްޓެވެ. ނާހިދް ކޮޓަރިއަށް ވަންކަން އިނގުމުންވެސް އޭނާ އަޅައެއްނުލިއެވެ. ނާހިދް އެނދުގައި އިނީ ނައިޝީގެ ހަރަކާތްތަކަށް ބަލަހައްޓައިގެންނެވެ.\n"ހިނގާ ތިރިއަށް" ނާހިދް ވާހަކަދެއްކީ ނައިޝީ އެނދަށް އަރައި ކުއިލްޓް ދަށަށް ވަނުމުންނެވެ.\n"ނުދާނަން. ސޮރީ" ނައިޝީ ބުނެލިއެވެ.\n"ކީއްވެގެން؟ އިޝީ ހާދަ ގޯހޭ ދޯ" ނާހިދް ބުނެލިއެވެ.\n"އަދިވެސް އަހަރެންތަ ގޯހީ. ނާހިދާ އަޒްކާ އާ ދެމީހުންގެ ލޯބީގެ ކުޅިގަނޑު ދައްކަން ކޮންމެހެން މަ ގެންދަން ހަދާނެކަމެއް ނެތް" ނައިޝީ ބުނެލިއެވެ. އޭނާ ވާހަކަދެއްކީ މިއިން ދުވަހަކުވެސް ނާހިދާ ވާހަކަނުދައްކާ ގޮތަކަށެވެ. އަޑު އާދަޔާޚިލާފަށް ބާރުވުމާ އަޑުގައި އެކުލެވިގެންވި ހަރުކަށިކަން ނާހިދްގެ ރުޅިގަނޑު އިންތިހާއަށް އެރިއެވެ.\n"ނައިޝީ...!!! މައިންޑް ޔުއަރ ލެންގްއޭޖް... އަހަރެންނާ އަޒްކާ އާ ލޯބީގެ ކުޅިގަނޑެއް ނުކުޅެން. ދެވަނަ ކަމަކީ މިގެއަށް އަޒްކާ އަންނަނީ އެއްވެސް ކަހަލަ ކުޅިވަރެއް ކުޅޭކަށްނޫން. އަހަރެންގެ އަންބެއްގެ ގޮތުގައި އިންނަން ބޭނުންވިއްޔާ ތިރިއަށް ހަމަ މިހާރު އާދޭ" ނާހިދްގެ އަޑު ބާރުވިއެވެ. އޭނާގެ އަޑުގައިވި ހަރުކަށިކަމަކުން އިތުރަށް ބަހެއްކިޔަން ނައިޝީއަށް ނުކެރުނެވެ. އޭނާ ދެރަވެސްވިއެވެ. ކައިވެނި ކުރެވުނުފަހުން ނާހިދް އެގޮތަށް އޭނާދެކެ ހިތްހަމަނުޖެހުނު މިއީ ފުރަތަމަ ފަހަރެވެ. ކުށްކުރެވުނީ އޭނައަށެވެ. ފިރިމީހާކަން އެނގިހުރެ އެންމެ ފުރަތަމަ އަދަބު ކުޑަކޮށް ވާހަކަދެއްކުނީ އޭނަ އަށެވެ. އޭނާ ނާހިދްގެ ކިބައިން މަޢާފް ހޯދަންޖެހޭނެއެވެ.\nނައިޝީ އެނދުން ތެދުވެ އަލަމާރިން ބުރުގަލެއް ނަގާ އަޅައިލިއެވެ. އޭނާ ކޮޓަރިން ނިކުންނަން ފަސްޖެހުނެވެ. އޭނާ އަޒްކާގެ ކުރިމައްޗަށް ނުދާން އެއުޅޭ ސަބަބަކީ ހަމައެކަނި ނާހިދް ކުރިމަތީގައި ހާމަކުރި ސަބަބެއް ނޫނެވެ. އޭނާ މާހިލްއާ އެކު ވީ ވަގުތެއްގަ އަޒްކާއަށް ވަނީ ފެނިފައެވެ. އަދި އެދުވަހު އޭނާއަށް ވަނީ އަޒްކާއަށް އެއްޗެހި ގޮވާ މާހިލްއަށް ސަޕޯޓް ދެވިފައެވެ. އޭނާ ފެނުމާއެކު އަޒްކާ ހަނދާންވާނެކަން ޔަގީނެވެ. އަދި އެވާހަކަ ނާހިދް ކައިރީގައިވެސް ދައްކާނެކަން ޔަގީނެވެ. އެހިސާބުން ނާހިދްގެ ސުވާލުތައް ގިނަވެ އޭނާގެ ލޯ ކުރިމަތީގައި ލޯބިވާ ފިރިމީހާ ގެއްލި ދުނިޔެއަށް އޭނާ ގިނަވާނެއެވެ. ކޮންމެގޮތެއް ވިޔަސް އޭނާ އެދިޔައީ ފަހުބަސް އިއްވާފައެވެ. އޭނާ ނާހިދްގެ އަންބެއްގެ ގޮތުގައި މުޅި އުމުރު ހޭދަކޮށްލަން ބޭނުމެވެ. އެހެންވިއްޔާ ޖެހޭނީ ދާށެވެ. އޭނާ ކޮޓަރިން ނިކުތެވެ.\nސިޓިންގރޫމުގައި ހުރިހާ މީހުން ހަމައަށް ތިއްބެވެ. ނާހިދް އިން ސޯފާގެ ފަހަތުން ނައިޝީ ހަށަން ބަނދެލައިގެން ހުރިއިރު އޭނާގެ މޫނުމަތިން ފެންނަން ހުރީ ފޫހިކަމެވެ. އިރުކޮޅަކުން އިނާޝާގެ ފޯނަށް އަޒްކާގެ ކޯލު އައެވެ. އެއާއެކު އިނާޝާ ބަލައިލީ ދުރުގައި ހުރި މީކާއަށެވެ. މީކާއަށް އެބުނި އެއްޗެއް މާނަ އިނގުމުން އޭނާ ގޮސް މައިދޮރު ހުޅުވާލިއެވެ.\nގޭޓުން ވަދެގެން އައިއިރު އަޒްކާ ހުރީ އަމީޒާގެ އަތުގައި ހިފާލައިގެންނެވެ. މައިދޮރުން އެންމެ ފުރަތަމަވެސް ވަނީ އަޒްކާއެވެ. އޭނާގެ އަތުގައި ހިފައިގެން ހުރި އަމީޒާގެ ހިތުގައި ނުތަނަވަސްކަމެއް ވިއެވެ. އާ ބައެއްގެ ކައިިރިއަށް އަންނައިރު އެއީ އަބަދުވެސް އޭނާގެ ހާލަތެވެ.\nމަޑު ފިޔާތޮށި ކުލައިގެ އަތްކުރު ގަމީސް ކޮޅެއްގެ ދަށުން އައިސްބްލޫ ކުލައިގެ ސްކިނީގައި ހުރި އަޒްކާ ފެނުމާއެކު ނާހިދްގެ ހަރަކާތްތައް ހުއްޓުން އެރިއެވެ. އެ ހެދުމުގައި އަޒްކާގެ ބައްޓަން ރީތި ހަށިގަނޑުގެ ވަނާތައް މާބޮޑަށްވެސް އޭނާއަށް ފާހަގަވެއްޖެއެވެ. އޭނާގެ ތުންފަތަށް ހިނިތުންވުމެއް ވެރިވިއެވެ. އަޒްކާގެ ދެލޯ ނާހިދާ ހިނދުކޮޅަކަށް ބައްދަލުވިއެވެ. އެހިނދު ނާހިދްގެ އެތެރެހަށީގައި ދައުރުވަމުން ދިޔަ ލޭތައްވެސް ހުއްޓުމަކަށް އައި ކަހަލައެވެ. އެ އަންހެންކުއްޖާގެ ދެލޮލުގައި ވަނީ އަޖައިބެއްކަހަލަ ބާރެކެވެ. ދުވަހެއް ދުވަހަކަށް ނާހިދްގެ ހިތުގައި ދަނީ އެލޯބި މޫލާ ވަރުގަދަ ވަމުންނެވެ.\n"އަޒްކާކޮއްކޯ" އެހާ ދުވަސްފަހުން އަޒްކާ ފެނުމާއެކު މީކާއަށް ދުރުގައި ނުހުރެވުނެވެ. މީކާ އަޒްކާ ހަށިގަނޑުގައި ބައްދައިލިއެވެ. ނައިޝީ ޚައިރާންވިއެވެ. ގޭގައި ގެންގުޅޭ މަސައްކަތު މީހާވެސް އަޒްކާދެކެ އެވަނީ ހާދަ ލޯތްބެކެވެ. ޔަގީނުންވެސް މީކާ އާ އޭނާ އާ ދެމެދު އެފަދަ ލޯތްބެއް ނެތެވެ. އޭނާ މަސައްކަތްކުރީ އަޒްކާއަށް ނުބެލުމަށެވެ.\n"އާދޭ އާދޭ އަވަހަށް. މިއީ ދުރު ބައެއްނޫން" މޯހަންދާސް ބުނެލިއެވެ. އޭނާ ތެދުވެގެން ގޮސް ޙަމީދާ ސަލާންކުރިއެވެ. އިނާޝާ އަމީޒާގެ ހަށިގަނޑުގައި ކުޑަކޮށް ބައްދައިލިއެވެ. ޙާލު އަހުވާލު އޮޅުންފިލުވާލިއެވެ. އަމީޒާއަށް ނާހިދް ބަލައިލުމުން ހީލިއެވެ. އެއީ އޭނާގެ ޑޮކްޓަރުކަން އިނގުމުން ހިތުގައި އުފެދެންޖެހޭ އިހުތިރާމަށް ވުރެ ބޮޑަށް އެއީ އޭނާގެ ދަރިފުޅުގެ ހިތުގެވެރިޔާކަން އިނގުމުން އުފެދުނީ ލޯތްބެކެވެ.\nއިނާޝާގެ ހަށިގަނޑުގައި އަޒްކާ ބައްދައިލި މަންޒަރު ފެނުމުން ނައިޝީއަށް އުނދަގުވިއެވެ. ހިތުގައި ހަސަދައިގެ އޮއިވަރެއް ހިނގާލިއެވެ. ހިތުގައި ފޫހިކަން އުފެދުނެވެ. ނާހިދް ކިތަންމެ މަސައްކަތެއް ކުރި ނަމަވެސް އަޒްކާގެ މޫނުން އެންމެ ހިނދުކޮޅަކަށްވެސް އޭނާގެ ނަޒަރު ވަކިވެގެން ނުދެއެވެ. އަޒްކާގެ ވަރުގަދަ އިސްތަށިގަނޑު އެއްފަރާތަކުން އެއްކޮށް ގަތާލާފައި ކުރި މައްޗަށް ގެނެސްފައި އޮތުމުން ތަފާތު ރީތިކަމެއް ހުއްޓެވެ. އެ އޮމާން މޫނުގައި ބޮސްދޭން ނާހިދްގެ ހިތް އެދުނެވެ. ކައިރީގައި އަނބިމީހާ ހުރިކަން އޭނާ ހަނދާނުގައި ނެތެވެ. ތަނުގައި ތިބި ހުރިހާ މީހުންނަށްވެސް އެކަން ފާހަގަވިއެވެ.\n"ރަނގަޅުތަ ހުރިހާކަމެއް؟" އަމީޒާ އިނާޝާ ކައިރީގައި އިށީންނަމުން ބުނެލިއެވެ. އިނާޝާ ބޯޖަހައިލިއެވެ. އެގެއަށް އައުމުގެ ކުރިން އަޒްކާ ވަނީ އަމީޒާއަށް އިނާޝާގެ ބައްޔާ ބެހޭގޮތުން މަޢުލޫމާތު ދީފައެވެ. އެހެންކަމުން އަމީޒާގެ ހިތުގައި އިނާޝާއަށްޓަކައި ޙަމްދަރުދީއާ ލޯބި އުފެދުނެވެ.\n"އަޒްކާ އަކީ އިނާގެ ބަނޑުން އުފަންނުވާ ދަރިއެއް. އަހަރެމެން އަމިއްލަ ދަރިއަކަށްވުރެ ވެސް ލޯބިން އެމަންޖެ ގެންގުޅުނީ. މިއަދު އެމަންޖެއަށް ލިބިފައިވާ އުފާވެރިކަން ފެނި އަހަރެމެން މިތިބީ އުފަލުން. އަލްޙަމްދުﷲ" ވާހަކަދެއްކީ މޯހަންދާސްއެވެ.\n"މީކާ!! ހާދަ ވަސްރަނގަޅޭ. ކޯޗެއް ކެއްކީ" އެގެއަށް އަޒްކާ ބީރައްޓެއްސެއް ނުވިއެވެ. އޭނާ ގޮނޑީގައި މެހްމާނެއް ފަދައިން އިންނަން ބޭނުންނުވިއެވެ. ތެދުވެގެން މީކާގެ އަތުގައި ހިފައިގެން ބަދިގެއަށް ވަނެވެ. ނަމަވެސް ބަދިގެއަށް އެޅި ފުރަތަމަ ފިޔަވަޅާއެކު އޭނާގެ ފިޔަވަޅުތައް ހުއްޓުނެވެ. އެކަން ދުރުގައި އިން ނާހިދަށް ފާހަގަވިއެވެ.\nއަޒްކާ ބަދިގޭ އެކި ދިމާލަށް ބަލައިލިއެވެ. މާޒީގެ ތެރެއިން އޭނާގެ ހަޔާތަށް އައި އުފާވެރި ވަގުތުކޮޅެއް ހަނދާންވިއެވެ. އެވަގުތުކޮޅަކީ ދުވަހަކުވެސް އޭނާ ހަނދާނުން ފޮހެވޭނެ ވަގުތުކޮޅެއް ނޫނެވެ. ނަމަވެސް އޭނާ އެކަން ސިކުނޑިން ނެރެލާފައި މޭޒު މަތީގައި ހުރި ކާއެއްޗެހިތަކުގެ މަތި ނަގަން ފެށިއެވެ.\n"މްމްމް.... ޔަގީން މިހުރިހާއެއްޗެއް ކެއްކީ މީކާ އެކަންޏެއް ނޫންކަން" އަޒްކާ ބުނެލިއެވެ.\n"މެޑަމް އާ ކުޑަބޮސްގެ އަންހެނުންވެސް ކެއްކި" މީކާ ބުނެލިއެވެ. އަޒްކާ މީކާއަށް ބަލައިލިއެވެ. ކުޑަ ބޮސްގެ އަންހެނުންނޭ މީކާ އެ ނިސްބަތްކުރީ ކާކަށްކަން އަޒްކާއަށް އިނގުނެވެ. އޭނާ ފަހަތަށް އެނބުރި ބަލައިލިއެވެ. ފޯނެއްގައި ހުރި ނައިޝީ އޭނާއަށް ފެނުނެވެ. އަރި މައްޗަކަށް ހުރުމުން މާ ރީތިކޮށް މޫނެއް ނުފެނުނެވެ.\n"ކޮބާ އާދޭ އެންމެން ކާން" އަޒްކާ ބުނެލި އަޑު އިވުނެވެ. އިނާޝާއަށް ހެވުނެވެ. ދަރިއެއް ފަދައިން އަޒްކާ އެގޭގައި އުޅޭ މަންޒަރަކީ އަބަދުވެސް އޭނާ ދެކެން އެދޭ ދުވަހެކެވެ. ނަމަވެސް އެދުވަސް ހަގީގަތަކަށް ނުވާނެކަން އޭނާއަށް އިނގެއެވެ.\nކެއުން ފެށުމަށް އިންސާފު ކުރުމަށް އެންމެން މޭޒު ކައިރީގައި އިށީނެވެ. ނައިޝީއަށް އުނދަގުކަމެއް އިހުސާސް ކުރެވެމުން ދިޔައެވެ. އެހެންނަމަވެސް އޭނާ ހުސް ގޮނޑިއެއްގައި އިށީނެވެ. އަމީޒާގެ ނަޒަރު ނައިޝީިއަށް ހުއްޓުނެވެ. ހިތްހެޔޮ ހިނިތުންވުމެއް އަމީޒާ ދިނަސް ނައިޝީއަށް ނުދެވުނެވެ. އެންމެން ހަމަޖެހިގެން ތިބިއިރު އޭނާގެ ހިތް ރޯމަހެއްހެން ތެޅިފޮޅެނީއެވެ.\n"މިއީ ނާހިދްގެ އަންހެނުން" ނައިޝީ އިސްއުފުލާ އަމީޒާއަށް ބަލައިލިއެވެ. އެހިނދު އަމީޒާ ފަހަތުގައި ހުރި އަޒްކާގެ ދެލޮލާ ނައިޝީގެ ދެލޯ ބައްދަލުވިއެވެ. ވަގުތުން އަޒްކާގެ ވިސްނުންތޫނު ސިކުނޑިއަށް އެދުވަހުގެ މަންޒަރުތައް ނަގައިގަނެވިއްޖެއެވެ. އޭނާގެ ހިތުގައި އެތައް ސުވާލުތަކެއް އުފެދިއްޖެއެވެ. މާހިލް އާއި ނައިޝީ އާ ދެމެދުގައި އޮތީ ކޮން ގުޅުމެއް ހެއްޔެވެ؟ ޔަގީނުންވެސް އާދައިގެ ގުޅުމެއް ނޫނެވެ. ދެން އަޒްކާ ބަލައިލީ ނާހިދްގެ މޫނަށެވެ. އެގަޑި އެއީ ނާހިދްވެސް ބަލައިލި ވަގުތެވެ. ދެމީހުން ދެމީހުންނަށް މާނަފުން ހިނިތުންވުމެއް ބަދަލުކޮށްލިއެވެ. އަޒްކާ ވިސްނާލިއެވެ. މާހިލް އާއި ނައިޝީ ގުޅުމެއް އޮތްކަން ނާހިދަށް އިނގޭބާއެވެ؟ ބުނަންވީ ހެއްޔެވެ؟ ނޫނެކެވެ. އޭނާގެ ދުލަކުން ނާހިދާ ހަމައަށް އެވާހަކައެއް ނުގެންދާނެއެވެ. ދެމަފިރިއެއްގެ ދިރިއުޅުން އޭނާގެ ސަބަބުން ހަލާކުވެގެންދާކަށް ބޭނުމެއްނުވިއެވެ.\nއެއް ސުފުރާމަތިން ކައި ނިމިގެން ސިޓިންގްރޫމުގައި ޖައްސާލީ ކުޑަކޮށް ވާހަކަދައްކާލުމަށެވެ. އެހާ ގިނަ ދުވަސްފަހުން އެގެއަށް އަޒްކާ އައުމުން އެހާ އަވަހަށް ފޮނުވާލަން ބޭނުންނުވިއެވެ. އޭރު ނައިޝީ އާއި ނާހިދް ކޮޓަރިއަށް ވަދެއްޖެއެވެ.\n"މަންމާ! އެކޮޓަރި ހުޅުވާފަތަ ހުންނާނީ؟" އަޒްކާ އިނގިލިން އިޝާރާތްކުރީ އެގޭގައި އޭނާ އުޅުނު ކޮޓަރިއަށެވެ. އެކަމަކު ޖަވާބުދިނީ މީކާއެވެ.\n"ހުޅުވާފަ ކްލީންކޮށްފަ ހުންނާނީ... ކޮއްކޮ ބޭނުންތަ ދާން" މީކާ ވާހަކަދެއްކިއެވެ. އެގެއަށް މެހްމާނަކު އަޔަސް މީކާ އަކީ ވާހަކަދައްކާ މީހެއްނޫނެވެ. ނަމަވެސް މިއަދު އަޒްކާ ފެނުމުން އޭނާގެ ހިތަށްވެސް ވަނީ އާދަޔާހިލާފް އުފާވެރިކަމެއް އުފެދިފައެވެ.\n"މިއަންނަނީ އިނގޭ" އަމީޒާގެ އަތް މަތީގައި އަތް ބާއްވާލަމުން އަޒްކާ ބުނެލިއެވެ.\nކޮޓަރި ދޮރުމަތީގައި ހުއްޓުމަށްފަހު މަޑުމަޑުން އޭނާ ދޮރު ހުޅުވާލިއެވެ. ކޮޓަރި ތެރެއިން ފެންނަނީ އަނދިރިކަމެވެ. ނޭފަތުގައި ޖެހުނީ މީރު ވަހެކެވެ. އޭނާ ފޯނުން އަލިކޮށްލައިގެން ހުރެ މަޑުމަޑުން ދޮރު ލައްޕާލިއެވެ. އެނދު ހުރަސްކޮށް ސްވިޗްތަކާ ހަމައަށް ގޮސް ލައިޓް ޖައްސައިލިއެވެ. ފޯނުގެ ލައިޓް ކަނޑައިލަމުން އޭނާ ފަހަތަށް ބަލައިލިއރު ލައްޕާފައި ހުރި ދޮރުފަތުގައި ލެގިގެން ހުރީ ދެވަނަ އިންސާނެއްނޫނެވެ. ނާހިދެވެ. އަޒްކާއަށް ހުރެވުނުތަންވެސް ނޭނގުނެވެ. އެގޮތަށް ކޮޓަރީގައި ބަންދުވެގެން ނާހިދާއެކު ހުންނަން އޭނާ ބޭނުންނުވިއެވެ. އޭނާ ބަހެއްނުކިޔާ ނާހިދަށް ބަލަން ހުރުމަށްފަހު ބޭރަށް ހުޅުވެން ހުރި ކުޑަދޮރާ ބެލްކަނި ދޮރު ހުޅުވާލިއެވެ.\n"އޭރުވެސް ހީވީ ނާހިދް ތިކަހަލަ ކަމެއް ކޮށްފާނޭ" އަޒްކާ ބުނެލިއެވެ.\n"ކީއްވެ އެހެންހީވީ" ނާހިދް އަހައިލިއެވެ.\n"ބަލަން އިން ގޮތުން" އަޒްކާ ބުނެލިއެވެ.\n"އަހަރެން ކިހިނެއް ބަލަން އިނީ. އެހެންމީހުންވެސް ތިބިގޮތަށް އަހަރެންވެސް އިނީ. ކީއްވެ އަޒްއަށް ފާހަގަކުރެވެނީ އަހަރެން އިނީ ގޮތަކަށްކަން" ނާހިދް ވާހަކަދެއްކިއެވެ.\nއޭނާ މަޑުމަޑުން އަޒްކާ އާ ގާތަށް ފިޔަވަޅު އަޅަން ފެށިއެވެ. އޭނާގެ އަޑުގައި ސަމާސާކަން އެކުލެވިފައި ވިޔަސް މިވަގުތު ނާހިދްގެ ނިޔަތް ރަނގަޅުނޫންކަން އަޒްކާއަށް އިހުސާސްވިއެވެ.\n"ނާހިދް... މިތަނުންދޭ" ފަހަތަށް ޖެހެމުން އަޒްކާ ބުނެލިއެވެ. އޭނާ މަޑުޖެހުނީ ޑްރެސިންގްޓޭބަލްގައި ޖެހިފައެވެ. ފަހަތަށް ދެން ދެވޭނެގޮތެއް ނެތުމުން އޭނާ ކަންބޮޑުވިއެވެ. އިތުރަށް ހެދޭނެގޮތެއް ސިކުނޑިއަށް އައުމުގެ ކުރިން ނާހިދް އައިސް ދާދި ގާތުގައި ހުއްޓިއްޖެއެވެ.\n"ޕްލީޒް މީހަކު އައިސްދާނެ ނާހިދް" އަޒްކާ ބުނެލިއެވެ. އޭނާ ހުރީ އިންތިހާއަށް ދެރަވެފައެވެ. އެގޮތަށް އެކަންވާކަށް އޭނާ ބޭނުމެއްނޫނެވެ. ނާހިދަކީ މީހެއްގެ ފިރިއެކެވެ. ނާހިދަށް ކިތަންމެ ކުޑަ ސަޕޯޓެއް އޭނާގެ ފަރާތުން ދެވުނަސް އޭނާއަށް އެ އަރައިގަނެވުނީ ނައިޝީގެ ހައްޤަކަށެވެ. އެއީ ބޮޑުވެގެންވާ ފާފައެކެވެ.\n"އަންނަން ބޭނުންވާ މީހަކު އަޔަދީ. ބަލަން ބޭނުންވާ މީހަކު ބެލިޔަދީ" ނާހިދް ބުނެލިއެވެ. އޭނާގެ މޫނު ވަނީ ނުރައްކާތެރި ދަރަޖައަކަށް އަޒްކާގެ މޫނާ ގާތްވެފައެވެ.\n"ޕްލީޒް... އަހަރެން ހާސްވޭ އެބަ" އަޒްކާ ބުނެލިއެވެ. ނާހިދް ކުޑަކޮށް ފަހަތަށް ޖެހިލިއެވެ.\n"ކީއްވެތަ އަހަރެންނާ ދުރަށްދާން ތިއުޅެނީ. ކީއްވެ ތިހެން ތިހަދަނީ" ނާހިދް ބުނެލިއެވެ.\n"ވިސްނަބަލަ. ތިއީ މީހެއްގެ ފިރިއެއް. އަހަރެން މިއީ..." ނާހިދް އަޒްކާގެ ތުންފަތުގައި ކަނާއަތުގެ ޝަހާދަތް އިނގިލިން ހުރަސްކޮށްލިއެވެ. އެހިސާބުން ދައްކަމުން ދިޔަ ވާހަކަ އަޒްކާއަށް ނުދެއްކުނެވެ. ނާހިދަށް ނުބަލަން އޭނާ ލަސްލަހުން އެސްފިޔަތައް ތިރިކޮށްލިއެވެ.\n"މިއީ މީހެއްގެ ފިރިއެއް. ތިއީ މީހެއްގެ އަންބެއް. އެކަމަކު އަހަރެންގެ މޭގެ ތެރޭގައިމިވާ ހިތް އަހަރެން ބުނާ އެއްވެސް އެއްޗަކަށް، އަހަރެންގެ ސިކުނޑިއަށް ކިޔަމަންނުވުން އެއީ އަހަރެންގެ ކުށެއްތަ؟" ނާހިދް ބުނެލިއެވެ. އަޒްކާ ދެރަވެއްޖެއެވެ. ނާހިދަށް އެވަނީ ހާދަ ބޮޑަކަށް އަސަރުކޮށްފައެވެ.\n"އަހަރެން ދާންވެއްޖެ" ނާހިދްގެ މޭގައި އަތްއަޅާ ކޮށްޕާލުމަށްފަހު އަޒްކާ ހިނގައިގަތެވެ. ހަމަ އެހިނދު ނާހިދް އަޒްކާގެ އަތުގައި ހިފެހެއްޓިއެވެ. ސަލާމަތުން އޮތް އަތުން އަޒްކާއަށް މޭގައި އަތްއަޅައިލެވުނެވެ. ކައިރީގައި އެވަނީ އޭނާ އިންތިހާއަށް ލޯބިވާ މީހާއެވެ. ނާހިދްގެ އެންމެ ބީހިލުމަކަށް ހިތާފުރާނައިން އޭނާއަށް އެދެވެއެވެ. ނަމަވެސް ހާލަތު މަޖުބޫރުކުރަނީ އެހެން ކަމަކަށެވެ. ނާހިދް ހުއްޓުވާނީ ކިހިނެއް ހެއްޔެވެ؟\n"ދިޔުމުގެ ކުރިން އެންމެފަހަރަކު ހަތަރުކަޅި ހަމަކޮށް އަހަރެންގެ ދެލޮލަށް ބަލައިލަބަލަ" ނާހިދް ބުނެލިއެވެ. އަޒްކާ މަޑުމަޑުން އޭނާގެ އެސްފިޔަތައް އުފުލައިލަމުން ނާހިދުގެ ދެލޮލަށް ބަލައިލިއެވެ.\n"ކޯޗެއް ފެންނަނީ؟" ނާހިދް ބުނެލިއެވެ. އެއްޗެއް ބުނަން އަޒްކާގެ ދެ ތުންފަތް ހުޅުވާލިއެވެ. ކުޑަކުޑަކޮށް ދެތުންފަތް ތަޅުވާލާފައިވެސް އޭނާގެ ދޫ ޚިޔާރުކުރީ ހިމޭންކަމެވެ. ނާހިދް މަޑުމަޑުން އަޒްކާގެ އަތްތިލައިގައި ހިފާ ގެނެސް އޭނާގެ ހިތާ ދިމާލުން މޭގައި ޖައްސާލިއެވެ.\n"އެބަ އިހުސާސްވޭތަ؟ މި ހިތް އެތެޅެނީ ހަމައެކަނި އަޒްއަށްޓަކައި؟ ހައު ކެން އައި ސްޓޮފް؟" ނާހިދް ބުނެލިއެވެ.


Marukeytuge golhithakaai gaadiyaathah ves huskuranee | Mihaaru\nދަތުރުވެރިންގެ މާރުކޭޓުގެ ގޮޅިތަކެއް: މާރުކޭޓުތަކުގެ ގޮޅިތައް ކުއްޔަށްދީފައިވާ މުއްދަތު ހަމަވުމުން އެތަންތަން ހުސްކުރަން ވަނީ އަންގާފައި.\nމާރުކޭޓުގެ ގޮޅިތަކާއި ގާޑިޔާތައް ވެސް ހުސްކުރަނީ؛ މި މަހުގެ 28 އަށް ވަނީ މުހުލަތު ދީފައި\n12 ޑިސެމްބަރ 2017 - 20:45 17 comments\nވަޅޯމަސް މާރުކޭޓުގެ އިތުރުން ލޯކަލް މާރުކޭޓާއި ދަތުރުވެރިންގެ މާރުކޭޓުގެ ގޮޅިތަކާއި ބޮޑުތަކުރުފާނުމަގުގައި ބަހައްޓާފައިވާ ގާޑިޔާތައް ވެސް ހުސްކުރަން މިމަހުގެ 28ގެ ނިޔަލަށް މުއްދަތު ދީފައިވާ ކަމަށް ހައުސިން މިނިސްޓްރީން ބުނެފި އެވެ.\nއެ މިނިސްޓްރީން ބުނީ މާރުކޭޓުތަކުގެ ގޮޅިތަކާއި ގާޑިޔާތައް ކުއްޔަށް ދޫކުރުމަށްވެފައިވާ އެއްބަސްވުމުގެ މުއްދަތު މިދިޔަ ޖޫން މަހުގެ ނިޔަލަށް ހަމަވެފައިވާ ކަމަށެވެ. އަދި އެތަންތަން ކުއްޔަށް ދޫކުރުމުގެ އުސޫލް އެކުލަވާލުމަށް ފަހު މިދިޔަ އޭޕްރީލް 26 ގައި އިއުލާންކޮށްފައިވާނެ ކަމަށް ވެސް ހައުސިން މިނިސްޓްރީން ބުންޏެވެ.\nގޮޅިތަކާއި ގާޑިޔާތައް ކުއްޔަށް ހިފަން ބޭނުން ފަރާތްތަކަށް އެ ފުރުސަތު ހުޅުވާލައި ޖޫން 12 ގައި އިއުލާންކުރި ކަމަށާއި ކުއްޔަށް ހިފަން ބޭނުންވި ފަރާތްތަކުން ފޯމް ހުށަހެޅުމުގެ ފުރުސަތު ޖުލައި 20 ވަނަ ދުވަހުގެ ނިޔަލަށް ދިން ކަމަށް ވެސް ހައުސިން މިނިސްޓްރީން ބުންޏެވެ. އެތަނުން ބުނި ގޮތުގައި އެ ފުރުސަތުގައި 4،000 އަށް ވުރެ ގިނަ މީހުން ފޯމް ހުށަހެޅިއެވެ.\nއެ މިނިސްޓްރީން ކަނޑައެޅި އުސޫލްގައިވާ ގޮތުން އެތަނުގެ ގޮޅިތައް ކުއްޔަށް ދެވޭނެ އެންމެ ދިގު މުއްދަތަކީ އެއް އަހަރު ދުވަހެވެ.\nމާރުކޭޓު ގޮޅިތަކާއި ގާޑިޔާތައް ހުސްކުރަން އެންގުމުން، އެ ތަންތަން ހިންގާ މީހުން އަންނަނީ އެކަމާ ޝަކުވާ ކުރަމުންނެވެ. އެ މީހުން ބުނަނީ ތަން ހުސްކުރަން އެންގީ ކުއްލިއަކަށް ކަމަށެވެ.\nއިތުރު ލިޔުންތައް މަސް މާރުކޭޓް ލޯކަލް މާރުކޭޓް ހައުސިން މިނިސްޓްރީ


Madhun point libifaivaa meehunnah flat dhevifai vany olhigen, ekan rangalhu kuramun eba dhan: Muizzu – adduLIVE\nމަދުން ޕޮއިންޓް ލިބިފައިވާ މީހުންނަށް ފްލެޓް ދީފައިވަނީ އޮޅިގެން: މުއިއްޒު\n3 Oct 11, 2018, 16:20 ލިޔުނީ އައިޝަތު ފަތުހީ\nހައުސިންގ މިނިސްޓަރ، ޑރ. މުހައްމަދު މުއިއްޒު - ފޮޓޯ: އަވަސް\nމަދުން ޕޮއިންޓް ލިބިފައިވާ ބައެއް ފަރާތްތަކަށް ފްލެޓް ދެވިފައިވަނީ އޮޅިގެން ކަމަށް ހައުސިންގ މިނިސްޓަރ، ޑރ. މުހައްމަދު މުއިއްޒު ވިދާޅުވެއްޖެ އެވެ.\nމިހާރު ކުރިއަށްގެންދާ ނޫސްވެރިންގެ ބައްދަލުވުމެއްގައި ވާހަކަދައްކަވަމުން މުއިއްޒު ވިދާޅުވީ ހައުސިން މިނިސްޓްރީގައި ވެސް މަސައްކަތް ކުރައްވަމުން ގެންދަވަނީ އިންސާނުން ކަމަށާއި މަސައްކަތް ކުރާއިރު "މިސްޓޭކެއް" ހެދިދާނެ ކަމަށެވެ.\nނޫސްވެރިޔަކު ކުރި ސުވާލަކަށް ޖަވާބު ދެއްވަމުން މިނިސްޓަރު މުއިއްޒު ވިދާޅުވެފައިވަނީ އެފަދަ ބައެއް މައްސަލަ ފާހަގަކުރެވިފައިވާ ކަމަށާއި އެގޮތަށް ކަން ހިނގާފައިވަނީ ގަސްދުގައި މީހަކަށް ނުހައްގުން މޮޅު ގޮތެއް ހޯދާދިނުމަށް ނޫން ކަމަށެވެ.\n"މިހާރު މިދަނީ އެފަދަ މައްސަލަތައް ބަލަމުން"، މުއިއްޒު ވިދާޅުވި އެވެ.\nއަދި ފްލެޓް ލިބޭ މީހުންގެ ދާއިމީ ލިސްޓް އާންމުކުރާއިރު އެ މައްސަލަ ރަނގަޅު ކުރުމަށް ފަހު ލިސްޓު އާންމުކުރެވިގެން ދާނެ ކަމަށް މިނިސްޓަރު ވިދާޅުވިއެވެ.\nއޮޅިގެން މަދުން ޕޮއިންޓު ލިބިފައިވާ މީހުނަށް ފްލެޓު ދެވިފައިވި ނަމަވެސް އެފަދަ މައްސަލަ ދިމާވެފައިވަނީ ވަރަށް މަދުން ކަމަށް މުއިއްޒު ވިދާޅުވެފައިވެއެވެ. ނަމަވެސް ވަރަށް ގިނަ ބަޔަކު ވަނީ 80 އަށް ވުރެ ގިނަ ޕޮއިންޓު ލިބިފައިވާ މީހުން އެއްކާރިކޮށް، 30 އަށް ވުރެ މަދުން ޕޮއިންޓު ލިބުނު މީހުންނަށް ފްލެޓު ދީފައިވާ ކަމަށް ބުނެ ޝަކުވާ ކޮށްފައެވެ.


Tiger Shroff ge furathama lava varah avahah nukunnaane\nޓައިގާގެ ފުރަތަމަ ލަވަ ވަރަށް އަވަހަށް ނުކުންނާނެ\nލަވަކިޔުންތެރިއެއްގެ ގޮތުގައި އެކްޝަން ސްޓާ އެކްޓަރު ޓައިގާ ޝްރޮފް ތައާރަފުވާން ތައްޔާރު ވެއްޖެ އެވެ. ޓައިގާގެ އަޑުން ފުރަތަމަ ރެކޯޑް ކުރަނީ "އަންބިލީވަބަލް" ކިޔާ ލަވަ އެކެވެ. މި ލަވައިގެ ޕޯސްޓަރެއް ހޯމަ ދުވަހު ޓައިގާ ވަނީ ސޯޝަލް މީޑިއާގައި ޝެއާ ކޮށްފަ އެވެ. މި ޕޯސްޓަރާއެކު އޭނާ ލިޔެފައިވާ މެސެޖުގައި ބުނެފައި ވަނީ އޭނާ ކުޅޭ ފިލްމުތަކަށް އަމިއްލައަށް ލަވަ ކިޔާ ނަށަން އަބަދުވެސް ބޭނުންވާ ކަމަށާއި ނަމަވެސް މިހާތަނަށް އެގޮތަށް ކުރިޔަށްދާނެ ހިތްވަރު ނުލިބިފައި ހުރީ ކަމަށެވެ.\nލޮކްޑައުންގެ ތެރޭގައި ވަރަށް ބޮޑަށް އެ މަސައްކަތްތައް ކުރާނެ ގޮތް ހޯދާ އެކަމަށް މަސައްކަތް ކުރި ކަމަށް ވެސް ޓައިގާ ބުންޏެވެ.\nޓައިގާގެ އިންސްޓަގްރާމް މެސެޖުގައި ބުނެފައި ވަނީ މިއީ ގަބޫލު ކުރަން ވެސް ދަތި ތަޖުރިބާއެއް ކަމަށެވެ. އަދި ވަރަށް އަވަހަށް މި ލަވައިގެ ޓީޒާ ބެލުންތެރިންނާ ހަމަޔަށް އަންނާނެ ކަމަށް ވެސް އޭނާ ބުންޏެވެ.\nޓައިގާ ޝެއާ ކުރި ޕޯސްޓަރުގައި އޭނާ ހުންނަނީ މައިކެއް ހިފައިގެން އޯޑިއަންސްގެ ކުރިމަތީގަ އެވެ. ޓައިގާގެ މި ޕޯސްޓަށް އެންމެ ފުރަތަމަ ކޮންމެޓް ކުރީ އޭނާގެ ލޯބިވެރިޔާ އަދި ބަތަލާ ދިޝާ ޕަޓްނީ އެވެ. އޭނާގެ ޕޯސްޓްގައި ވަނީ އަތްތިލަބަޑިޖަހާ ގޮތަށް ދައްކާ އީމޯޖީ ތަކެކެވެ.\nމި ލަވައިގެ ޝާއިރުންނަކީ ޑީޖޭ މޭން އާއި އަވިޓޭޝް އެވެ. މި ލަވަ ޑައިރެކްޓް ކޮށްފައި ވަނީ ޕުނީތު މަލްހޯތުރާ އެވެ. ޕަރޭޝްގެ ކޯރިއޮގްރަފީ އަށް ލަވަ ޝޫޓްކުރީ ސަންތާ އެވެ.\nބިގް ބޭންގް މިއުޒިކް އިން ޕްރޮޑިއުސްކުރާ މި ލަވައިގެ ޓީޒާ ވަރަށް އަވަހަށް ރިލީޒްކުރާނެ އެވެ. ޓައިގާ އެންމެ ފަހުން ފެނިފައިވަނީ "ބާގީ 3" އިންނެވެ. އިންޑިޔާ ލޮކްޑައުން އަށް ދިޔައިރު އެ ފިލްމު ވަރަށް ކާމިޔާބު ކަމާއެކު ސިނަމަތަކުގައި ދިޔައީ ދައްކަމުންނެވެ.\nލޮކްޑައުންގައި ގޭގައި ހުރި ދުވަސްތަކުގައި ޓައިގާ ވަރަށް ގިނަ ކަންތައްތައް ކުރާތަނަށް ސޯޝަލް މީޑިއާގައި އޭނާ ވަނީ ޝެއާ ކޮށްފަ އެވެ. އޭގެ ތެރޭގައި ގޭގައި ހުރެގެން ކުރި ވަރަށް ވަރުގަދަ ކަސްރަތުތައް ހިމެނުނެވެ.


MTD Ufehdhevee Adheeb, Adheeb Verikan Kuravvaane: Member Yameen\n25 ޑިސެންބަރ 20184ކޮމެންޓް\nއެމްޓީޑީ އުފެއްދެވީ އަދީބު، އަދީބު ވެރިކަން ކުރައްވާނެ: މެމްބަރު ޔާމީން\nމޯލްޑިވްސް ތާޑްވޭ ޑިމޮކްރެޓްސް (އެމްޓީޑީ) އުފެއްދެވީ ކުރީގެ ނައިބް ރައީސް އަހްމަދު އަދީބު ކަމަށާއި، ވަރަށް އަވަހަށް އެޕާީގެ ފަރާތުން އަދީބު ވެރިކަން ކުރައްވާނެ ކަމަށް ވެލިދޫ ދާއިރާގެ މެމްބަރު ޔާމީން ރަޝީދު ވިދާޅުވެއްޖެއެވެ.\nއެމްޓީޑީ އުފެއްދުމަށް ބޭއްވި ޖަލްސާގައި އެޕާޓީއަށް އެންމެ ފުރަތަމަ ސޮއިކުރެއްވި މަޖިލިސް މެމްބަރު ޔާމީން ވިދާޅުވީ އަދީބު ގޭބަންދުގައި ހުންނަވައިގެން އެންމެ 21 ދުވަހުގެ ތެރޭގައި ޕާޓީއެއް އުފައްދަން ބޭނުންވާ 3000 މެމްބަރުން ހަމަކޮށް ޕާޓީއެއް އުފެއްދި ކަމަށެވެ.\n"21 ދުވަހުގެ ތެރޭގައި ގޭބަންދުގައި ހުންނަވައިގެން ހައްޔަރުގައި ހުންނަވައިގެން އަދި ހަތަރު ފާރު ވަށައިގެން ފުލުހުން ލާފައި އޮއްވާ ވެސް 21 ދުވަހުގެ ތެރޭގައި ޕާޓީ ރަޖިސްޓްރީ ވެގެން މިއޮތް ދަނީ، މިއީ ނޫންތޯ ލީޑަރުންނަކީ" ޔާމީން ވިދާޅުވިއެވެ.\nޔާމީން ވިދާޅުވީ ރާއްޖޭގެ މުސްތަގުބަލަކީ ޒުވާނުން ކަމަށޭވެ. އެހެން ކަމުން ނައިބް ރައީސް އަދީބް ވަރަށް އަވަހަށް މިނިވަންވެ އެމްޓީޑީގެ ފަރާތުން ވެރިކަން ކުރައްވާނެ ކަމަށް ޔާމީން ވިދާޅުވިއެވެ. މީގެ އިތުރަށް ޔާމީން ވިދާޅުވީ އަދީބް ޖަލަށް ލައި ވެރިކަމުގެ ނިޒާމުން ދުރަށްލީ އެނާއަށް ސިޔާސީ ގޮތުން ލިބެމުންދސާ ބާރުތައް ނައްތާލުމަށް ކަމަށެވެ.\n"ތިން އަހަރު ދުވަހު ކުޑަ ގޮޅީގައި ބާއްވާލީމަ ކޮންކްރީޓު އެނދުމަތީގައި ނިންދަވާލީމަ ފަހަތަށް ޖެހިއްޖެތޯ" ޔާމީން ވިދާޅުވިއެވެ.\nމި ޖަލްސާގައި ވާހަކަ ދައްކަވަމުން ޕާޓީގެ މުޝީރު އިސްމާއިލް އާސިފު ވިދާޅުވީ އަދީބާއި ނުލައި އެޕާޓީ ނޯންނާނެ ކަމަށެވެ.\nއީސީ އެމްޓީޑީ އަދީބުގެ ޝަރީއަތް\nހުވަފެން.ނުރައްކާ މުޖުރިމެށް އަދީބަކި\nރާއްޖެ ދަވާލާ ހުރިހާ މީހުން ރާއްޖޭގައި ވެރިކަން ކުރަން ވެއްޖެނަމަ މިރާއްޖެއެއް ނެތް!!!\nއަދީބު ވެރިކަން ކުރަންޖެހޭނީ ގޮނޑުގަ..ކިތަންމެ ފައިސާ ގިނަޔަސް ރައްޔިތުންގެ ތާއީދާ ލޯތްބާއެކު ވެރިކަމަކަށް ނާދެވޭނެ ރާއްޖޭގަ ރިޔާސީ ނިޒާމެއް އޮތްހާ ހިނދަކު\nކޮބާ ކިހާވަރެއްދޭންބުނެގެންތަތިޔަދިޔާ ބޯކޮންނަގައްޗޭ ބުރޯއަތުގާހުންނާނެ


#Covid19: Lock down ge gavaidhuthakaa khilaafu vegen 39 meehaku joorimanaa koffi - AO News\nކޮވިޑް 19: ލޮކްޑައުންގެ ގަވައިދުތަކާ ހިލާފުވެގެން 39 މީހަކު ޖޫރިމަނާކޮށްފި\nކޮވިޑް 19 އިން ރައްކާތެރިވުމަށް މާލޭގައި އަޅާފައިވާ ފިޔަވަޅުތަކާ ޚިލާފުވެގެން 39 މީހަކު ޖޫރިމަނާ ކޮށްފައިވާ ކަމަށް ފުލުހުން ބުނެފި އެވެ.\nހޮނިހިރު ދުވަހު ބޭއްވި ނޫސްވެރިންގެ ބައްދަލުވުމުގައި އެސިސްޓެންޓް ކޮމިޝަނަރަ އޮފް ޕޮލިސް ޑރ. އަބްދުﷲ ފައިރޫޝް ވިދާޅުވީ، މާލެ ލޮކްޑައުން ކޮށްފައި ވަނިކޮށް، މާލެ މަގުމައްޗަށް ނިކުމެ އުޅުނު 39 މީހަކު ޖޫރިމަނާ ކޮށްފައިވާ ކަމަށެވެ. މީގެ އިތުރުން ޒަރޫރީ ބޭނުމެއްނެތި މާލޭގެ މަގުމައްޗަށް ނިކުމެ އުޅުނު 92 މީހަކު ފުލުހުންގެ ބެލުމުގެ ދަށަށް ވަނީ ގެންގޮސްފައިވާ ކަަމަށް ވެސް ފައިރޫޝް ވިދާޅުވިއެވެ.\nފައިރޫޝް ވިދާޅުވީ މާލޭގެ މިއަދުގެ ހާލަތަކީ ހުުރިހާ އެންމެންނަކީ ވަންނާނެ ގެތަކެއް ހުރެގެން މަގުމަތީގައި އުޅޭ މީހުން ނޫންކަމަށާއި ވަންނާނެ ތަނެއް ނެތި މަގުމަތީގައްޔާއި ނެރުމަތީ ނޫނީ މާރުކޭޓް ސަރަހައްދުގައި ކޮންމެވެސް ތަނެއްގައި ކާޑް ބޯޑް އަތުރައިލައިގެން ނިދާލާ ބަޔަކުވެސް މާލޭގައި އުޅޭ ކަމަށެވެ.\nއެހެންކަމުން ފުލުހުންގެ ބެލުމުގެ ދަށަށް ގެންދެވެނު މީހުންގެ ތެރެއިން ބައެއް ފަރާތްތަކަކީ ހައްޔަރު ކުރުމުގެ މަގްސަދުގައި ގެންދެވުނު ބައެއް ނޫން ކަމަށާއި، އޭގެ ތެރޭގައި ހިމެނޭ ބައެއް މީހުންނަކީ އެއްވެސް ގެދޮރެއް ނެތް ފަރާތްތައް ކަމަށް ފައިރޫޝް ވިދާޅުވިއެވެ. އަދި އެފަދަ ގެދޮރެއް ނެތި ތިބި މީހުންގެ ކަންތައްތައް ސަރުކާރުގެ ކަމާއި ބެހޭ އިދާރާތަކާއި ގުޅިގެން ކުރަމުންދާ ކަމަށް ވެސް އޭނާ ވަނީ ވިދާޅުވެފައެވެ.


Ras Online - ހެލްތު މިނިސްޓަރު ޗައިނާ ސަފީރާއި ބައްދަލުކުރައްވައިފި\nއަހުމަދު މަސްނޫމް 19 ސެޕްޓެމްބަރު 2021 - 17:13\nމިނިސްޓަރ އޮފް ހެލްތު އަހުމަދު ނަސީމް، ޗައިނާއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ވަންގ ލިޒިންއާ ބައްދަލުކުރައްވައިފިއެވެ.\nމިބައްދަލުކުރެއްވުމުގައި ޗައިނާގެ ރައީސް ޝީ ޖިން ޕިންއާއި ރައީސް އިބްރާހިމް މުހައްމަދު ސާލިހު އެއްބަސްވެވަޑައިގެންފައިވާ ގޮތަށް ދެ ގައުމު ގުޅިގެން މަސައްކަތްކުރުމާއި ގުޅޭގޮތުން މަޝްވަރާކުރެއްވިއެވެ. އަދި ސިއްހީ ދާއިރާއިން ގުޅުން އިތުރަށް ބަދަހިކުރުމާއި ގުޅޭގޮތުން ހެލްތު މިނިސްޓަރާއި ޗައިނާ ސަފީރު މަޝްވަރާކުރެއްވިއެވެ.\nމިބައްދަލުކުރެއްވުމުގައި ޗައިނާއިން ރާއްޖެއަށް ހަދިޔާކުރުމަށް ނިންމާފައިވާ4ލައްކަ ވެކްސިން ޑޯޒް ވަރަށް އަވަހަށް ރާއްޖެއަށް ލިބޭނެކަމަށް އުއްމީދުކުރައްވާކަމަށް ޗައިނާ ސަފީރު ވިދާޅުވިއެވެ.\nމިދިޔަ ޖުލައިމަހު ރައީސް ސާލިހު ވަނީ ޗައިނާގެ ރައީސް ޝީ ޖިން ޕިންއާ ފޯނުން ގުޅުއްވާ މަޝްވަރާތަކެއް ބާއްވަވާފައެވެ. އެ ފޯނުކޯލުގައި ރައީސުލްޖުމްހޫރިއްޔާ ވަނީ ކޮވިޑް-19 ގެ ހާލަތުން އަރައިގަތުމަށް ޗައިނާއިން މުޅި ދުނިޔެއަށް ފޯރުކޮށްދެމުންދާ އެހީތެރިކަން ފާހަގަކުރައްވާފައެވެ. އަދި ހަމަ އެއާއެކު އެމަނިކުފާނު ވަނީ ދިވެހިރާއްޖެއަށްވެސް ސިނޯފާމް ވެކްސިން ޗައިނާއިން ހަދިޔާ ކުރައްވާފައިވާތީ އެކަމަށްޓަކައި ޗައިނާގެ ރައީސަށާއި، އެޤައުމުގެ ސަރުކާރަށް އިޚުލާސްތެރިކަމާއެކު ޝުކުރުއަދާކުރައްވާފައެވެ.\nމި ފޯނުކޯލުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި ޗައިނާއާއި ރާއްޖެއާ ދެމެދު ސިޔާސީ ގުޅުން ޤާއިމުކުރިތާ ކުރިއަށް އޮތް އަހަރު 50 އަހަރު ފުރޭއިރު، މިހާތަނަށް ޗައިނާއަކީ ރާއްޖޭގެ ތަރައްޤީގެ މުހިންމު ބައިވެރިއެއްކަން ފާހަގަކުރެއްވިއެވެ. އެގޮތުން، ޗައިނާ ސަރުކާރުގެ އެހީތެރިކަމާއެކު ރާއްޖޭގައި ކުރިޔަށްގެންދާ އަދި ހިންގާފައިވާ ބައެއް މަޝްރޫޢުތައް ފާހަގަކުރައްވައި، ކުރިމަގުގައިވެސް ޗައިނާގެ އެހީތެރިކަން އެގޮތުގައި ލިބެމުންދާނެކަމަށް އުންމީދުކުރައްވާކަމުގައި ރައީސުލްހުމްހޫރިއްޔާ ވިދާޅުވިއެވެ.


BREAKING: MDN Report Liyunu Emmen Raajje Dhookoh Filaifi - Vaguthu\nއެމްޑީއެން ރިޕޯޓު ލިޔުނު އެންމެން ރާއްޖެ ދޫކޮށް ފިލައިފި\n2 އަހަރު ކުރިން ( އޮކްޓޯބަރ 20, 2019 )\nއެމްޑީއެންއިން ނެރުނު ރިޕޯޓުގެ ކަވަރު\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން އިސްލާމް ދީނާ ޚިލާފަށް ނެރުނު ރިޕޯޓު ލިޔެ ތައްޔާރުކުރުމުގައި ބައިވެރިވި އެންމެން ރާއްޖެ ދޫކޮށް ފިލައިފިއެވެ.\nފުލުހުން ދެންމެ ނެރުނު ބަޔާނެއްގައި ވިދާޅުވީ އެމްޑީއެންއިން ނެރުނު ރިޕޯޓުގެ މައްސަލަ ހުށަހެޅުނު އިރުވެސް ރިޕޯޓުގެ "މުސައްނިފުންގެ" ގޮތުގައި ބަޔާން ކޮށްފައިވާ ފަރާތްތައް ތިބީ ރާއްޖެއިން ބޭރުގައި ކަމަށެވެ. އަދި އެމީހުން ރާއްޖެއިން ބޭރުގައި ތިބުމުން ތަހުގީގަށް ސުވާލު ކުރުމަށާއި ހާޒިރުކުރުމަށްޓަކައި ކުރަން ޖެހޭ މަސައްކަތްތައް ކުރަމުން އަންނަ ކަމަށް ބަޔާނުގައިވެއެވެ.\n"މިގޮތުން ބައެއް ފަރާތްތަކަށް ތަހުގީގަށް ހާޒިރުވުމަށް ޗިޓު ފޮނުވިފައިވާއިރު އުޅޭ ވަކި ތަނެއް ނޭނގުމުގެ ސަބަބުން ޗިޓު ރައްދު ކުރެވިފައި ނުވާ ފަރާތްތައް ތަހުގީގަށް ހާޒިރުވުމަށް އާންމުކޮށް އިއުލާންކޮށްގެން ވަނީ އެންގިފައެވެ.،" ބަޔާނުގައިވެއެވެ.\nފުލުހުން ވިދާޅުވީ އެމައްސަލައާ ގުޅިގެން ތަހުގީގަށް މައުލޫމާތު ދެވިދާނެ ކަމަށް ބެލެވޭ، މޯލްޑިވިއަން ޑިމޮކްރަސީ ނެޓްވޯކުގައި ރިޕޯޓު ތައްޔާރު ކުރި ދުވަސްވަރު މަސައްކަތް ކުރި ފަރާތްތަކާއި އެމައްސަލައާ ގުޅުންހުރި މައުލުމާތު އެނގޭ ފަރާތްތަކާއި ސުވާލުކޮށް، ތަހުގީގު ކުރިއަށް ގެންދާ ކަމަށެވެ.\nއެ ރިޕޯޓްގައި އެންމެ މަތިވެރި އެއް މުއުޖިޒާތް "އިސްރާ އާއި މިއުރާޒު" ގެ ދަތުރުފުޅާ ގުޅުވައި ބުހުތާނު ވާހަކަ ލިޔެފައި ވެއެވެ. މާތް ﷲ ގެ މަތިވެރި ޒާތުފުޅާއި، އެ އިލާހުގެ ސިފަފުޅުތަކާމެދު ޝައްކު އުފައްދާފައި ވެއެވެ. ރާއްޖޭގެ އިސްލާމީ މުގައްރަރުން ކުދިންގެ ހިތުގައި އިސްލާމީ އަގީދާއަށް ލޯބި ޖެހުމުގެ ސަބަބުން، ޝިރުކާއި ކުފުރުގެ އަހުލުވެރިންނާމެދު، ނަފުރަތު އުފެދޭނޭ ކަމުގައި ބުނެފައި ވެއެވެ.\nޒިނޭ އާއި ލިވާތުފަދަ ކަންކަމާ ގުޅޭ ފިލާވަޅުތަކުގައި އެކަން ކަމަކީ ހަރާމް ވެގެންވާ ހަޑިމުޑުދާރު އަމަލުގެ ގޮތުގައި ސިފަކޮށްފައިވާތީ ފާޑުކިޔާފައި ވެއެވެ. އިސްލާމް ދީނަށް ލޯބި ޖައްސުވާ ގޮތަށް ކިޔަވައިދިނުމުގެ ބަދަލުގައި، އުޅޭނެ ދީނެއް އިހުތިޔާރު ކުރުމުގެ ފުރުސަތު ކުދިންނަށް ދޭން ޖެހޭނެ ކަމަށް ބުނެފައި ވެއެވެ. ޔަހޫދީންގެ ނުބައިކަމުގެ ވާހަކަ އާއި، ނަބިއްޔާ صلى الله عليه وسلم ގަތުލު ކުރަން ޔަހޫދީން ކޮށްފައިވާ މަސައްކަތްތައް ފިލާވަޅުތަކުގައި ބަޔާން ކޮށްފައިވާތީ އެއީ ގޯހެއް ކަމަށް ލިޔުނެވެ.\nހައްދުތަކާއި ގިސޯސާއި މަރުގެ ހުކުމާގުޅޭ ގޮތުން ކަރިކިއުލަމްގައި ހުރި ވާހަކަތަކަށް ފާޑުކިޔާފައި ވެއެވެ. ހުކުރު ހުތުބާތަކުގައި ނަރަކައާއި ކައްވަޅާއި، އަމަލުތަކުގެ ފަތުގެ ވާހަކަ ހުންނާތީ ބިރުވެރިކަން އުފެދޭ ކަމަށް ބުނެފައި ވެއެވެ. ކައިވެނިން ބޭރުން ހިންގާ ޖިންސީ ގުޅުންތަކަކީ ދީން ހުއްދަ ކުރާކަމެއް ނޫން ކަމުގައި އޮތް އޮތުމަކީ ވެސް މައްސަލައަކަށް ހަދާފައި ވެއެވެ.\nއޮކްޓޯބަރ 20, 2019 20:34\nތިކަން ޔަގީންވެއްޖެ މިއަދު އޭގެ މީހަކު ހޯދަން ފުލުހުން އިއުލާން ކޮށްލުމުން..ފިލިކަން ޔަގީންވީމަ އެކަން ކުރީ..\nއޮކްޓޯބަރ 20, 2019 20:36\nހާޖަރާގޭ ލުޠުފީ ފިލުވައިގެން ލަންކާ އެމްބަސީގައި ރަސްކަލެއްހެން ގެންގުޅުނު ސަރުކާރުން ތިކަމެއް ކުރުމުން އަހަރެން ހައިރާނެއްނުވޭ! އެމްސީ ހަމީދު ވާ އެހުރީ މައްސަލައިން އެފަރާތުގައި! ޗިޓް ފޮނުވާލުމުގެ ކުރިން އެ އަންގަނީ އެބަ ޗިޓް ފޮނުވަމޭ! އަވަހަށް ނައްޓާލަން އެއަރޕޯޓަށް އަންނާށޭ ކިޔާފައި!\nއޮކްޓޯބަރ 20, 2019 20:49\nފިލުވީމަ ފިލާނެ. ދެން އެތިބެނީ ދިވެހިންގެ ސިކުނޑި ތަކުން އެކަން ހަނދާން ނެތޭހާ ދުވަސްކޮށްފަ އަންނަން. ޢެބައިމީހުން ހީކުރީތާ. ﷲ އެބައިމީހުން މިދުނިޔޭގައި ނިކަމެތި ކުރައްވާ ފަލީހަތް ކުރައްވާށި އާމީން\nއޮކްޓޯބަރ 20, 2019 21:03\nޢެމްސީ ހަމީދު ކިޔާ މީހާ ވެސް ފިލީތަ؟ ޢޭނާއަށް ޗިޓު ފޮނުވިތަ؟ ގައިމު އެޔަށް މައުލޫމާތުދީ އަދި އެ ރިޕޯޓުގައި ހުރި ވާހަކަތައް ބޭުރު ގައުމެއްގައި ތަމްސީލުކުރަން ޑެޕިޔުޓީ ޗެއަރމަންގެ ހައިސިއްޔަތުން އުޅުނު މީހާއާ ވެސް ސުވާލުކުރަން ވާނެތާ! ދިވެހިން ގުނބޯ ހައްދަންދޯ އަދި ވެސް އިބޫ އުޅެނީ؟ ކޮބާ އޭރުގެ ޗެއަރޕާރސަން ނައުޝީން ވަހީދު؟ އޭނާ ވެސް ފިލުވީތަ؟\nއޮކްޓޯބަރ 20, 2019 21:11\nއިންޓަރޕޯލް ރެޑް ނޯޓިސް ނެރޭ.\nއޮކްޓޯބަރ 20, 2019 21:16\nތިޔައީ ސަރުކާރުން ޑައިލޮގު ލިޔެދީގެން ކުޅޭ ޑުރާމާއެކެވެ.\nއޮކްޓޯބަރ 20, 2019 21:26\nކޮބާ އެންމެފަހުން ރިޕޯޓްނެރުނުއެންމެންފިލުވީ ތިކަމުގައިބައިވެރިވި ހުރިހާމީހުން އިސްތިޢުފާ\nއޮކްޓޯބަރ 20, 2019 21:37\nރާއްޖެ ދޫކޮށް ފިލިދާނެ ﷲ އަށް ނިކަން ފިލާބަލަ\nއޮކްޓޯބަރ 20, 2019 22:01\nސީޕީ އަކީ ޑެޕިއުޓީ އެޖަމާއަތުގެ ދެން އުޅޭ ވަކި ތަނެއް ނޭނގެއޭ ބުނީމާ ނެތް ބުނާނެ އެއްޗެއްނެތް.\nއޮކްޓޯބަރ 20, 2019 22:22\nވަރަށް ސީރިއަސް މައްސަލަ އެއްގޮތަށް ބެލީމަ ވީ ވަރު.\nއޮކްޓޯބަރ 20, 2019 22:28\nއެކަކު ފިޔަވައި އެންމެން އެއީ ނަސީދު . އޭނަ ފުރަތަމަ ބުނީ ކިޔައިފިމޭ ގޯސް އެބަހުއްޓޭ ދެވެނަޔަށް ބުނީ ސަލަވާތް ކިޔެވުނ އެކަންނޭ ނެތީ ތިންވްންޔްށް ބުނީ އިގިރޭސި ބަހުންތަރުޖަމާ ކުރީމަހުރިކަމެކޯ މިރިޕޯޓަކީ ނަސީދަށް މެޑަލްޖެހުމަށާ ސަރުކާރަށް ޔޫރަޕުން އެހީ ހޯދުމަށް ތައްޔާރު ކުރި ރެޕޯޓެއް .2މަގުސަދެއްވޭ އެއްކަމަކީ އެހީ ހޯދުން ދެވަނައީ ގާނޫނުއަސާސީ އިސްލާހުކުރުމުގެ ވިސްނުމުގާ ވަކަރަށްޖެހުން. މިދެކަންވެސް ﷲ ގެ ރަހުމަތްފުޅުން ފެއިލްވެގެންދާނެ.\nއޮކްޓޯބަރ 20, 2019 22:48\nއޮކްޓޯބަރ 20, 2019 22:54\nޢެ ނިމުނީ ؟ އެމަިހުންގެ ހަރުމުދާ ދައަ ލަތަށް ނަގާ އެނބުރި އަންނަންދެން. ތިހިނެއް ނުފި ލޭނެ އަދި !\nއޮކްޓޯބަރ 20, 2019 23:08\nފިލީތަ ؟ ފިލުވީތަ ؟؟\nތިޔަ ރިޕޯޓް ނެރުނު ހިސާބުން މި ސަރުކާރު ފެއިލް ވެއްޖެ، އިބޫގެ ވެރިކަން ހަޑިގޮތަކައްވެއްޓޭނެ، އިންޝާ ﷲ\nއޮކްޓޯބަރ 20, 2019 23:49\nފިލައިގެން ހަމަ ބޭރުގަ ސަލާމަތުން އުޅެވިދާނެބާ..؟\nއޮކްޓޯބަރ 21, 2019 00:04\nފިލީކީ ނޫން އެންމެން ފޮނުވާލީ ކޮން ދިރާސާ ރިޕޯޓެއް ސާފުބަހުން ހުރި އެއްޗެއް މައްސަލަ ނުބަލާ ފުރުވާލާފަ ޗިޓް ހެދީ ތަންވެސް އުވާލަންބޭނުމެއްނުވޭ ސަބަބަކީ ކޮބާ ފައިސާ ދޭންބުނި މީހުން ނުދޭނީތަ ؟\nއޮކްޓޯބަރ 21, 2019 00:07\nއެމްޑީއެން ރިޕޯޓަކީ އިލްމީއެއްޗެއް ނޫން. އެއީ ޕުރޮޕަގަންޑާ ހީލަތަތެރި ލިޔުމެއް. އޭގެ ފޮރިވިފައިވާ މަގުސަދު މި ހާރުވަނީ ފަޅާ އަރާފަ. އެއީ ޝައިތާނާ ހިތް ރުއްސަން ޝައިތާނާގެ ދަރީން ތެދާއި ދޮގު އެެއްކޮއްގެން ލިޔެފައިވާ ޝައިތާނީ ރާގުގެ ހީލަތްތެރި ޅެމެއް. އޭގެ މާނަވެސް އެކި މީ ހުން އެކި ގޮތްގޮތައް ނެރި ރައްޔިތުން އޮލުވާނެ. އަދި ކަންކަން އޮއްބަންވެސް އޭތި "ދިރާސާ" ކޮއްކޮއްފަ ސަރަ ހަ ނެރޭނެ. އަހަރެމެން މީ އިނގިރޭސި ނޭނގޭ މޮޔައިންވިއްޔަ\nއޮކްޓޯބަރ 21, 2019 00:10\nان الله سريع الحساب\nއޮކްޓޯބަރ 21, 2019 00:14\nޔާމީނު ސަރުކާރުގައި ތިޔަ މީހުން ރާއްޖެ ދޫކޮށް ދިޔަނަމަ ބުނާނެ، ސަރުކާރުން ޑިމޮކްރަސީ ފަހާ ރަށުން ބޭރު ކޮށްފިޔޭ.. މިފަހަރު ބުނާނީ އަނދިރި ދައުލަތާހުރެ އުޅެން ދަތިވެގެން ފިލަން ޖެހުނީއޭ...\nއޮކްޓޯބަރ 21, 2019 00:26\nކަލޭމެން ތިކިޔާ އިންސާނީ ހައްގުތަކަކީ މުސްލިމުން މިއުންމަތް ފަސާދަކޮށް ހަލާކު ކުރުމަށްޓަކައި ގެންގުޅޭ ޗާބޫކެއްކަން ދިވެހި ގިނަ ރައްޔިތުންނަށް އޮޅިފައިނެށް.. އަހަރެމެން ތެރޭގައިވާ ޒާހިލުންނަށް އޮޅިދާނެ.. ތިކަމުގަ ޝާމިލުވާނޭ އެއްވެސް މީހަކު ﷲ ހަޞްރަތުގައި އެމީހަކަށް ހައްގު އަދަބު ލިބި ދޫކޮށްނުލާނެކަން ހަނދާން ކުރައްޗޭ.. މީ އިންޒާރެނޫން މީ ނަސޭހަތެ.\nއޮކްޓޯބަރ 21, 2019 00:28\nތީ މުރުތައްދު ސަރުކާރާއި އެމް ޑީ ޕީ ރާވައިގެން ކުރުވި ކަމެއް ތި އެންމެހައި ބައިގަނޑަށް ލަޢުނަތް ލައްވައި ދެ ދުނިޔެއިން ޢަބާއްޖަ ކުރައްވާށި އާމީން\nއޮކްޓޯބަރ 21, 2019 01:30\nމިހާރު ކިޔުން ހުއްޓާލާފަ ވަގުތުން ނޫސްކިޔަން ވީ އެވެ .\nއޮކްޓޯބަރ 21, 2019 02:54\nފިލައިގެން ކޮންތާކައްތަ ދާނީ.\nއޮކްޓޯބަރ 21, 2019 06:33\nީނޫން2މީހުން އެބަތިބި 5މާ މު ލުންގެ2ގައްދާރުން އެބަތިބި މިހާރުން މިހާރށް ހިފާހައްޔަރު ކުރަންވީ ކީއްވެތަ ހޯމްމިނިސްޓަރަށް މިކަން ނުކުރެވިގެން މިއުޅެނީ ނިގޫފިތިފަހުރީ އިމްރާނަށް އޮތް އިތުބާރާ ލޯތްބާ އިހުތިރާމް ގެއް ލިއްޖެ\nއޮކްޓޯބަރ 21, 2019 07:17\nލާދީނީ ސަރުކާރުން ފިލުވާފަ ދެން ކޯޗެއް ހޯދަން. މަޚްޝަރު ދުވަހު ކަލޭމެން ހާޒިރު ކުރެވޭނެ. ?\nއޮކްޓޯބަރ 21, 2019 07:41\nމޮޑަރޭޓަރުން އެ ފިލީ! މުގޫތައް އަދިވެސް އެބަތިބި އެމީހުންނާއި ސުވާލު ކުރެވރން ޖެހޭނެ!!\nއޮކްޓޯބަރ 21, 2019 07:43\nކޮްނ ތަހުޤީގެއްތޯ ތިކުރައްވަނީ؟ ރިޕޯޓުގައި ހުރީ އިސްލާމްދީނާއި ޚިލާފްވާހަކަތޯ ނުވަތަ ނޫންތޯ؟ މީތޯ ތިތަހުޤީގުގެ ބޮޑު ސުވާލަކީ، ނުވަތަ ރިޕޯޓު ލިޔުން މީހުން ސަލާމަތް ކުރެވޭނީ ކިހިނެތްތޯ؟ މީތޯ ތި ތަހުޤީގު ކުރައްވާ ސުވާލަކީ؟ ނުވަތަ އެރިޕޯޓު ލިޔުމުގައި ބައިވެރިވިމީހުން ހޯދުންތޯ؟\nއޮކްޓޯބަރ 21, 2019 07:57\nއެހެންވެއޭ ބުނަނީ މީ މިސަރުކާރު ޝާމިލްވާ ކަމެކޭ. އެކުދީން ލައްވައި ކުރުވަން އުޅުނު ކަންތައް ވަކިހިސާބަކުން ފަނިވީމާ ރައްކާތެރިކަމާއެކު ހިމާޔަތަށް ފޮނުވާލީ.\nއޮކްޓޯބަރ 21, 2019 08:03\nﷲ ގަންދީބުނަން މި އިބޫސޯލިހު އަދި އޭނާގެ އަހުވާނުން މިގައުމުގެ ވެރިކަމުގައި ތިބިހާދުވަހަކު އިސްލާމްދީނަށް ދުރައްސާރަކުރާނެ. މިމީހުންގެ ކިބައިން ރާއްޖެ ސަލާމަތް ކުރަންޖެހޭ.\nއޮކްޓޯބަރ 21, 2019 08:23\nކަނޑައެޅިގެން ދޮގު، އެމީހުން ފިލުވީ، ދެން މަސައްކަތް ކުރާނީ މައްސަލަ އޮއްބާލަން\nއޮކްޓޯބަރ 21, 2019 08:33\nފިލާކޮންމެތާކުއޮތަސް ﷲ ތަޢާލާއަށް ވަންހަނާވެގެން ނުވާނެކަން މި މޮޔަ ގަމާރުންނަށް ނުވިސްނޭތީ ހަމަ ހިނިއަންނަނީ.\nއޮކްޓޯބަރ 21, 2019 08:34\nވާހަކައެއްދައްކަނީ ނަމަ އެވާހަކަ ދައްކަންވާނީ އެކަންބަލާ ރަގަޅަން އެގުމަންފަހުއެވެ އޭމީސްތަކުންނެވެ ތެދުމަގު ގަސްތުކުރާށެވެ ހަމަކަށަވަރުން މަރުވާނެވެ\nއޮކްޓޯބަރ 21, 2019 09:22\nހުސްގޭމު ރައްޔިތުން ހަމަގަމާރީ ގަމާރީ ގަމާރީ ދެން ކޮންހާވާހަކައެއް\nއޮކްޓޯބަރ 21, 2019 10:19\nހަމީދު ކިހިނެއް ތިހަދަނީ ތީ ލާދީނީ ހަމީދުމެން ކަންތައް ކުރާނެގޮތް\nއޮކްޓޯބަރ 21, 2019 10:39\nމިއީ ރޭވިގެން ހިންގާ ޖަރިމާއެއް. މިކަންކުރީ ސަރުކާރުތެރެއިން. އެމްސީ ހަމީދާއި ރައީސް އިބޫ އާއި މަޖުލިސް ރައީސް އަންނި އާއި އިމިގްރޭޝަންގެ ވެރިންނާއި ފުލުހުން ގުޅިގެން މި ބައިގަނޑު ރާއްޖެއިން ރައްކާތެރިކަމާއިއެކު ފޮނުވައިލީ. ބޭނުމަކީ ތަޙްޤީޤް ކުރިޔަށް ނުގެންދިއުން. އަދި މިބައިމީހުންނަށް އެނގޭ ދިވެހިންނަކީ ދުވަސްކޮޅަކަށް ވަރަށް ބާރަށް ފެލިފަ އެކަން އަވަހަށް ހަނދާނުންދާ ބައެއްކަން. އަނެއްކާވެސް އެނބުރި މިބައިމީހުން އަންނާނެ މިބައިމީހުންނާއި އެއްކޮށްޅަށް ފާޅުގައި ނުކުންނާނެ ބޮޑު ބައިގަނޑެއް ލިބުމުން. މިހާރުވެސް އެމްޑީޕީ އޭ ކިޔާ ބައިގަނޑު ދަނީ މިބައިމީހުންނާއި އެއްކޮޅަށް ވާހަކަ ދައްކާ ރިޕޯރޓް ދިފާޢު ކުރަމުން. އަދި ފާޅުގައި އެމްޑީޕީގެ މީހުން މި އާއި އެއްކޮޅަށް ނުކުންނާނެ ދުވަހަކުން މިބައިމީހުން އެނބުރި އަންނާނެ. އޭރު ތަޙްޤީޤް އޮންނާނީ ކުރިއަށް ނުގެންދެވިގެން ފައިލުކޮށްފައި.\nކޮބާ ވެލެޒިލީ، ހިލްއަތު، މުޖޫ ނަޢީމް، މިހާރު އެއިން އެއްވެސް މީހެއްގެ ވާހަކަ ދައްކާތަ މިރާއްޖޭގައި. މިކަންވެސް ހަމަ މިމަގުންދާނީ. ކީއްކުރާނީ. މިގައުމު ހަލާކުވެ ނިމިއްޖެ.\nއޮކްޓޯބަރ 21, 2019 12:05\nރާއްޖެ ދޫކޮއް ފުރިޔަސް އަތު ނުޖެހޭ ހިސާބަކައް ނުދެވޭނެ..\nއޮކްޓޯބަރ 21, 2019 15:14\nއެމީހުން ކިތަންމެ ވަރަކަށް ފިލިޔެއް ކަމަކު މާތް ރަސްކަނލާގެ ހެއްދެވި އުޑުހިޔަލުގެ ދަށުގަ ދޯ ހުންނާނީ . އެކަމަކު އެވެސް އެނގޭނަމަ ދޯ.\nއޮކްޓޯބަރ 21, 2019 23:10\nނަޝީދަށް ޗިޓް ފޮނުވާތި. އޭރުން ބަޑި ދިއްކޮށްލީމަ ހުރިހާ އެއްޗެއް ކިޔައިދީފާނެ.


ދޮގު ޚަބަރު ހުއްޓުވުމުގެ ކެމްޕެއިނެއް ފަށައިފި\n"ދޮގު ޚަބަރު ހުއްޓުވާނީ އަހަރެން" މިޝިޢާރުގެ ދަށުން މިނިސްޓްރީ އޮފް ހޯމް އެފެއާޒުން ދޮގު ޚަބަރު ހުއްޓުވުމުގެ ކެމްޕެއިނެއް ފަށައިފިއެވެ. ކެމްޕެއިން މިއަދު ލޯންޗްކޮށްދެއްވީ ދިވެހިރާއްޖޭގެ ޤައުމީ ޔުނިވަރސިޓީގެ ޗާންސެލަރ ޑރ.ޙަސަން ހަމީދެވެ.\nމިނިސްޓްރީން މިކެމްޕެއިން ކުރިއަށްގެންދާނީ ބައިސްކޯފް މޯލްޑިވްސްގެ އެހީތެރިކަމާއެކުގައެވެ. މިއީ ދޮގު ޚަބަރު ފެތުރުން ހުއްޓުވުމަށާއި، ޚަބަރުގެ ޞައްހަކަން ދެނެގަތުމަށް ބާރުއެޅުމަށް ކުރިއަށްގެންދާ ކެމްޕެއިނެކެވެ. މިކެމްޕެއިންގައި މީޑިޔާ ދާއިރާގެ ބޭފުޅުންގެ ތެރެއިން7ބޭފުޅަކުން ކެމްޕެއިން އެމްބެސެޑަރުންގެ ގޮތުގައި މަސައްކަތްކުރައްވާނެއެވެ.\nކެމްޕެއިން އެމްބެސެޑަރުންގެ ގޮތުގައި މަސައްކަތްކުރައްވާނީ ވީމީޑިޔާގެ ސީއީއޯ މުޙައްމަދު އާސިފްއާއި، ޕަބްލިކް ސަރވިސް މީޑިތޔާގެ ބޯޑް މެމްބަރު މަރިޔަމް ވަހީދާއާއި، މިހާރު ނޫހުގެ އެސިސްޓެންޓް އެޑިޓަރ މުޙައްމަދު ހަމްދޫނާއި، ޤައުމީ ޔުނިވަރސިޓީގެ ލެކްޗަރަރ ޝަމްޢާން ޝާކިރުއާއި، ކުޅިވަރު ނޫސްވެރިޔާ އަބުދުﷲ އަޒްމީންއާއި، ކުރީގެ ނޫސްވެރިޔ ހުސެއިން ހަސަންއާއި، ވަގުތު އޮންލައިންގެ ހުސެއިން އަރުބާން ފައްވާޒްއެވެ.\nމި ކެމްޕެއިންގެ ދަށުން މީސް މީޑިއާގެ މަންސަތަކާއި އެނޫންވެސް މީޑިއާގެ މަންސަތަކުގެ ޒަރިއްޔާއިން ރައްޔިތުން ހޭލުންތެރިކުރުވުމުގެ މަސައްކަތްކުރާނެއެވެ. އެގޮތުން އެމްބެސެޑަރުން ހިމަނައިގެން ތައްޔާރުކުރާ ވީޑިއޯ ސްޕޮޓާއި، ވަކިވަކި ފޮޓޯ ޕޯސްޓަރުންތަކުގެ ޒަރީޔާއިންވެސް މަސައްކަތްކުރާނެއެވެ. އަދި ދާއިރާގެ އެހެން ފަރާތްތަކުގެ ބައިވެރިވުންވެސް ކެމްޕެއިންގެ ތެރޭގައި ހޯދާނެއެވެ.\nކެމްޕެއިން ކުރިއަށްގެންދާނީ އަންނަ އަހަރުގެ މާރިޗް ފަސް ވަނަ ދުވަހުގެ ނިޔަލަށެވެ.


Naseebakee Katheebaku Dhey ehcheh Noon | Fenvaru Online\nނަޞީބަކީ ކަތީބަކު ދޭއެއްޗެއްނޫން\n21:56 - 1 މެއި 2020 -0ކޮމެންޓް\nމީގެ އަހަރުތަކެއް ކުރިން ދުނިޔޭގެ މަޝްހޫރުކަން ލިބިފައިވާ ލައިބްރަރީއެއް ކަމުގައިވާ "ލައިބްރަރީ އޮފް އެލެކްސޭންޑްރިއާ" އަންދާލެވުނެވެ. މި ލައިބްރަރީއިން ސަލާމަތްވެފައިވަނީ އެންމެ ފޮތެކެވެ. ނަމަވެސް މި ފޮތަކީ މާ މަޝްހޫރު ފޮތަކަށް ނުވާތީ މި ފޮތް ގަތީ ވަރަށް ފަޤީރު މީހެކެވެ. އޭނާ އަކީ މާ ރަނގަޅަށް ލިޔަން ކިޔަން އެނގޭ މީހެއްވެސް ނޫނެވެ. އަދި އޭނާ މިފޮތް ގަތީ މަދު ލޯ ލާރި ފޮތިތަކަކަށެވެ.\nމި ފޮތް ގަނެގެން ގެޔަށް ގޮސް މި ފޮތް ކިޔަން ފެއްޓި އެވެ. ނަމަވެސް އެ ފޮތަކީ ކިޔާ ހިތްނުވާ ވަރަށް ފޫހި ފޮތެކެވެ. އެހެންކަމުން ވަރަށް ފަރުވާ ކުޑަ ގޮތަކަށް ގަނޑުތައް އުކަމުން ދިއުމުގެ ތެރޭގައި ފޮތުގެ ގަނޑުތައް ތެރޭގައި ބާއްވާފައި އޮތް އެހެން ގަނޑެއް ފެނުނެވެ. އޭގައިވަނީ ޖާދޫގެ ގާކޮޅެއްގެ ވާހަކަ އެވެ. މި ޖާދޫގެ ގާކޮޅަކީ އޭގެން އާދައިގެ ގާކޮޅެއްގައި ޖައްސައިފިނަމަ އެ ގާކޮޅެއް ރަނަށް ބަދަލު ކޮށްލުމުގެ ބާރު ލިބިފައިވާ ގާކޮޅެކެވެ.\nމި ލިޔުން ކޮޅުގައި ވާގޮތުން މި ޖާދޫގެ ގާކޮޅަކީވެސް އާދައިގެ ގާކޮޅެއް ގޮތަށް އޮންނަ ގާކޮޅެކެވެ. އަދި މި ގާކޮޅުވެސް އޮންނާނީ ސަހަރުގެ ގޮނޑުދޮށުގެ ސަރަހައްދުގައިވާ ގާކޮޅުތަކުގެ ތެރޭގައި ފޮރުވިފަ އެވެ. ނަމަވެސް އެ ލިޔުމުގައި ވާގޮތުން އެހެން ގާކޮޅުތަކާ މި ގާކޮޅުގެ ތަފާތަކީ މި ގާކޮޅުން އެހެން ގާކޮޅުތަކަށްވުރެ ހޫނު ވާނެއެވެ.\nމި ފަޤީރުމީހާ މި ގާކޮޅު ހޯދުމަށް އަޒުމު ކަނޑައެޅި އެވެ. އަދި އެކަމަށްޓަކައި އޭނާގެ މިލްކިއްޔާތުގައިވާ މަދުއެތިކޮޅު ވިއްކާލުމަށްފަހު ސަހަރުގެ ގޮނޑުދޮށުގެ ސަރަހައްދުގައި ކޭމްޕް ޖެހި އެވެ. އަދި އެކަމުގެ މަސައްކަތް ފެށި އެވެ.\nއޭނާގެ މަސައްކަތް ފަށައިގެން ކުރިއަށް ގެންދިޔަ އެވެ. އެގޮތުން މަސައްކަތަށް ނުކުމެ ކޮންމެ ގާކޮޅެއްވެސް ނެގުމަށްފަހު ހޫނުކަން އިހްސާސް ނުކުރެވޭތީ އެ ގާކޮޅެއް މޫދަށް އެއްލާލަ އެވެ. މިގޮތަށް ކަންތައް ކުރަމުން ގެންދިޔައީ ދެވަނަ ފަހަރަށް އެއް ގާކޮޅެއް ނެގި ދާނެތީ އެވެ. މި ގޮތަށް ކޮންމެ ދުވަހަކުވެސް އެތައް ހާސް ގާކޮޅުތަކެއް ނެގުމަށްފަހު މޫދަށް އުކަމުން ދިޔަ އެވެ.\nމިގޮތުގައި ދުވަސްތައް ހަފްތާތަކަށް އަދި ހަފްތާތައް މަސްތަކަށް ވޭތުވަމުން ގޮސް އެއްދުވަހަކު ހޫނު ގާކޮޅެއް ނެގުނެވެ. އެއްވެސް އިޚްތިޔާރަކާ ނުލައި މި ގާކޮޅުވެސް މޫދަށް އެއްލާލެވުނެވެ. އޭނާއަށް މިކުރެވުނީ ކީއްކަން އިހްސާސް ކުރެވުނީ މާ ލަހުންނެވެ. އަދި މިގޮތަށް އޭނާއަށް ކަންތައް ކުރެވުނީ ގިނަ ދުވަސްތަކެއް ވަންދެން ހަމަ ފަހަރަކު ގާކޮޅެއް މޫދަށް އެއްލާލުމުގެ ނުރަނގަޅު އާދަ އަށަގެންފައި ވާތީ އެވެ. ދެން އެ ގާކޮޅު ހޯދުން ވާނީ ވަރަށް އުދަނގޫ ކަމަކަށެވެ. އެއީ ފިނި ފުން މޫދެއްގެ ތެރެއަށް އެއްވެސް ވިސްނާލުމަކާ ނުލައި އެ ގާކޮޅު އެއްލާލެވިފައި ވާތީ އެވެ.\nއަޅުގަނޑުމެންގެ ހަޔާތުގައި ވަރަށް ގިނައިން މިފަދައިން ކަންތައް ކުރެވެ އެވެ. އެއީ އަޅުގަނޑުމެންގެ ހަޔާތުގައި ކޮންމެ ދުވަހަކުވެސް ވަރަށް ގިނަ ފުރުސަތުތައް ކޮންމެ ދުވަހަކުވެސް ލިބި އެ ފުރުސަތުތައް ބޭކާރު ކޮށްލެވޭތީ އެވެ. އެ ފުރުސަތުތައް އަޅުގަނޑުމެންނަށް ދޫކޮށްލެވެނީ އެއްވެސް ވިސްނުމަކާ ނުލަ އެވެ. އަދި ރަނގަޅު ފުރުސަތު ލިބި ބޭކާރުވެގެން ދާއިރުވެސް އަޅުގަނޑުމެންނަށް އެކަން އިހްސާސް ނުވެއެވެ. އަދި މި ދޫކޮށްލެވުނީ ކިހާވަރެއްގެ ފުރުސަތެއްކަން އެނގޭއިރު އެކަން އޮންނަނީ ބޭކާރު ވެފައެވެ.\nނަޞީބަކީ ކަތީބަކު ދޭއެއްޗެއްނޫންރޯދަ ކުރުކުރުންރޯދަމަސް


Bodu Mahehge Bandugai 100 Kilo Ge Plastic - Vaguthu\nކޮވިޑް-19: ލިބޭ ލުއިތަކާއެކު، ބަލީގެ ނުރައްކާ ކުޑަކުރުން އެންމެންގެ އަތްމައްޗަށް -7ގަޑިއިރު ކުރިން\nބޮޑުމަހެއްގެ ބަނޑުގައި 100 ކިލޯގެ ޕްލާސްޓިކް!\n5 މަސް ކުރިން ( ޑިސެމްބަރު 6, 2019 )\nސްކޮޓްލޭންޑްގެ އައްސޭރިފަށަށް މަރުވެގެން ލެއްގި ބޮޑުމަހެއްގެ ބަނޑުން 100 ކިލޯގެ ޕްލާސްޓިކް ފެނިފައިވާ ކަމަށް ސްކޮޓިޝް މެރިން އެނިމަލްސް ސްޓޭންޑިން ސްކީމްސް (ސްމާސް) އިން ބުނެފިއެވެ.\nމި ބޮޑުމަސް ނޮވެމްބަރ މަހުގެ 28 ވަނަ ދުވަހު ލައްވެފައި ވަނީ ސްކޮޓްލޭންޑްގެ އައްސޭރިފަށުގައި ވަކިން އޮންނަ ހެބްރީސް ނަމަކަށް ކިޔާ ޖަޒީރާ ރަށަކަށެވެ.\nބޮޑުމަހުގެ ހާލަތު ދިރާސާކުރި ސައިންސްވެރިން ބުނާ ގޮތުގައި މިއީ ފިރިހެން ޖިންސްގެ ބޮޑު މަހެކެވެ. އުމުރުން އަދި މާގިނަ ދުވަސް ނުވާ ޒުވާން ބޮޑުމަސް މަރުވެފައި ވަނީ ގިނަ އަދަދެއްގެ ޕްލާޓިކް ކެވި، ހަޖަމްވުމުގެ ނިޒާމްގައި މައްސަލަތަކެއް ޖެހިގެން ކަމަށް ސައިންސްވެރިން ބުނެއެވެ.\n"އެންމެ ގިނައިން ހުރީ ތަފާތު ބާވަތް ބާވަތުގެ ޕްލާސްޓިކް. އޭގެ އިތުރުން މަސް ހިފުމަށް ބޭނުން ކުރާ ދަލުގެ ބައިތައް ވެސް ހުރި. ބައެއް ތަކެތި މަހުގެ ބަނޑުތެރޭގައި ހުންނަތާ ގިނަ ދުވަސްތަކެއް ވެފައިވާކަން ވެސް ކަށަވަރު ކުރެވޭ." މީޑިއާ އަށް މައުލޫމާތު ދެއްވި ސައިންސްވެރިޔަކު ވިދާޅުވިއެވެ.\nދުނިޔޭގެ ކަނޑުތަކުގައި ޕްލާސްޓިކާއި ކުނިބުނި ގިނަވުމުގެ ސަބަބުން އެތައް ދިރުމަކަށް ވަނީ ނުރައްކާ ކުރިމަތިވެފައެވެ. ދުނިޔެ އިން ނެތިގެން ހިނގައިދާނެ ކަމަށް ބެލެވިފައިވާ ބައެއް މަސްތަކަށް ވެސް މިހާރު ކުރިމަތިވެފައިވާ އެންމެ ބޮޑު އެއް ނުރައްކަލަކީ ކަނޑަށް އަޅަމުން ގެންދާ ކުންޏެވެ.\nކަނޑުތަކަށް ޕްލާސްޓިކާއި ކުނި އެޅުން މަދު ނުކުރެވޭނަމަ ކުރިއަށް އޮތް އަހަރުތަކުގައި ކަނޑުގައި އުޅޭ މަހަށް ވުރެ ޕްލާސްޓިކް ގިނަ ވެދާނެ ކަމުގެ އިންޒާރު ސައިންސްވެރިން އަންނަނީ ދެމުންނެވެ.\nނަމަވެސް ޕްލާސްޓިކާއި ކުނި ކަނޑަށް އެޅުން މަދު ކުރުމަށް އަދިވެސް އެކަށީގެންވާ މަސައްކަތްތަކެއް ނުކުރެވެއެވެ.\nޑިސެމްބަރު 6, 2019 12:30\nހޭ ބުއްދި ތަގައްޔަރުވެގެން ޖެހޭހާ އެއްޗެއް ކާތީނުން އެހެން ވާނީ..\nޑިސެމްބަރު 6, 2019 13:29\nހުސްދޮގު،ޕްލާސްޓިކް ހުރެދާނެ އެކަމަކު އެވަރަކަށް ހުއްނާނެހެނެއް ހީއެއްނުވޭ،ހުރިނަމަ ހަބަރާ އެއްކޮށް ފޮޓޯވެސް ޖަހާނެ.\nޑިސެމްބަރު 6, 2019 13:30\nސިކުނޑި ހަމަނުޖެހޭ ބޮޑުމަހެ އް\nޑިސެމްބަރު 6, 2019 14:02\nކަނޑުގަ އުޅޭ އެއްޗެއް މަރުވާއިރަށް ޕުލާސްޓިކު ކައިގެން. ކަނޑުގައުޅޭ އެއްޗެއްސަކީވެސް އިންސާނުންހެން އުމުރު ހަމަވެ ނުވަތަ ކޮންމެސް ބައްޔެއްގަ މަރުވާނެ އެއްޗެހި. މިއޮތީ ޒަމާނެއް މިހާރު. ޕުލާސްޓިކު ކަނޑަށް އަޅަނީ ކޮންބައެއް؟ ނޭންގެ! ތިއަށްވުރެ މާފަސޭހަވާނެ ބޮޑެތި ފެކްޓުރީތަކުން ޖައްވަށް ވިހަ ގޭސް ބޭރުކުރާމީހުން ހުއްޓުވިއްޔާ. ހަމަ ގައިމުވެސް އެކަންކުރާމީހުން ކަނޑައެޅިގެން އެނގޭ. ފިޔަވަޅުވެސް އެޅޭނެ. ކީއްވެ މިކަން ނުވެގެން މިއުޅެނީ.\nޑިސެމްބަރު 6, 2019 14:14\nއެއީ ބޮޑު އޮޅުވާލުމެއް އެކަމަކު ޕްލާސްޓިކުވެސް ކޮންމެވެސް ވަރަކަށްހުރި އެބުނާ 100 ކިލޯގަ ގިނައީ މާވަހަރު މި ބަހަންޖެހޭ މީހުން ގިނަވީމާ ޕްލާސްޓިކޭ ކިޔާފަ އެހެން ފަރާތްތަކަށް އޮޅުވާލަނީ


Messenger ah fahu Viber ah ves Ooredoo Next ge khidumaiy tha'aaraf...\n11 މަސް,2ހަފްތާ,2ދުވަސް,4ގަޑި, 35 މިނެޓް, 20 ސިކުންތު ކުރިން 2910އަހްމަދު މިޒްޔާލް\nވައިބަރ އަށް އުރީދޫ ނެކްސްޓް ތައާރަފް ކުރުމަށް ބޭއްވި ރަސްމިއްޔާތުގެ ތެރެއިން. ފޮޓޯ: އަވަސް\nއާޓިފިޝަލް އިންޓެލިޖެންސް އަދި މެޝިން ލަރނިންގްގެ އެހީގައި މަސައްކަތް ކުރާ އުރީދޫ ނެކްސްޓްގެ ޚިދުމަތް ވައިބަރ އަށް ތައާރަފްކޮށްފިއެވެ.\nރޭ އުނިމާ ގްރޭންޑުގައި ބޭއްވި ރަސްމިއްޔާތެއްގައި ވައިބަރ އަށް އުރީދޫ ނެކްސްޓްގެ ޚިދުމަތް ތައާރަފްކޮށްދެއްވީ އެ ކުންފުނީގެ ސީއީއޯ ނަޖީބް ޚާންއެވެ.\nއުރީދޫ ނެކްސްޓްގެ ޚިދުމަތް އެންމެ ފުރަތަމަ ތައާރަފް ކޮށްފައިވަނީ ފޭސްބުކްގެ މެސެންޖަރ އެޕްލިކޭޝަނަށެވެ. އަދި ވައިބަރ އަށް ތައާރަފްކުރި އުރީދޫ ނެކްސްޓް ވަރޝަން މިއަހަރުގެ މޮބައިލް ވަރލްޑް ކޮންގްރެސްގައި ވެސް އުރީދޫއިން ވަނީ ދައްކާލާފައެވެ.\nވައިބަރ އަށް ތައާރަފްކުރި ވަރޝަންގައި އެ އެޕްލިކޭޝަން މެދުވެރިކޮށް އުރީދޫ ނެކްސްޓްއަށް ޚާއްސަ ކިއު އާރް ކޯޑުތައް ސްކޭންކޮށްލުމުން ޗެޓް ސްކްރީނެއް ހުޅުވޭނެއެވެ. އަދި އެ ޗެޓް ސްކްރީން މެދުވެރިކޮށް ޑޭޓާ ބޭނުން ކޮށްފައިވާ މިންވަރާއި ޑޭޓާ ބެލެންސް ބެލުން ފަދަ ޚިދުމަތްތައް ލިބިގެންދާނެ ކަމަށް އުރީދޫއިން މައުލޫމާތު ދެއެވެ.\nސިލިކަން ވެލީގެ ޓެކް ކުންފުންޏެއް ކަމަށްވާ ފާސްޓް ފޯވާޑް އާއި ގުޅިގެން ތައާރަފްކޮށްފައިވާ މި ޕްލެޓްފޯމް މެދުވެރިކޮށް، ކަސްޓަމަރުން ގިނަ ވަގުތުތަކެއް ހޭދަކުރާ ސޯޝަލް މީޑިއާ ޗެނަލްތަކުގައި އުރީދޫ އާއި ބެހޭ މައުލޫމާތު ހޯދައި، އުރީދޫގެ ޚިދުމަތްތައް ޚިޔާރުކުރެވެއެވެ.


UV balikoh, Maziya in 1 vanaigai4point ge lead eh nagaifi - One Online\nދިވެހި ޕްރިމިއާ ލީގުގައި ޔޫވީ ކޮޅަށް ލަނޑު ޖެހުމަށްފަހު މާޒިޔާގެ ކުޅުންތެރިން އުފާފާޅުކުރަނީ -- ފޮޓޯ/ މާޒިޔާ\nދިވެހި ޕްރިމިއާ ލީގުގައި ޔޫވީ ކޮޅަށް ލަނޑު ޖެހުމަށްފަހު މާޒިޔާގެ ކެޕްޓަން އަސަދުﷲ އަބްދުﷲ އުފާފާޅުކުރަނީ -- ފޮޓޯ/ މާޒިޔާ\nދިވެހި ޕްރިމިއާ ލީގުގައި ޔޫވީ ކޮޅަށް ލަނޑު ޖެހުމަށްފަހު މާޒިޔާގެ ކެޕްޓަން ކޮނޭލިއ އުފާފާޅުކުރަނީ -- ފޮޓޯ/ މާޒިޔާ\nޔޫވީ ބަލިކޮށް، މާޒިޔާއިން އެއްވަނައިގައި ހަތަރު ޕޮއިންޓުގެ ލީޑެއް ނަގައިފި\nޔުނައިޓެޑް ވިކްޓަރީ (ޔޫވީ) ބަލިކޮށް، މާޒިޔާ ސްޕޯޓްސް އެންޑް ރެކްރިއޭޝަން ކްލަބުން ދިވެހި ޕްރިމިއާ ލީގު ތާވަލުގެ އެއްވަނައިގައި ހަތަރު ޕޮއިންޓުގެ ލީޑެއް ނަގައިފިއެވެ.\nގައުމީ ފުޓުބޯޅަ ދަނޑުގައި މިއަދު ހަވީރު ކުޅުނު ލީގު މެޗުގައި ޔޫވީ އަތުން މާޒިޔާ މޮޅުވީ 6-1ގެ ނަތީޖާއަކުންނެވެ.\nއެ މެޗުގެ ފުރަތަމަ ހާފު މާޒިޔާއިން ނިންމާލީ ދެ ލަނޑުގެ ލީޑަކާއެކުއެވެ. އެ ދެ ލަނޑު ވެސް ފެނިގެންދިޔައީ ފުރަތަމަ ހާފު ނިމެނިކޮށެވެ. މެޗުގެ 43 ވަނަ މިނެޓުގައި ނާއިޒް ހަސަން (ދާދު) މާޒިޔާއަށް ލީޑު ހޯދައިދިން އިރު، ފުރަތަމަ ހާފުގެ އިތުރު ވަގުތުކޮޅު ތެރޭގައި އެޓީމުގެ ދެވަނަ ލަނޑު ކާމިޔާބުކޮށްދިނީ ކެޕްޓަން އަސަދުﷲ އަބްދުﷲ (އަސައްކޮ) އެވެ.\nމެޗުގެ 61 ވަނަ މިނެޓުގައި ޔޫވީން ވަނީ ލަނޑެއް ޖަހައި އުންމީދު އާކޮށްފައެވެ. އެ ލަނޑު ޔޫވީއަށް ކާމިޔާބުކޮށްދިނީ އެޓީމުގެ ބިދޭސީ ކުޅުންތެރިޔާ ޑިމިޓްރީ ކަބަސެލާއުއެވެ. ޔޫވީން ލަނޑު ޖެހިތާ ތިން މިނެޓު ތެރޭ މާޒިޔާއިން ވަނީ އަލުން ލީޑު ފުޅާކޮށްފައެވެ. އެ ލަނޑު މާޒިޔާއަށް ކާމިޔާބުކޮށްދިނީ އެޓީމުގެ ދެވަނަ ލަނޑުވެސް ކާމިޔާބުކޮށްދިން އަސައްކޮއެވެ.\nދިވެހި ޕްރިމިއާ ލީގުގައި މާޒިޔާ އާއި ޔޫވީ ބައްދަލުކުރި މެޗުގެ ތެރެއިން: އެ މެޗުން މާޒިޔާ މޮޅުވީ 6-1ގ\nދިވެހި ޕްރިމިއާ ލީގުގައި މާޒިޔާ އާއި ޔޫވީ ބައްދަލުކުރި މެޗުގެ ތެރެއިން: އެ މެޗުން މާޒިޔާ މޮޅުވީ 6-1ގެ ނަތީޖާއަކުން -- ފޮޓޯ/ މާޒިޔާ\nމާޒިޔާގެ ފަހު ތިން ލަނޑު ފެނިގެންދިޔައީ މެޗުގެ ފަހު 20 މިނެޓުގެ ތެރޭގައެވެ. މެޗުގެ 70 ވަނަ މިނެޓުގައި މާޒިޔާގެ ހަތަރުވަނަ ލަނޑު ކާމިޔާބުކޮށްދިނީ އެޓީމުގެ ޑިފެންޑަރު ސަމޫހު އަލީ (ސަމުއްޓޭ) އެވެ. މެޗުގެ 73 ވަނަ މިނެޓުގައި މާޒިޔާގެ ފަސްވަނަ ލަނޑު ބިދޭސީ ފޯވަޑް ކޮނޭލިއަސް ސްޓެވާޓް ކާމިޔާބުކޮށްދިން އިރު، މެޗު ނިމެން ދިހަ މިނެޓަށް ވެފައި ވަނިކޮށް އެޓީމުގެ ހަވަނަ ލަނޑުވެސް ކާމިޔާބުކޮށްދިނީ ކޮނޭލިއަސްއެވެ.\nލީގުގައި ކުޅުނު ހަތް މެޗުން ލިބުނު 17 ޕޮއިންޓާއެކު ތާވަލުގެ އެއްވަނައިގައި މާޒިޔާ އޮތް އިރު، ދެވަނައިގައި އޮތީ ފުރަތަމަ ޑިވިޝަނުގައި އަލަށް ވާދަކުރާ ދަ ގްރާންޑޭ ސްޕޯޓްސް ކްލަބެވެ. އެޓީމުން ވަނީ ހަ މެޗުން 13 ޕޮއިންޓް ހޯދައިފައެވެ. ތިންވަނައިގައި އޮތް ކްލަބު އީގަލްސް އަދި ހަތަރުވަނައިގައި އޮތް ޓީސީ ސްޕޯޓްސް ކްލަބަށް ވެސް ލިބިފައިވަނީ ނުވަ ޕޮއިންޓެވެ. އީގަލްސް އިން ފަސް މެޗު ކުޅެފައިވާ އިރު، ޓީސީން ވަނީ މިހާތަނަށް ހަ މެޗު ކުޅެފައެވެ.\nގުޅޭ ޓެގު ދިވެހި ޕްރިމިއާ ލީގު އެފްއޭއެމް ފުޓްބޯޅަ މާޒިޔާ ސްޕޯޓްސް އެންޑް ރެކްރިއޭޝަން ކްލަބު ޔުނައިޓެޑް ވިކްޓަރީ


241 Committee Ah Vaki Vaki Sifain Haaziru Nukureveynekan Angaifi - Vaguthu\nޝަމާލް ނޫސްވެރިންނަށް މައުލޫމާތު ދެއްވަނީ - ފޮޓޯ: އަދަދު\nރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) އަށް ވަކިވަކި ސިފައިން ހާޒިރު ނުކުރެވޭނެ ކަމަށް އެމްއެންޑީއެފުން އަންގައިފިއެވެ.\nމި މަހުގެ ހަވަނަ ދުވަހުގެ ރޭ ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ހަމަލާއާ އެކު، އެމަނިކުފާނުގެ ސެކުއިރިޓީ ބަލިކަށި ވެގެން އައި ގޮތުގެ މައްޗަށް 241 ކޮމިޓީން ވަނީ އިންކުއައިރީއެއް ފަށައިފައެވެ.\nމި އިންކުއައިރީގެ ބޭނުމަށް ވަކި ވަކި ސިފައިން ހާޒިރު ކުރުމަށް އެމްއެންޑީއެފްގައި 241 ކޮމިޓީން އޮތީ އެދިފައެވެ.\nއެކަމަކު އެމްއެންޑީއެފުން ވަނީ ވަކި ވަކި ސިފައިން އެ ކޮމިޓީއަށް ހާޒިރު ނުކުރެވޭނެ ކަމާއި، އެ ކޮމިޓީއަށް ޖަވާބުދާރީ ކުރެވޭނީ މުއައްސަސާ ކަމަށް ބުނެ އެ ކޮމިޓީއަށް ލިޔުމެއް ފޮނުވައިފައެވެ. އެހެންވިޔަސް އެ އިންކުއައިރީއަށް ފުރިހަމަ އެއްބާރުލުން ދެއްވާނެ ކަމަށް އެ ލިޔުމުގައިވެއެވެ.\n241 ކޮމިޓީގެ ބައެއް މެންބަރުން ވެސް ވަނީ "ވަގުތު" އަށް މި ކަން ކަށަވަރުކޮށްދެއްވައިފައެވެ.\nމި ކޮމިޓީގެ އިންކުއަރީ ބިނާވެފައިވަނީ މައިގަނޑު ހަތަރު ކަމެއްގެ މައްޗަށް ކަމަށް މީގެ ކުރިން ކޮމިޓީގެ މުގައްރިރު އަދި ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ވަނީ ވިދާޅުވެފައެވެ.\nއެއީ ސަލާމަތީ ޚިދުމަތްތަކުގެ އިންޓެލިޖެންސްގެ ނިޒާމުގައި ހުރި މައްސަލަތައް ދެނެގަތުމާއި، ދައުލަތުގެ މަތީ މަގާމުތަކުގެ ތިބި ބޭފުޅުންގެ ސެކިއުރިޓީ ދެވޭ ނިޒާމާއި، ރައީސް ނަޝީދުގެ ސެކެއިރުޓީ ބަލިކަށިވި ގޮތް ދެނެގަތުމާއި، ޓެރަރިޒަމް މަނާކުރުމުގެ ގާނޫނު ތަންފީޒު ކުރެވެމުން އަންނަ މިންވަރު ދެނެގަތުމެވެ.\nޖޫން 3, 2021 18:04\nރަނގަޅު ނިންމުމެއް ! އެމް.އެން.ޑީ.އެފް އަކީ ހައިރާކީ އެއް ކަނޑައެޅި އެހައިރާކީގެ ނިޒާމުގެ ތެރެއިން އަންނަ އަމުރުތައް ތަންފީޒު ކުރާ މުއައްސަސާއެއް. ވީއިރު އެފަދަ އުސޫލަކުން މަސައްކަތް ކުރެވޭނީ އެމަސައްކަތުގައި ފަރުދީ ރައްކާތެރިކަމާއި ސަލާމަތްތެރިކަން ކަށަވަރު ކުރެވިގެން. ނޫނީ އެހެނިހެން ކޮމިޓީ، މުއައްސަސާ ތަކުގެ ސީދާ ނުސީދާ ނުފޫޒާއި ބާރު ވަކިވަކި ސިފައިންގެ މައްޗަށް ހިނގައި، ތަނުގެ ޗެއިންއޮފް ކޮމާންޑް އަދި ކޮމާންޑް އެންޑް ކޮންޓްރޯލް ގެއްލިގެންދާނެ.\nޖޫން 3, 2021 18:37\nޖޫން 3, 2021 20:16\nމަޖިލީހަކީ ތަހުގީގީ އިދާއެއް ކަމެއް ނުދެނެހުރިން. އަދި އަހަރުމެން ތަހުގީގު އިދާރާއަކަށް މެމްބަރުން ނެއް ނުވެސް ހުވަމު. މަޖިލިސް އަކީ ފަނޑިޔާރު ގެޔެއް ކަމެއް ނުދެނެ ހުރިން، ފަޑިޔާރުން އަންޏަށް ކުރާކަށް ވޯޓެއް ނުމެސް ލަމު.\nއަހަރުމެން މިޔޮތްހާދުވަހުވެސް މި ހީކުރެވެނީ މަޖިލިސް އަކީ ދައުލަތް ހިތްގުމަށް ގާނޫނީ ގޮތުން ވާގިވެރިވެ ދައުލަތް ހިންގުމަށް ބޭނުންވާ ގާނޫ ތަށް ވުޖޫދައް ގެނެސް ގާނުނުތައް އިލްމީ ގޮތުން ދިރާސާކޮށް ގާނޫނުތައް އުފަންވެގެން އަންނަ ހިދު އިސްލާމު ދީނުގެ ހަމަތަކާ އުސޫލުން އުފަންކުރުވާ އިސްލާމީ ޝާރިޢާއާއި އެގޮތަށް ކަންކަން ކުރާނެ ތަނެއްގޮތުގަ އަދި ވޯޓްލާގެން ހޮވަނީވެސް މި ބުނެވުނު މަސައްކަތްތައް ކުރުވުމަށް.\nޖޫން 3, 2021 20:24\nއެކަތިފަހަރުން މަޖިލީސް ސައިޒްކޮއްލީ ދޯ...\nޖޫން 3, 2021 20:30\nކޮމެޓީ ސައިޒް އޮޅިގެން އުޅެނީ. ކޮމެޓީއަށް ވަކިވަކި ފަރުދުން ހާޒިރުކުރަން އުޅެނީ މިނިސްޓަރާއި ޗީފް އަދި ސިފައިންގެ އެތެރެ ކޮންނަން. އެކަމެއް ނުކުރެވޭނެ. ނަޝީދުގެ ސެކިއުރިޓީ ބެލެހެއްޓި އެސްޕީޖީގެ ސިފައިންނަށް ޓާސްކް ހަވާލުކުރި އެމްއެންޑީއެފުން. އެހެންވީމަ ކޮމެޓީއަށް ހާޒިރުވާނީ އެމްއެންޑީއެފް.\nޖޫން 3, 2021 20:41\nސާބަހޭ ސާރ ! ސާބަހޭ ސާރ ! ސާބަހޭ ސާރ! އުތީމު ރަދުން ބޮޑުތަކުރުފާނުގެ ލަޝްކަރާއި ހަމަ އެކަކަށްވެސް ކުޅެލަދީ އަގުވައްޓާލަ ދީގެން ނުވާނެ، ތިޔައީ ޤައުމުގެ ޝާނާއި ޝައުކަތު ދިފާޢީ ސަލާމަތީ ބާރު !\nމަޖިލިސްގެ ބަޔެއް ކޮމޮޓީ އުޅެނީ މެއިންޑޭޓުން ބޭރުވެގެން ޗާޓުން ބޭރުވެގެން ސައިޒު އޮޅިގެން އެހެންވީމާ ރަގަޅަށް ސައިޒުކުރަންވެސް ޖެހޭ މުޅިމަޖިލިސް މިއަދު މިވަނީ ރައްޔިތުން ހަވާލުކުރި މަސައްކަތް އޮޅުވާލާ އޮޅުން ބޮޅުން ކޮށްފަ ރައްޔިތުންވެސް އެބަޖެހޭ މަޖިލިސް ސައިޒުކުރަން ! ހުރިހާ ބާރެއްފެށެނީ ރައްޔިތުންގެ ފަރާތުން !\nވަރަށް ބަރާބަރު ނިން މުމެއް.\nޖޫން 3, 2021 20:52\nއެމްޑީޕި އުޅެނީ އިސްލާމް ފޯބިއާރ ހަރަކާތް ހިންގަން !\nޖޫން 3, 2021 21:09\nއެމްއެންޑިއެފް އަށްބިރެއްނުދެއްކޭނެ އެވެ.\nޖޫން 3, 2021 23:42\nތިޔަގޯސްވަނީ މާރިއާޔާ ނުބެހޭ ތިޔަ އެންޑީޕީ ސައިޒްކޮށްލަން ޖެހިދާނޭ ކޮން 241 އެއް އަހަރުމެން ނިރިގަންނަވަން...\nޖޫން 3, 2021 23:44\nއެ މްއެންޑީ އެފްއާއި ޝިއާ މު ހުރިއިރު ކުޅެވުނަސް ސަ މާލުއައް ނުކުޅެވޭނެކަ މައް ސަބަސް ސަ މާލު...\nޖޫން 4, 2021 07:48\nގައު މީ ސަލާ މަތީ ބާރުތަކަށް ޖެއްސުން ނުކޮށް މައިތިރިވޭ. ބޭކާރު ކޮ މިޓީތައް އުވާލާ. މުައައްސަސާ ތަކަށް ބާރު ފޯރުވޭނެ އެއްވެސް ބާރެއް ކޮ މެޓީތަކަކަށް ނޯންނާނެ. މަޖިލިސް މެ މްބަރަކަސް އެ މްއެންޑީއެފް އަށް ދޮގު ތުހު މަތު ކުރުން އެއީ ޖިނާއީ ކުށެއް. ދައުވާ ކުރެވޭނެ.\nޖޫން 5, 2021 13:12\nދިވެހި ސިފައިން ނަކީ ދިވެހި ޤައުމުގެ ފަޚުރު. ޞަޔަކު ބޭނުންވާ ހާ ގޮތަކަށް ނުކުޅެވޭނެ...\nކޮބާހޭ އެގްރީމެންޓު އައްޑޫ ހިސޯރުކުރީ މިހާރު


ފުރަތަމަ ޞަފްޙާquranވެބްސައިޓެއްގެ ތަޢާރަފު\nAruzam 3:34 AM\nވެބްސައިޓުގެ ސުކްރީން ޝޮޓެއް\nތަންޒީލު އަކީ މިހާތަނަށް އިންޓަރނެޓުގައި ވުޖޫދުވި ކީރިތި މޫރިތި ޤުރުއާނާއި ބެހޭގޮތުން ހެދިފައިވާ ވެބްސައިޓު ތަކުގެ ތެރެއިން އެންމެ ފުރިހަމަ ފައިދާ ކުރަނިވި ބޭނުންކުރަން ފަސޭހަ އެއްސައިޓު ކަމުގައި ވާނެއެވެ. މި ސައިޓުގެ އެންމެ ޚާއްސަ އެއްކަމަކީ ދިވެހިބަހުންވެސް ކީރިތި ޤުރުއާނުގެ ތަރުޖަމާ ހިމެނިފައިވުންކަން ކޮންމެ ދިވެއްސެއްވެސް ޤަބޫލުކުރާނެއެވެ.\nއެގޮތުން މި ވެބްސައިޓުގައި ހިމެނިފައިވާ ޤުރުއާނުގެ ލިޔުމުގައި ވަނީ މަދީނާ މުސްހަފާއި އެއްގޮތަށް ލިޔެވިފައެވެ. އަދި ލިޔުމުގެ ކުށްތައް އެއްވެސް ވަރަކަށް ނުހުންނާނެ ކަމަށް މި ވެބްސައިޓުގައި ހާމަކުރައްވައެވެ.\nއަދިވެސް މިސައިޓުން ލިބޭ އިތުރު ޚިދުމަތްތަކުގެ ތެރޭގައި ކީރިތި ޤުރުއާން ބޭނުންވަރަކަށް ތަކުރާރުކޮށް އަޑުއަހާލުމާއި އަދި ސައިޓުގައި ހިމަނާފައިވާ މަޝްހޫރު ޤާރީންގެ ތެރެއިން ބޭނުން ފަރާތެއް އަޑުއަހާލެވޭނެއެވެ. އަދި ތަރުޖަމާވެސް ވަރަށް ގިނަ ބަސްބަހުން ލިބެން އެބަހުއްޓެވެ.\nޚާއްޞަކޮށް ބުލޮގް، ނުވަތަ ވެބްސައިޓުގައި ޤުރުއާނުގެ އާޔަތްތައް ލިޔުއްވަން ބޭނުންފުޅުވާ ބޭފުޅުންނަށްވެސް ސައިޓުގައި ހިމަނާފައިވާ ފޮންޓުތަކުގެ ތެރެއިން ބޭނުން ފޮންޓެއް ބޭނުން ކުރައްވައިގެން ޤުރުއާން ކޮޕީ ޕޭސްޓު ކުރެއްވޭނެއެވެ.\nއަދިވެސް ހަމައެޔާއެކު ޤުރުއާނުގެ ތަރުޖަމާވެސް އެފަދައިން ބޭނުންކުރެއްވޭނެއެވެ.\nވެބް އެޑްރެސް: www.tanzil.net\nމި ޕުރޮޖެކްޓާއި ބެހޭގޮތުން އިތުރަށް ވިދާޅުވުމަށް.\nމިއީ ވަރަށް މުހިއްމު ބޭނުންތެރި ސައިޓެކެވެ. މިފަދަ ގިނަ ދިވެހި ސައިޓްތަކަށް ފެންބޮވައިގެންފައި ތިބި އެތަކެއް ދަރީން މި ދީބުގައި ތިބިކަމަށް ލަފާ ކުރެވެއެވެ. އެގޮތުން އިސްލާމް ދީން އުގެނުމަށްޓަކާ އަޅުގަޑުމެންނަށް ދިވެހި ބަހުން ހަމަ މިގޮތަށް ކިޔާލެވޭނެ ހަދީޘް ސައިޓެއް ތަޢާރަފް ވުމަކީ ވަރަށް އުފާވާނެކަމެކެވެ. މިހާރުވެސް މި ދިވެހި އުދަރެހުން އެފަދަ ސައިޓެއް އަޅުގަޑަށް ފެނިފައި ވެއެވެ. ނަމަވެސް އެއީ ހަމައެކަނި ރިޔާޟުއްޞާލިޙީން އަށް ޚާއްޞަ ކުރެވިފައިވާ ސައިޓެކެވެ. ތިރީގައި އެވަނީ އެ ސައިޓްގެ އެޑްރެހެވެ


Enmen ge lolah bridge dhahkaidhin Abeed!\nބްރިޖްގެ މަސައްކަތް ކުރިއަށް ދިޔަ އެ ތަނުގެ ފޮޓޯ ނެގުމުގައި އަބީދު ހަރަކާތްތެރިވަނީ --\nތާރީހީ ބްރިޖު އެ އޮތީ ނިމިފަ އެވެ. އެތައް ގިނަ މަސައްކަތެއް، އެތައް ބުރައެއް އުފުލައި ބްރިޖުގެ ކުރެހުން ވަނީ ހަގީގަތަކަށް ހަދާފަ އެވެ. ބްރިޖު ހަގީގަތަކަށް ވެގެން މިދިޔަ ދުވަސްތަކުގައި އެންމެންނަށް އެ މަންޒަރުތައް ކުރަހައިދިނީ ކުޅަދާނަ، ޒުވާން ފޮޓޯގްރާފާ އަބްދުﷲ އަބީދެވެ.\nހައުސިން މިނިސްޓްރީގައި ވަޒީފާ އަދާކުރާ އަބީދު އެ މަންޒަރުތައް ކުރަހައިދޭން ފެށީ، ވަރުނުލާ ރާޅުގަނޑު ސަރަހައްދުން 2015 ވަނަ އަހަރުގެ މާޗް މަހުގެ 20 ވަނަ ދުވަހުން ފެށިގެންނެވެ. އެއްބައިފަހަރު ދެ ހޮޅި ދޭ ތެރޭން އަނެއްބައިފަހަރު އެތައް ސަތޭކަ ފޫޓެއް މަތިންނެވެ. ރޭގަނޑުގެ ނިދި ނަގާލާފައެވެ.\nހެނދުނު ނޫސްތަކުގެ ފަލަ ސުރުހީން އެންމެން ބެލީ އަބީދުގެ އެ ބުރަ މަސައްކަތުން ކުރަހަދޭ މަންޒަރުތަކެވެ. ހަވީރުފިނިކަންމަތީ އުއްމީދީ ނަޒަރަކުން ވެސް ބަލަން ހަމަ ތިބެވެނީ އަބީދުގެ ކެމެރާއިން ކުރަހާފައިވާ ނަލަ މަންޒަރުތަކަށެވެ.\nބްރިޖްގެ ތާރީހީ މަސައްކަތް ކުރަމުންދިޔައިރު އެ މަންޒަރުތައް ވަރަށް ކައިރިން ދުށުމުގެ ނަސީބު އަބީދަށް ލިބުނެވެ. އެކަމަށް އޭނާ ވަރަށް އުފާކުރެ އެވެ. ރާއްޖޭގެ ތާރީހުގައި ހިންގި އެންމެ ބޮޑު ޕްރޮޖެކްޓްގައި ބައިވެރިވެ އަދި އެ ތާރީހީ މަސައްކަތުގެ މަންޒަރުތައް ތާޒާކަންމަތީ ހިތްސާކުރެވުމަކީ އަބީދުގެ އެންމެ ބޮޑު ހިތްހަމަޖެހުމެވެ.\nބްރިޖު މިރޭ ހުޅުވަނީ އެވެ. އެކަމަކު އެ މަންޒަރުތައް އަބީދުގެ ކެމެރާއަކަށް ނާރާނެ އެވެ. އެ ނަސީބު އަބީދަށް ނުލިބުނެވެ. އަބީދުގެ ރީތި ކުރެހުންތައް ބަލާލަން އެހެން މީހުންނަށް ވެސް ފުރުސަތެއް ނެތެވެ.\nބްރިޖު ހުޅުވުމުގެ މަންޒަރުތައް އަބީދަށް ބަލަން މަޖުބޫރުވެފައިވަނީ އެތައް ހާސް މޭލު ދުރުންނެވެ. އެ ރިބަން ފަތް ކަޑާލާ މަންޒަރު ކެމެރާގެ ރައްކާކުރުމުގެ ނަސީބު ނުލިބުނީތީ އަބީދު އިންތިހާއަށް ހިތާމަކުރަމެވެ. އެކަމަކު އެއީ ތަގުދީރެވެ.\nއަބީދު މިހާރު ހުރީ އޭނާގެ އަންހެނުންގެ މަންމައަށް ކެންސަރު ޖެހިފައިވާތީ ފަރުވާ ހޯދުމަށް އަވަށްޓެރި އިންޑިއާގަ އެވެ. ކެމެރާއަށް މަންޒަރުތައް ނޭރި ނަމަވެސް ގައުމީ އުފަލުގައި ފަހުރުވެރިކަމާއެކު އަބީދު ވެސް ހިނިތުންވާނެ އެވެ.


ޕާކިސްތާނުގެ ކްރިކެޓް ކޯޗަކަށް މިސްބާހު ހަމަޖައްސައިފި!\nSeptember 05, 2019 17:21:23\nޕާކިސްތާންގެ ކްރިކެޓް ޓީމުގެ އައު ހެޑްކޯޗުގެ އިތުރުން ޗީފް ސެލެކްޓާގެ މަގާމަށް ކުރީގެ ކުޅުންތެރިޔާ މިސްބާހުލް ހައްޤު ހަމަޖައްސައިފިއެވެ.\nއުމުރުން 45 އަހަރުގެ މިސްބާހު އެ މަގާމަށް ގެނައީ، އެންމެ ފަހުގެ ވޯލްޑްކަޕްގެ ސެމީ ފައިނަލަށް އެ ޓީމު ދަތުރުނުކުރުމުން އޭރުގެ ކޯޗު މިކީ އާތަރގެ އެއްބަސްވުން އާނުކުރަން ޕާކިސްތާނުގެ ކްރިކެޓް ބޯޑުން ނިންމުމާއި ގުޅިގެންނެވެ.\nޕާކިސްތާނުގެ ބޯލިން ކޯޗަކަށް ހަމަޖައްސާފައިވަނީ ކުރީގެ ކެޕްޓަން އަދި ބާރު އުކުންތެރިޔާ ވަގާރު ޔޫނުސް އެވެ.\nމިސްބާހު ބުނީ ޕާކިސްތާނުގެ ކޯޗުގެ މަގާމަށް އައުމުން ސަޕޯޓަރުންގެ އުއްމީދުތައް ހުރީ ވަރަށް މަތީގައިކަމަށާއި، އެ ޓީމުގައި ވަރަށް ޒުވާން ހުނަރުވެރި ކުޅުންތެރިން އެބަތިބިކަމަށާއި، ހުރިހާ ކުޅުންތެރިންނަށް އެހީތެރިވެދީ ޓީމާއެކު ކުރިއެރުންތައް ހޯދުމަށް ފުރިހަމަ އަށް ތައްޔާރުވެ ހުރި ކަމަށެވެ.\nޕާކިސްތާނު ކްރިކެޓް ޓީމުގެ ކެޕްޓަންކަންވެސް ކޮށްފައިވާ މިސްބާހު ވަނީ އެ ޓީމަށް ކުޅެދިން 75 ޓެސްޓް މެޗުގައި 46.60 އެވްރެޖެއްގައި 5،222 ލަނޑުހަމަކޮށްފައެވެ.\nމީޑިއާ ރިޕޯޓްތައް ބުނާގޮތުން، ޕާކިސްތާނުން ކޯޗުގެ މަގާމަށް މިސްބާހު އައްޔަންކުރުމުގެ ކުރީން އޮސްޓްރޭލިއާގެ ކުރީގެ ބެޓްސްމަން ޑީން ޖޯންސް އާއި ޕާކިސްތާނުގެ ކުރީގެ ކޯޗު މޮހްސިން ޚާންއާ ވެސް އެ މަގާމަށް ގެނައުމަށް މަޝްވަރާކޮށްފައިވެއެވެ.\nމިސްބާހު އާއި ވަގާރުގެ އިރުޝާދުގެ ދަށުން އެ ޓީމަށް އެންމެ އަވަހަށް އޮތީ ޕާކިސްތާނުގައި މި މަހުގެ 27 ވަނަ ދުވަހު ސްރީ ލަންކާއާ ދެކޮޅަށް ކުޅުމަށް ހަމަޖެހިފައިވާ އެއްދުވަހުގެ ބައިނަލް އަގްވާމީ ކްރިކެޓްގެ ތިން މެޗުގެ ސިލްސިލާގެ އިތުރުން ޓުވެންޓީ20 ކްރިކެޓްގެ ތިން މެޗެވެ.


Insaanee Vagufaareege Shikaara Akah Vanikoh Rohingya Refugeen...\nއިންސާނީ ވަގުފާރީގެ ޝިކާރައަކަށްވަނިކޮށް ރޮހިންޔާ ރެފިއުޖީންތަކެއް ސަލާމަތްކޮށްފި\n4 މަސް,4ދުވަސް, 14 ގަޑި, 21 މިނެޓް, 35 ސިކުންތު ކުރިން 1750ފަތޯނާ ފާއިޒް\nބަންގްލަދޭޝްގެ ރެފިއުޖީ ކޭމްޕްތަކުގައި ދިރިއުޅޭ ރޮހިންޔާ ރެފިއުޖީންތަކެއް އިންސާނީ ވަގުފާރީގެ ޝިކާރައަކަށް ވާން އުޅެނިކޮށް ސަލާމަތްކޮށްފިއެވެ.\nބަންގްލަދޭޝް ފުލުހުން ވަނީ މެލޭޝިއާއަށް ފޮނުވާލަން މަސައްކަތް ކުރަމުން އައި ރޮހިންޔާ ދަރިކޮޅުގެ 23 އަންހެން ކުދިން ސަލާމަތްކޮށްފައެވެ. އެކުދިންގެ އުމުރަކީ 15 އަހަރާއި 19 އަހަރާއި ދެމެދު ކަމަށްވެސް އެޤައުމުގެ ފުލުހުން ވަނީ ބުނެފައެވެ.\nކުރިން އެކުދިން ދިރިއުޅެމުން އައީ ބަންގްލަދޭޝްގެ ކޯކްސް ބާޒާރުގައި ރޮހިންޔާ ރެފިއުޖީން ދިރިއުޅެމުން އަންނަ ކޭމްޕްތަކުގައެވެ. އެމައްސަލައާއި ގުޅިގެން ހަތަރު މީހަކު ހައްޔަރުކޮށްފައިވާ ކަމަށް މީޑިއާ ރިޕޯޓްތައް ބުނެއެވެ. މައްސަލައިގައި ހައްޔަރު ކުރި ހަތަރު މީހުން ވަނީ އަންހެންކުދިންތަކަށް ވަޒީފާ ދޭނެ ކަމަށް ބުނެ މެލޭޝިއާއަށް ގެންދަން މަސައްކަތް ކޮށްފައި ކަމަށާއި އެހެންނަމަވެސް އެކުދިން ލައްވާ ކުރުވަން އުޅުނު ކަމަކީ ހަށި ވިއްކުން ކަމަށް ބެލެވޭ ކަމަށް ފުލުހުން ވަނީ ބުނެފައެވެ.\nއަދި އެއަންހެން ކުދިން ހޯދީ ފޮރުވާފައި ތިއްބާ ކަމަށްވެސް ބަންގްލަދޭޝްގެ ފުލުހުން ވަނީ ބުނެފައެވެ. ބަންގްލަދޭޝް ފުލުހުން ބުނީ ސަލާމަތް ކުރި ކުދިން މިހާރު އަނބުރާ ރެފިއުޖީ ކޭމްޕަށް ފޮނުވާލާފައިވާ ކަމަށެވެ. 2017 ވަނަ އަހަރުގައި މިޔަންމާ ސިފައިން ރަހައިން ސްޓޭޓްގައި ހިންގި ލާ އިންސާނީ ޖަރީމާތަކާއި ގުޅިގެން ހަތް ލައްކައަށްވުރެ ގިނަ މީހުން ވަނީ ރެފިއުޖީންގެ ގޮތުގައި ބަންގްލަދޭޝްއަށް ހިޖުރަކޮށްފައެވެ.\nރަނގަޅު މުސްތަގްބަލެއް ހޯދުމުގެ ބޭނުމުގައި ރެފިއުޖީންނަށްވި ގިނަ ޒުވާނުން މަސައްކަތް ކުރަމުން އަންނައިރު، އޭގެ ތެރެއިން ގިނަ ކުދިން ވަނީ އިންސާނީ ވަގުފާރީގެ ޝިކާރައަކަށް ވެފައެވެ.


Gein Vakkan Kurithaa 15 Dhuvas: Adhives Vagun Hoadhifaeh Nuwe - Vaguthu\nއަރަބި ގައުމުތަކުގެ ހާލަތު ގޯސްވެދާނެ ކަމުގެ ބިރު ބޮޑުވަނީ -5ގަޑިއިރު ކުރިން\nގެއިން ވައްކަން ކުރިތާ 15 ދުވަސް: އަދިވެސް ވަގުން ހޯދިފައެއް ނުވޭ\n2 މަސް ކުރިން ( ޖެނުއަރީ 25, 2020 )\nދަރުމަވަންތަ ހޮސްޕިޓަލް އިން މާލެ - ވަގުތު އިމޭޖްސް: އަމީން ފަހުމީ\nޖެނުއަރީ ނުވަ ވަނަ ދުވަހުގެ ރޭ ހެންވޭރު ގެއަކުން ވައްކަންކޮށްގެން ނެގި ގިނަ އަދަދެއްގެ ފައިސާ ފުލުހުންނަށް ހޯދިފައި ނުވާތީ އެގޭގެ ވެރިން ކަންބޮޑުވެއްެޖެއެވެ.\nކަލާފާނު ސްކޫލް ފުރަގަހުގައި ހުންނަ ގެއެއްގެ އެޕާޓެމެންޓަކުން ވައްކަންކޮށްގެން ދެ ލައްކާ ސާޅީސް ހާހަށްވުރެ ގިނަ ރުފިޔާ އާއި 1200 ޑޮލަރު ވަގަށް ގެންގޮސްފައި ވެއެވެ. މި ފައިސާތައް ވަގަށް ނަގާފައި ވަނީ އެޕާޓްމެންޓުގެ ދޮރު ހަލާކޮށްގެން ވަދެ އެވެ.\nއެ އެޕާޓެމެންޓުގައި ދިރިއުޅެމުން އަންނަ މީހަކު ބުނީ، އެ ރޭ ހުޅުމާލެއިން އެނބުރި މާލެ އައިސް ގެއަށް ދިޔައިރު، އެޕާޓްމެންޓުގެ ހުރިހާ ދޮރެއްވެސް ހުރީ ހުޅުވާފައި ކަމަށެވެ. އަދި އެ ގެއިން ގިނަ އަދަދެެއްގެ ފައިސާ ވަަގަށް ގެންގޮސްފައިވާކަަމަށް އޭނާ ބުންޏެވެ.\nއެ އެޕާޓެމެންޓުން ވައްކަން ކުރި މީހުންގެ ވީޑިއޯއެއް މިހާރު މީސް މީޑިއާގައި ދަނީ ދައުރުވަމުންނެެެވެ. އެ ވީޑިއޯއިން ފެންނަނީ ދެ މީހަކު ވައްކަން ކުރަން އެ ގެއަށް ވަންނަ މަންޒަރެވެ.\nPosted by Faxy's Hijama Therapy on Friday, January 24, 2020\nއެ އެޕާޓްމެންޓުގެ ވެރިފަރާތުން ބުނީ، ފުލުހުންނަށްވެސް އެ މައްސަލަ ހުށަހަޅާފައިވާ ކަމަށާއި، ނަމަވެސް ފުލުހުންގެ ފަރާތުން މާބޮޑު އެއްބާރުލުމެއް ނުލިބޭ ކަމަށެވެ. އަދި ފުލުހުންނަށް އެ ސީސީޓީވީ ފޫޓޭޖްވެސް ހަވާލުކޮށްފައިވާނެ ކަމަށް އޭނާ ބުންޏެވެ.\nއަލިދޫ ރިސޯޓުން ވަގަށް ނެގި ތަކެތި ފެނުނީ އުތީމުން\nކުޅުދުއްފުށިން މުސަޅުތަކެއް ވަގަށް ނެގި މީހަކު ހައްޔަރުކޮށްފި\nކޮންސްޓްރަކްޝަން ސައިޓަކުން ލައްކައެއްހާ ރުފިޔާ ސާމާނު ވަގަށް ނަގައިފި\nޖެނުއަރީ 25, 2020 14:02\nފުލުހުންނަކީ އެމްޑީއެން މީހުން ހިމާޔަތް ކުރަން ތިބި ބައެއް\nޖެނުއަރީ 25, 2020 14:23\nފުލުހުންނަށް ނޭގުނީ ވައްކަން ކުރިއިރު އެތާ ފުލުހުންނެތީމަ ގޭވެރިފަރާތަށް ނޭގުނީ ވެސް އެތާގަ އެވަގުތު ނެތީމަ އެއްވަރު ދޯ ފުލުންނަށް ހޯދޭ އެއްޗެއް ވެރިފަރާތަށްވެސް ހޯދެންވާނެ. ވައްކަންކުރީ އިހުމާލު ވުމުގެ ސަބަބުންނޫންބާ؟


Phone in TV balan Ooredoo in haahsa package thakeh\nފޯނުން ޓީވީ ބަލަން އުރީދޫގެ ހާއްސަ ޕެކޭޖުތަކެއް ތައާރަފްކޮށްފި\nމާލެ 16 އޮގަސްޓް 2018- އުރީދޫ އިން ސްމާޓް ޑިވައިސްތައް މެދުވެރިކޮށް، ފަސޭހަކަމާއި އެކު އެންމެ މަގްބޫލު ޓިވީ ޗެނަލްތައް ތައާރަފު ކުރަން ބޭއްވި ރަސްމިއްޔާތުގެ ތެރެއިން- ފޮޓޯ: އުރީދޫ\nސްމާޓް ޑިވައިސްތައް މެދުވެރިކޮށް، ފަސޭހަކަމާއި އެކު އެންމެ މަގްބޫލު ޓިވީ ޗެނަލްތައް ބަލާލުމަށް މަގުފަހިކޮށްދޭ މީޑިއާނެޓްގެ އޯޕަން މައިޓީވީ އަށް ހާއްސަކޮށްގެން، އުރީދޫ ޑޭޓާ ޕެކޭޖްތަކެއް މިއަދު ތައާރަފްކޮށްފި އެވެ.\nއުރީދޫގެ ޑިރެކްޓާ އޮފް ސޭލްސް އެންޑް ބްރޭންޑް، ހުސެން ނިޔާޒް ވިދާޅުވީ އިތުވި އަހަރުތަކުގެ ތެރޭގައި، ޓީވީ ބެލުމުގެ އާދަކާދައަށް ބޮޑެތި ބަދަލުތަކެއް އައިސްފައިވާއިރު، ގިނަ ބައެއް ޓިވީ ބަލަމުންގެންދަނީ އޮންލައިންކޮށް ސްޓްރީމް ކޮށްގެން ކަމަށެވެ.\n"އޯޕަން މައިޓީވީ އަކީ ސްމާޓް ޑިވައިސްތަކުގައި، މީޑިއާނެޓްގެ 50 ޗެނަލް ލައިވްކޮށް ބަލާލުމަށް ދިވެހި ކަސްޓަމަރުންނަށް މަގުފަހިކޮށްދޭ، އީޖާދީ ޚިދުމަތެއް. މީޑިއާނެޓް އާއި ގުޅިގެން މިއަދު ތައާރަފްކޮށްފައިވާ އުރީދޫ ގެ ޑޭޓާ ޕެކްތަކުގެ އެހީގައި، މައިޓީވީ މެދުވެރިކޮށް ކަސްޓަމަރުންނަށް އެންމެ ކަމުދާ ޗެނަލްތައް ބަލާލުން އިތުރަށް ފަސޭހަވެގެންދާނެކަމަށް އަޅުގަނޑު ޔަގީން ކުރަން. މިފަދަ ޕާޓްނަރޝިޕްތަކާއި، އުފެއްދުންތެރި ޚިދުމަތްތައް މެދުވެރިކޮށް ދިވެހި ރައްޔިތުންގެ ޑިޖިޓަލް ޙަޔާތަށް އިތުރު ކުރިއެރުންތައް ގެނެސްދިނުމަށް އުރީދޫ އިން މަސައްކަތް ކުރަމުން ދާނަން."\nމީޑިއާނެޓްގެ ހެޑް އޮފް މާކެޓިން، ޒިހުނީ ރަޝީދު ވިދާޅުވީ އޯޕަން މައިޓީވީ ފޯރުކޮށްދިނުމުގައި އުރީދޫގެ ބައިވެރިވުމަކީ، ޓީވީ ބަލާލުމުގެ ތަޖުރިބާ ރަގަޅުކޮށް، އިތުރަށް ފަސޭހަކޮށްދިނުމަށް މީޑިއާނެޓުން ކުރާ މަސައްކަތަށް ލިބުނު އިތުރު ހިތްވަރެއް ކަމަށެވެ.\n"ޕާޓްނާޝިޕްގެ ސަބަބުން އޯޕަން ޓީވީގެ ތަޖުރިބާ އިތުރަށް ފުރިހަމަވެ، ކަސްޓަމަރުންނަށް އިތުރު ފައިދާ ލިބިގެންދިއުމަކީ އަޅުގަނޑުމެންނަށް ލިބޭ އުފަލެއް." ޒިހުނީ ވިދާޅުވި އެވެ.\nއޯޕަން މައިޓިވީ އެޕް މެދުވެރިކޮށް ފަސޭހަކަމާއި އެކު މި ޕެކޭޖުތައް ހިޔާރު ކުރެވޭނެއެވެ. މިގޮތުން، އޯޕަން މައިޓީވީ އަކީ މީޑިއާނެޓްގެ އެންމެހާ ކަސްޓަމަރުންނަށް ހުޅުވާލެވިފައިވާ އެޕެކެވެ. ސްމާޓްފޯން، ޓެބްލެޓް އަދި އެންޑްރޮއިޑް ޓީވީ ފަދަ ކޮންމެ ސްމާޓް ޑިވައިސްއެއް މެދުވެރިކޮށް މައިޓީވީ ތަޖުރިބާ ކޮށްލެވޭނެއެވެ. ގޫގްލް ޕްލޭ ސްޓޯ އަދި އެޕަލް ސްޓޯ މެދުވެރިކޮށްވެސް ޑައުންލޯޑު ކުރައްވައިގެން، ނުވަތަ www.openmitv.mv މެދުވެރިކޮށްވެސް މައިޓީވީ ބަލާލެވޭނެއެވެ. އަދި މީޑިއާނެޓްގެ ޔޫސާނޭމް އާއި ޕާސްވޯޑު ބޭނުން ކުރައްވައިގެން، ފަސޭހަކަމާއި އެކު އޮންލައިންކޮށް މައިޓީވީއަށް ރަޖިސްޓަރ ކޮށްލެވޭނެއެވެ.\nމީޑިއާނެޓްގެ ޗެނަލްތައް އިތުރު 30 ދުވަހަށް\n"އާޗާ ޕްރިޕެއިޑް" ރީޗާޖު އަހަރަކު އެއް ފަހަރު\nއުރީދޫން ރޯދަ މަހަށް އޮފާތަކެއް\nފަރީލާގެ އަވަސް ފެނިލުމެއް!\nމާސްކް ނާޅާ މީހުން ކޮވިޑް ސެންޓަރުތަކަށް ލަނީ


Helicopter baavvaane mudhdhathu ithureh nukurey: Sarukaaru | Mihaaru\nހެލިކޮޕްޓަރު ބޭއްވުމުގެ މުއްދަތު އިތުރެއް ނުކުރޭ: ސަރުކާރު\nފަރާ އަހުމަދު, މިހާރު\nއިންޑިއާގެ ޑިޕްލޮމެޓަކާ ހަވާލާދީ އިންޑިއާގެ ބައެއް ނޫސްތަކުގައި އިއްޔެ ބުނެފައި ވަނީ ޖުލައި 30ގެ ކުރިން އެ ހެލިކޮޕްޓަރުތައް ގެންދަން ކުރިން އެއްބަސްވެފައި އޮތް ނަމަވެސް، މިހާރު އެ މުއްދަތު ޑިސެމްބަރާ ހަމައަށް އިތުރު ކޮށްފައިވާ ކަމަށެވެ. އަދި ދެ ހެލިކޮޕްޓަރު ދުއްވުމަށާއި ބެލެހެއްޓުމަށް ރާއްޖޭގައި ތިބޭ އިންޑިއާގެ 48 ސިފައިންގެ ވިސާ ވެސް ޑިސެމްބަރުގެ ނިޔަލަށް އިތުރު ކޮށްފައިވާ ކަމަށް އިންޑިއާގެ ނޫސްތަކުގައި ރިޕޯޓު ކޮށްފައިވެ އެވެ.\nނަމަވެސް "މިހާރު"އާ ވާހަކަ ދައްކަވަމުން ރާއްޖޭގެ ޑިފެންސް މިނިސްޓްރީގެ އޮފިޝަލަކު ކުރިން ވިދާޅުވެފައިވަނީ އެފަދަ އެއްބަސްވުމެއް ހަދާފައި ނެތް ކަމަށާއި ދިވެހި ސަރުކާރުން އަދިވެސް ބޭނުން ވަނީ "އެ ދެ ހެލިކޮޕްޓަރު ވީހާ ވެސް އަވަހަކަށް ފޮނުވާލަން" ކަމަށެވެ.\nއަދި އެ ހެލިކޮޕްޓަރުތައް ބޭނުން ކޮށްގެން ހިންގާ އޮޕަރޭޝަންތަކަށް އެހީ ފޯރުކޮށްދީ، އެ އެއްޗެހި ބެލެހެއްޓުމަށް އިންޑިއާ އިން ފޮނުވާފައި ތިބި މީހުންގެ ވިސާ އިތުރުކުރި ކަން ނޭނގޭ ކަމަށް ވެސް އޭނާ ވިދާޅުވި އެވެ.\nލ. ކައްދު އާއި އައްޑޫ އެއާޕޯޓުގައި އޮތް ދެ ހެލިކޮޕްޓަރު ބެލެހެއްޓުމަށް ފޮނުވާފައި ތިބި އިންޑިއާގެ 48 މީހުންގެ ވިސާއާ ބެހޭ ގޮތުން ފޮރިން މިނިސްޓްރީގެ ބަހެއް ނުލިބެ އެވެ. އެ މީހުންގެ ތެރޭގައި ހިމެނެނީ އެ ގައުމުގެ ކަނޑުގެ ސިފައިންނާއި، ކޯސްޓް ގާޑުގެ ސިފައިންނާއި ހިންދުސްތާން އެރޮނޮޓިކްސް ލިމިޓެޑްގެ އޮފިޝަލުންނެވެ.\nޑިފެންސް މިނިސްޓްރީން މީގެ ކުރިން ބުނެފައި ވަނީ ރާއްޖޭގައި ބޭނުން ކުރަން އިންޑިއާ އިން ގެނެސްފައި އޮތް މި ދެ ހެލިކޮޕްޓަރު އަނބުރާ ފޮނުވާލަނީ އޭގެ ބޭނުން އެންމެ ފުރިހަމަ ގޮތުގައި ނުހިފޭތީއާ އެކު ބަދަލުގައި އަސްކަރީ މަތިންދާބޯޓެއް ދިނުމަށް އިންޑިޔާ އިން އެއްބަސްވެފައިވާތީ ކަމަށެވެ.\nއިންޑިއާ އިން ރާއްޖެ އަށް ދެ ހެލިކޮޕްޓަރު ގެނައީ ވަކި މުއްދަތަކަށް ކަމަށާއި އެ މުއްދަތު މި އަހަރުގެ އޭޕްރީލް މަހު ހަމަވެފައިވާ ކަމަށް ވެސް އެ މިނިސްޓްރީން ބުންޏެވެ.\nދެ ހެލިކޮޕްޓަރު ބެލެހެއްޓުމަށް އިންޑިއާގެ 48 ސިފައިން ރާއްޖޭގައި ދާއިމީކޮށް ތިބޭތީ، ބައެއް އާންމުން ވަނީ އެކަމާ ނުރުހުން ފާޅުކޮށްފަ އެވެ. އަދި ސަރުކާރުން ވެސް ވަނީ އެ ދެ ހެލިކޮޕްޓަރާ ގުޅޭ ގިނަ މައްސަލަތަކެއް ހުރިކަމަށް ބުނެފަ އެވެ. އެގޮތުން އައްޑޫގައި އިންޑިއާ ސިފައިން އެކަނި އޮޕަރޭޝަންތައް ހިންގާ ކަމަށް ބުނެ، އެކަމާ ވަނީ ކަންބޮޑުވުން ފާޅުކޮށްފަ އެވެ.\nއިންޑިއާ އިން ފުރަތަމަ ހެލިކޮޕްޓަރު ގެނައީ ކުރީގެ ރައީސް މުހައްމަދު ނަޝީދުގެ ވެރިކަމުގައި 2010 ގަ އެވެ. އައްޑޫ ގަން އެއާޕޯޓުގައި އެއް ހެލިކޮޕްޓަރު އޮންނަ އިރު، އޭޕްރީލް، 2011 ގައި ގެނައި ހެލިކޮޕްޓަރު އޮޕަރޭޓް ކުރަނީ ލ. ކައްދޫ އެއާޕޯޓުގައި ބާއްވައިގެންނެވެ. އެ ހެލިކޮޕްޓަރު ބާއްވަން އިންޑިއާ ސަރުކާރުން ވަނީ ލ. ކައްދޫގައި ހެނގަރެއް ވެސް ހަދައިފަ އެވެ.\nއިންޑިއާ ރާއްޖެ-އިންޑިއާ މިލިޓަރީ އެމްއެންޑީއެފް އެމްއެންޑީއެފްގެ ރެހެންދި ހެލިކޮޕްޓަރު އިންޑިއަން ނޭވީ އައްޑޫ ލ. ކައްދޫ ސ. ގަން ޑިފެންސް މިނިސްޓްރީ ދިވެހި ސަރުކާރު\nނަސީދު ވަނީ ރާއްޖެގައި އިންޑިޔާސަރުކާރުގެ ނުރަސްމީ މިލިޓްރީ ބޭހެއްގާއިމް ކޮށްފާ ރާއްޖެ އަށް ހަދިޔާކުރި ތަކެތިކަމަށްވާނަމަ ހެލިކޮޕްޓަރު ތައްބަހައްޓާފަ އިންޑިޔާ ގެ ސިފައިން ގެންދޭ . މިހާރު ބަހަނާދައްކައިގެ މި ބަހައްޓަނީ ރިޔާސީ އިންތިހާބު ނިމުނީމަ އެމްޑީޕީ ވެރިކަމަށް އތުވެއްޖެނަމަ އަނެއްކާވެސް ނުރަސްމީ މިލިޓްރީ ބޭހެއް ރާއްޖޭގަ ގާއިމުކުރުމުގެ ބޭނުމުގާ ކަމަށް ފެނޭ\n8 އަހަރުވީ އިރު ހެލިކޮޕްޓަރ ދުއްވާނެ އެންމެ ޕައިލޮޓެއް ތަމްރީނު ނުކުރެވުނީމަ އިންޑިޔާ 48 ސިފައިން ރާއްޖެއަށް ފާވެގެން ތިބި ބޭނުން ކުޑަކުއްޖަކަށް ވެސް އެނގޭނެ. އިންޑިއާ ކިބައިން ސަލާމަތްވާން އެބަޖެހޭ. މިއީ މިނިވަން ގައުމެއްތަ؟\nދެން ޗައިނާއިން ގެނޭ ހަނގުރާމަމަތީ5ޖެޓާއި ،2މަނަވަރާއި،3ހެލިކޮޕްޓަރާއި، 10 ޓޭންކަރު. އަދި ކޮންމެ ވެހިކަލަކަށް 100 އޮފިސަރުންވެސް ލާފަ އޭރުން އިންޑިޔާއަކަށް ނުކެރޭނެ ރާއްޖެއާ ބެހޭކަށް. އިންޑިޔާއަށް 2010 ން ފެށިގެން 2018 އަށް 8 އަހަރު މިތާ ތިބެވިއްޖެ ، ދެން އޮތީ ޗައިނާއަށް އެ ޗާންސު ދީފަ އަޖުމަ ބެލުން. ކޮބާ މައްސަލައަކީ؟\n48 މީހުން2ހެލިކޮޕްޓަރާއި ހަވާލުވެގެން، މާތްކަމޯ!\nއެގަހު ކޭލެއް މިގަހު ކޭލެއް އެބަ އެނގޭތަ؟ އަނގައެއް އޮތިއްޔާ ވާޅު ވަންދެންވެސް ތެޅުވިދާނެދޯ..


SunOnline: America ge manavaru accident vi haadhisaa gai gellunu falhuverin fenijje\nއެމެރިކާގެ މަނަވަރު އެކްސިޑެންޓުވި ހާދިސާގައި ގެއްލުނު ފަޅުވެރިން ފެނިއްޖެ\nރުގިއްޔާ މުހައްމަދު މޫސާ 18 Jun 2017, 10:48\nއިއްޔެ ހިނގި އެކްސިޑެންޓުގައި ޔޫއެސްއެސް ފިޓްޒްޖެރަލްޑަށް ގެއްލުން ލިބިފައި -- ފޮޓޯ: ރޮއިޓާސް\nވޮޝިންޓަން (ޖޫން 18): ޖަޕާން ކައިރިން އެމެރިކާގެ މަނަވަރަކާއި ފިލިޕީންސްގެ އާގުބޯޓެއް އެކްސިޑެންޓުވުމުގެ ސަބަބުން ގެއްލުނު ހަތް ފަޅުވެރިން މަރުވެފައި އޮއްވައި ފެނިއްޖެ ކަމަށް އެމެރިކާގެ ނޭވީން ބުނެފި އެވެ.\nނޭވީން ބުނި ގޮތުގައި އެ ހަތް މީހުންގެ ހަށިގަނޑު ފެނުނީ އެކްސިޑެންޓުގެ ސަބަބުން މަނަވަރަށް ގެއްލުން ލިބުުނު ސަރަހައްދުންނެވެ. އަދި އެ ހަތް މީހުންނަކީ ކޮން ބައެއް ކަން ޔަގީން ކުރުމަށް ޖަޕާނުގެ ހޮސްޕިޓަލަށް ގެންދާނެ ކަމަށް ނޭވީން ބުންޏެވެ.\nއެމެރިކާގެ މަނަވަރު ޔޫއެސްއެސް ފިޓްޒްޖެރަލްޑާއި އޭސީއެކްސް ކްރިސްޓަލް ކިޔާ އާގުބޯޓު އިއްޔެ އެކްސިޑެންޓުވީ އެބޯޓު ކުއްލިއަކަށް އަނބުރާލި ފަހުން ކަމަށް މެރިން ޓްރެފިކް ރެކޯޑްސް އިން ދައްކައެވެ. އަދި ދިގު މިނުގައި 222 މީޓަރު ހުންނަ އެ އާގުބޯޓު ދުއްވަމުން ދިޔައީ ގަޑިއަކު 27 ކިލޯމީޓަރު ބާރުމިނުގައި ކަމަށްވެސް ރެކޯޑުތަކުން ދައްކައެވެ.\nއެހާދިސާގައި ޔޫއެސްއެސް ފިޓްޒްޖެރަލްޑަށް ބޮޑެތި ގެއްލުންތައް ލިބުނު ނަމަވެސް އޭސީއެކްސް ކްރިސްޓަލް އަށް މާބޮޑު ގެއްލުމެއް ލިބިފައި ނުވެއެވެ. އަދި އެބޯޓުގައި ތިިބި 20 ފަޅުވެރިންގެ ތެރެއިން އެއްވެސް ފަޅުވެރިއަކަށް އަނިޔާވެފައި ނުވި ނަމަވެސް ޔޫއެސްއެސް ފިޓްޒްޖެރަލްޑްގެ ޗީފް ކޮމާންޑިން އޮފިސަރަށާއި އިތުރު ދެ ފަޅުވެރިންނަށް އަނިޔާވި އެވެ. އެ ތިން މީހުންނަށް މިހާރު ދަނީ ފަރުވާދެމުންނެވެ. (ބީބީސީ)\nފިލިޕީންސް - އެމެރިކާ


ޕާޓީތައް ރަށް އަތޮޅު ސިޓީ\n* މިވެބްސައިޓުގައިވާ ލޯކަލް ކައުންސިލް އިލެކްޝަންގެ ވަގުތީ ނަތީޖާ އަކީ އެންމެ ފަހުގެ އަދަދުތަކަށް ނުވެދާނެ ވާހަކަ މައުލޫމާތަށްޓަކައި ދެންނެވީމެވެ. މިއަދަދުތައް އިތުރަށް އަޕްޑޭޓް ކުރެވޭނީ އިލެކްޝަން ކޮމިޝަންއިން ނަތީޖާ އިއުލާންކުރުމުންނެވެ. (7 ފެބްރުއަރީ 2011) *\nT01 (ހުޅުހެންވޭރު ދާއިރާ)\nT02 (މެދުހެންވޭރު ދާއިރާ)\nT03 (ހެންވޭރު ދެކުނު ދާއިރާ)\nT04 (ގަލޮޅު އުތުރު ދާއިރާ)\nT05 (ގަލޮޅު ދެކުނު ދާއިރާ)\nT06 (މައްޗަންގޮޅި އުތުރު ދާއިރާ)\nT07 (މައްޗަންގޮޅި ދެކުނު ދާއިރާ)\nT08 (މާފަންނު އުތުރު ދާއިރާ)\nT09 (މާފަންނު ހުޅަނގު ދާއިރާ)\nT10 (މާފަންނު ދެކުނު ދާއިރާ)\nT11 (ވިލިމާފަންނު ދާއިރާ)\nA ހއ. އަތޮޅު\nA01 (ހޯރަފުށީ ދާއިރާ)\nA02 (އިހަވަންދޫ ދާއިރާ)\nA03 (ބާރަށު ދާއިރާ)\nA04 (ދިއްދޫ ދާއިރާ)\nA05 (ކެލާ ދާއިރާ)\nB ހދ. އަތޮޅު\nB01 (ހަނިމާދޫ ދާއިރާ)\nB02 (ނޮޅިވަރަމް ދާއިރާ)\nB03 (ވައިކަރަދޫ ދާއިރާ)\nB04 (ކުޅުދުއްފުށި އުތުރު ދާއިރާ)\nB05 (ކުޅުދުއްފުށި ދެކުނު ދާއިރާ)\nC ށ. އަތޮޅު\nC01 (ކަނޑިތީމު ދާއިރާ)\nC02 (މިލަންދޫ ދާއިރާ)\nC03 (ކޮމަންޑޫ ދާއިރާ)\nC04 (ފުނަދޫ ދާއިރާ)\nD ނ. އަތޮޅު\nD01 (ކެނދިކުޅުދޫ ދާއިރާ)\nD02 (މަނަދޫ ދާއިރާ)\nD03 (ވެލިދޫ ދާއިރާ)\nE ރ. އަތޮޅު\nE05 (މަޑުއްވަރީ ދާއިރާ)\nE01 (އަލިފުށި ދާއިރާ)\nE02 (އުނގޫފާރު ދާއިރާ)\nE03 (ދުވާފަރު ދާއިރާ)\nE04 (އިނގުރައިދޫ ދާއިރާ)\nF ބ. އަތޮޅު\nF01 (ތުޅާދޫ ދާއިރާ)\nF02 (އޭދަފުށި ދާއިރާ)\nF03 (ކެންދޫ ދާއިރާ)\nG ޅ. އަތޮޅު\nG01 (ހިންނަވަރު ދާއިރާ)\nG02 (ނައިފަރު ދާއިރާ)\nG03 (ކުރެންދޫ ދާއިރާ)\nH ކ. އަތޮޅު\nH01 (ކާށިދޫ ދާއިރާ)\nH02 (ތުލުސްދޫ ދާއިރާ)\nH03 (ގުރައިދޫ ދާއިރާ)\nU އއ. އަތޮޅު\nU01 (މަތިވެރި ދާއިރާ)\nU02 (ތޮއްޑޫ ދާއިރާ)\nI01 (މާމިގިލި ދާއިރާ)\nI02 (މަހިބަދޫ ދާއިރާ)\nJ ވ. އަތޮޅު\nJ01 (ފެލިދޫ ދާއިރާ)\nJ02 (ކެޔޮދޫ ދާއިރާ)\nK މ. އަތޮޅު\nK01 (ދިއްގަރު ދާއިރާ)\nK02 (މުލަކު ދާއިރާ)\nL ފ. އަތޮޅު\nL01 (ބިލަތްދޫ ދާއިރާ)\nL02 (ނިލަންދޫ ދާއިރާ)\nM ދ. އަތޮޅު\nM01 (މީދޫ ދާއިރާ)\nM02 (ކުޑަހުވަދޫ ދާއިރާ)\nN ތ. އަތޮޅު\nN01 (ވިލުފުށި ދާއިރާ)\nN02 (ތިމަރަފުށި ދާއިރާ)\nN03 (ކިނބިދޫ ދާއިރާ)\nO ލ. އަތޮޅު\nO01 (އިސްދޫ ދާއިރާ)\nO02 (ގަމު ދާއިރާ)\nO03 (ފޮނަދޫ ދާއިރާ)\nO04 (މާވަށު ދާއިރާ)\nP ގއ. އަތޮޅު\nP01 (ވިލިނގިލި ދާއިރާ)\nP02 (ދާންދޫ ދާއިރާ)\nP03 (ގެމަނަފުށި ދާއިރާ)\nQ ގދ. އަތޮޅު\nQ01 (ތިނަދޫ ދާއިރާ)\nQ02 (މަޑަވެލި ދާއިރާ)\nQ03 (ފަރެސްމާތޮޑާ ދާއިރާ)\nQ04 (ގައްދޫ ދާއިރާ)\nR ޏ. އަތޮޅު\nR01 (ފުވައްމުލަކު އުތުރު ދާއިރާ)\nR02 (ފުވައްމުލަކު މެދު ދާއިރާ)\nR03 (ފުވައްމުލަކު ދެކުނު ދާއިރާ)\nS އައްޑު އަތޮޅު\nS01 (ހުޅުމީދޫ ދާއިރާ)\nS02 (ފޭދޫ ދާއިރާ)\nS03 (މަރަދޫ ދާއިރާ)\nS04 (ހިތަދޫ އުތުރު ދާއިރާ)\nS05 (ހިތަދޫ މެދު ދާއިރާ)\nS06 (ހިތަދޫ ދެކުނު ދާއިރާ)\nވެބްސައިޓްގެ މައުލޫމާތު ކައުންސިލްތަކުގެ ތައާރަފެއް\nމޯލްޑިވްސް ކައުންސިލް ވެބްސައިޓާއި ބެހޭ މައުލޫމާތު\nމޯލްޑިވްސް ކައުންސިލް ވެބްސައިޓަކީ5ފެބްރުއަރީ 2011 ގައި ބާއްވަން ހަމަޖެހިފައިވާ ދިވެހިރާއްޖޭގެ ފުރަތަމަ ލޯކަލް ކައުންސިލް އިންތިހާބުގައި ވާދަކުރާ ކެންޑިޑޭޓުންނާއި އެކެންޑިޑޭޓުން ކުރިމަތިލާ ކައުންސިލްތަކާއި އަދި އިލެކްޝަންއާއި ގުޅޭ އިތުރު މައުލޫމާތުތައް އާއްމުފަރާތްތަކަށް ފޯރުކޮށްދިނުމަށްޓަކައި ތައްޔާރު ކުރެވިފައިވާ ވެބްސައިޓެކެވެ.\nމިވެބްސައިޓްގައި ހިމެނޭ އެއްވެސް މައުލޫމާތެއްގައި ކުށެއްވާކަމަށް ފެންނަ ނަމަ އެކަން ވީހާވެސް އަވަހަށް މިވެބްސައިޓް ބަލަހައްޓާ ޓީމްއަށް "ޙިޔާލު ދެއްވާ" ޕޭޖް މެދުވެރިކޮށް އަންގަވައިދެއްވުން އެދެމެވެ. އަދި މިފަދަ ކުށެއް މައުލޫމާތުގައި ވާނަމަ އެކަމަށް މައާފަށް އެދެމެވެ.\nމިވެބްސައިޓަކީ އެއްވެސް ޕޮލިޓިކަލް ޕާޓީއަކާއި ގުޅިފައިވާ ވެބްސައިޓެއް ނޫން ކަންވެސް މިވެބްސައިޓަށް ޒިޔާރަތް ކުރައްވާ ބޭފުޅުންގެ މައުލޫމާތަށްޓަކައި ދެންނެވީމެވެ. މިވެބްސައިޓަކީ އިތުރަށް ބޭނުންތެރި ވެބްސައިޓަކަށް ހެދުމަށް އިތުރުކުރެވިދާނެ ނުވަތަ ރަނގަޅު ކުރެވިދާނެ ކަމެއް ވާނަމަ ނުވަތަ އިތުރު އެއްވެސް ހިޔާލެއްވާނަމަ "ޙިޔާލު ދެއްވާ" ޕޭޖް މެދުވެރިކޮށް އަޅުގަނޑުމެންނަށް އެކަން އަނގަވައިދެއްވުމަކީ އަޅުގަނޑުމެން ވަރަށް އެދޭކަމެކެވެ.\nމިވެބްސައިޓް ތައްޔާރުކޮށްފައިވަނީ އަލްފިސޮފްޓް (www.alfisoft.com) އާއި އެމް.އެން.ބީ.ސީ (www.mnbc.com.mv) އާއި ގުޅިގެންނެވެ.\nކެންޑިޑޭޓުން އިތުރު މައުލޫމާތު ހިމެނޭ ޕްރޮފައިލް ޕޭޖަށް އެދޭ އެޕްލިކޭޝަން ފޯމް


Leaderun ge "deal thah" rayyithun aa hama ah thila kuran govanee\nލީޑަރުންގެ "ޑީލްތައް" ރައްޔިތުންނާ ހަމައަށް ތިލަކުރަން ގޮވަނީ\nއިދިކޮޅު ތިން ލީޑަރުން ކަމަށްވާ ގާސިމް ނަޝީދު އަދި އިމްރާން - ފޮޓޯ: މުހައްމަދު އަފްރާޙް | އަވަސް\nވަރުގަދަ ކޯލިޝަނެއް ހެދުމަށް ހަތަރު ލީޑަރުންނާއި އިންތިހާބީ ރައީސް އިބްރާހިމް މުހައްމަދު ސޯލިހު، އިބޫ ސޮއި ކުރައްވާފައިވާ އެގްރިމެންޓްގައި ހިމެނޭ ކަންކަން ހާމަކުރުމަށް ގޮވަން ފަށައިފި އެވެ.\nއެގޮތަށް ގޮވާލަން ފެށީ އެ އެގްރިމެންޓްގައި އިލެކްޝަން ކޮމިޝަން، އީސީއިން ގޮނޑި ގެއްލުވާލި ރައްޔިތުންގެ މަޖިލީހުގެ 12 މެންބަރުންނަށް ޕްރައިމަރީއަކާ ނުލާ ޓިކެޓް ދޭން ކޯލިޝަނުން ނިންމާފައިވާކަން ކުރީގެ ރައީސް މައުމޫން އަބްދުލްގައްޔޫމް ހާމަކުރެއްވުމާއެކު އެވެ. އެކަމާ ގުޅިގެން ގިނަ ބަޔަކު ނުރުހުން ފާޅުކޮށް އެއީ ޑިމޮކްރަސީގެ ހަމަތަކާ ހިލާފު ކަމެއް ކަމަށް ބުނެފައިވެ އެވެ.\nކުރީގެ ފޮރިން މިނިސްޓަރު ޑރ. އަހްމަދު ޝަހީދު ވިދާޅުވީ އިބޫ ހުވާކުރެއްވުމުގެ ކުރިން ލީޑަރުން ހަދާފައިވާ "ޑިލްތައް" ހާމަނުކުރާނަމަ އެއްވެސް ލީޑަރަކަށް އިތުބާރު ނުކުރެވޭނެ ކަމަށެވެ. އިބޫ ވަނީ އޭނާގެ ސަރުކާރުގެ ކަންކަން ކުރިއަށް ގެންދާނީ ދެފުށް ފެންނަ ގޮތަށް ކަމަށް ވިދާޅުވެފަ އެވެ. ނަމަވެސް މިހާތަނަށް ވެސް އެގްރިމެންޓްގައި ރައްޔިތުންގެ މަސްލަހަތާ ގުޅޭ ކަންކަމާމެދު ވެފައިވާ އެއްބަސްވުންތައް އާންމު ނުކުރާތީ އަމާޒުވާ ފާޑުކިޔުންތައް ގިނަ އެވެ.\nއެ އެގްރިމެންޓްގައިވާ ގޮތުގެ މަތިން ރައްޔިތުންގެ މަޖިލީހުގެ ރައީސް ކަމަށް ޖުމްހޫރީ ޕާޓީގެ ލީޑަރު ގާސިމް އިބްރާހިމް ވެސް ވަނީ ކޯލިޝަންގެ އިއްތުފާގުން ހޮވާފަ އެވެ. އަދި މިހާރު އާންމުވެފައިވާ ގޮތުން 22 މިނިސްޓަރުން ތިއްބަވާ އިބޫގެ ކެބިނެޓް ވެސް ޕާޓީތަކަށް ވަނީ ބައި އަޅާފަ އެވެ. އެގޮތުން ކެބިނެޓްގެ 40 ޕަސެންޓް ދޭނީ އެމްޑީޕީއަށެވެ. ރައީސް މައުމޫންއަށް 20 ޕަސެންޓް ދޭއިރު ޖުމްހޫރީ ޕާޓީއަށް ވެސް ދެނީ 25 ޕަސެންޓެވެ. އަދާލަތު ޕާޓީއަށް ދޭން ނިންމާފައިވަނީ 15 ޕަސެންޓް ކަމަށް އޭނާ ވިދާޅުވި އެވެ.\n"ނޭނގެ ކޯލިޝަންގެ އެއްބަސްވުމެކޭ ކިޔާފައި ދޭތެރެ ދޭތެރެއިން ކޮންމެ އެއްޗެއް ވެސް ނެރެލާނެ، އިބޫއަށް އޮތީ ކިހާ ބާރެއް ކަމެއް ވެސް ނޭނގެ،" ސޯޝަލް މީޑިއާގައި ކަންބޮޑުވުން ފާޅުކުރި މީހަކު ބުންޏެވެ.\nއިތުރު މީހަކު ބުނީ؛ "އެގްރިމެންޓް ހާމަވެފައި އޮންނަން އެބަޖެހޭ، އެންމެ ބޮޑު މަގުސަދު ވަނީ ހާސިލްވެފަ، އެއީ އިލެކްޝަން ކާމިޔާބު ކުރުން، ދެން ހުރި ކަންކަމަކީ ރައްޔިތުންނަށް ގަބޫލު ކުރެވޭ ޑީލްތަކެއްތީ ގައުމުގެ ހައްގުގަ ކުރާ ކަމަކީ ބަދަލެއް ލިބުމަށް އެދި ކޮށްފައިވާާ ކަންކަން ނަމަ ވަރަށް ހުތުރު،" ކަމަށެވެ.\nރިޔާސީ އިންތިހާބު ކާމިޔާބު ކުރުމަށްފަހު ކޯލިޝަންގެ މިސްރާބު މިހާރު ހުރީ ރައްޔިތުންގެ މަޖިލީހުގެ އިންތިހާބާ ދިމާލަށެވެ. ކޯލިޝަންގެ ތެރެއިން ޓިކެޓް ދޭން ނިންމާފައިވާއިރު އެކަމާ ގުޅޭ މަޝްވަރާތައް ވެސް 1819 ކޮމެޓީގައި އަނެއްކާވެސް ކުރާނެ ކަމަށް ބެލެވެ އެވެ. ކުރީގެ ރައީސް މުހައްމަދު ނަޝީދު ވަނީ ކޯލިޝަނަށް މެޖޯރިޓީ ލިބޭ ގޮތަށް ޕާޓީތަކުން އެއްބަސްވާން ޖެހޭނެ ކަމަށް ވިދާޅުވެފަ އެވެ. އަދި އެކަމުގައި އެ ޕާޓީއިން ދެކޭ ގޮތް ކޮމެޓީއަށް ވަރަށް އަވަހަށް ހުށަހަޅާނެ ކަމަށް ވެސް ވިދާޅުވި އެވެ.\nޓިކެޓް ދިނުމުގެ މައްސަލާގައި މިހާރު ވެސް ހޫނު ބަހުސްތައް ކުރަމުންނެވެ. ބާރަ މެންބަރުންނަށް ޓިކެޓް ދޭތީ އެމްޑީޕީގެ އާންމު ގިނަ މެންބަރުން ރުޅިގަދަވެފައިވެ އެވެ. އެ މީހުން ދެކޭ ގޮތުގައި އެ 12 މެންބަރުންނާ އެއްވަރުގެ ގުރުބާނީއެއް އެމްޑީޕީގެ މަޖިލިސް މެންބަރުން ވެސް ވަނީ ވެފަ އެވެ. އަދި އެ 12 މެންބަރުންނަކީ މަގުބޫލުކަން ކުޑަ މެންބަރުންތަކެއް ކަމުން އެ މެންބަރުން ނެރެގެން ކޯލިޝަނަށް ގެއްލުންވެދާނެ ކަމަށް ވެސް ބައެއް މީހުން ދެކެ އެވެ.\nއެމްޑީޕީ ރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް + ރައީސް އިބްރާހިމް މުހައްމަދު ސޯލިހު ގާސިމް އިބްރާހިމް އިދިކޮޅު ފަރާތްތައް